നിങ്ങൾക്ക് ഭൂമിയിലെ പറുദീസയിൽ എന്നേക്കും ജീവിക്കാം\nഎത്ര മഹത്തായ പ്രതീക്ഷ! ഈ ഭൂമിയിൽത്തന്നെ നമുക്ക് എന്നേക്കും ജീവിക്കാനാകുമെന്നു നമ്മുടെ സ്രഷ്ടാവ് വാഗ്‌ദാനം ചെയ്‌തിരിക്കുന്നു. എന്നാൽ, പലർക്കും അതു വിശ്വസിക്കാൻ പ്രയാസമാണ്. അവർ പറയുന്നത് ‘ജനിച്ചാൽ ഒരുനാൾ മരിക്കണം, അതൊരു പ്രപഞ്ചസത്യമാണ്’ എന്നാണ്. മറ്റുചിലർ എന്നേക്കും ജീവിക്കാൻ കഴിയുമെന്നു വിചാരിക്കുന്നു. പക്ഷേ ഇവിടെ ഭൂമിയിലല്ല, മരിച്ച് സ്വർഗത്തിൽ ചെന്നതിനു ശേഷം. നിങ്ങൾ എന്തു വിചാരിക്കുന്നു?\nഒരു തീരുമാനത്തിലെത്തുന്നതിനു മുമ്പ്, ഈ മൂന്നു ചോദ്യങ്ങൾക്കുള്ള ബൈബിളിന്‍റെ ഉത്തരം നോക്കിയാലോ? എത്രകാലം ജീവിക്കാനാണ് ദൈവം മനുഷ്യനെ സൃഷ്ടിച്ചത്? ഭൂമിയെയും മനുഷ്യരെയും കുറിച്ചുള്ള ദൈവത്തിന്‍റെ ഉദ്ദേശ്യം എന്തായിരുന്നു? മനുഷ്യരിലേക്കു മരണം എങ്ങനെ വന്നു?\nഭൂമിയിൽ ദൈവം സൃഷ്ടിച്ച എല്ലാ ജീവജാലങ്ങളിൽനിന്നും തികച്ചും വ്യത്യസ്‌തനാണു മനുഷ്യൻ. ഏതു വിധത്തിൽ? മനുഷ്യനെ മാത്രമാണ് ദൈവത്തിന്‍റെ ‘ഛായയിലും’ ‘സാദൃശ്യത്തിലും’ സൃഷ്ടിച്ചതെന്നു ബൈബിൾ പറയുന്നു. (ഉൽപത്തി 1:26, 27) അതിന്‍റെ അർഥം സ്‌നേഹവും നീതിബോധവും പോലുള്ള ദൈവികഗുണങ്ങൾ പ്രതിഫലിപ്പിക്കാൻ കഴിയുന്ന വിധത്തിലാണ് മനുഷ്യനെ സൃഷ്ടിച്ചിരിക്കുന്നത് എന്നാണ്.\nഇതോടൊപ്പം മനുഷ്യനു ചിന്തിക്കാനും കാര്യങ്ങൾ വിലയിരുത്താനും ശരിയും തെറ്റും തിരിച്ചറിയാനും ഉള്ള പ്രാപ്‌തിയും നൽകിയിട്ടുണ്ട്. കൂടാതെ, ദൈവത്തെക്കുറിച്ച് അറിയാനും ദൈവത്തോട് അടുക്കാനും ഉള്ള ആഗ്രഹവും സഹിതമാണ് മനുഷ്യനെ സൃഷ്ടിച്ചിരിക്കുന്നത്. അതുകൊണ്ടാണ് പ്രപഞ്ചത്തിന്‍റെ ഗാംഭീര്യവും പ്രകൃതിയിലെ വിസ്‌മയങ്ങളും അമ്പരപ്പോടെ നോക്കിക്കാണാനും കലയും കവിതയും സംഗീതവും ഒക്കെ ആസ്വദിക്കാനും നമുക്കു കഴിയുന്നത്. ഇതിനെല്ലാം പുറമെ സ്രഷ്ടാവിനെ ആരാധിക്കാനുള്ള അതുല്യമായ പ്രാപ്‌തിയും മനുഷ്യർക്കുണ്ട്. ഈ സവിശേഷതകളെല്ലാം ഭൂമിയിലെ മറ്റെല്ലാ ജീവജാലങ്ങളിൽനിന്നും മനുഷ്യനെ ഏറെ വ്യത്യസ്‌തനാക്കുന്നു.\nഇതൊന്നു ചിന്തിക്കൂ: നമ്മൾ ഏതാനും വർഷം മാത്രം ജീവിക്കാനാണ് ദൈവം ഉദ്ദേശിച്ചിരുന്നതെങ്കിൽ, ഇത്തരം മികച്ച കഴിവുകളും ഗുണങ്ങളും വളർത്തിയെടുക്കാനും അതു വികസിപ്പിക്കാനും ഒക്കെയുള്ള അനന്തസാധ്യതകൾ സഹിതം ദൈവം മനുഷ്യരെ സൃഷ്ടിക്കുമായിരുന്നോ? സത്യം ഇതാണ്: ഈ ഭൂമിയിൽത്തന്നെ നമ്മൾ എന്നേക്കും ജീവിക്കുന്നതിനും ജീവിതം ആസ്വദിക്കുന്നതിനും വേണ്ടിയാണ് ദൈവം നമുക്ക് ഇത്തരം അതുല്യമായ ഗുണങ്ങളും പ്രാപ്‌തികളും നൽകിയത്.\nഭൂമിയിൽ എക്കാലവും മനുഷ്യർ ജീവിക്കാൻ ദൈവം ഉദ്ദേശിച്ചിരുന്നില്ല എന്നു ചിലർ പറയാറുണ്ട്. അവർ പറയുന്നത്, ഭൂമി ഒരു ഇടത്താവളമായിട്ടാണ് ഉണ്ടാക്കിയിരിക്കുന്നത് എന്നാണ്. ആരൊക്കെ സ്വർഗത്തിൽ പോയി ദൈവത്തോടൊപ്പം നിത്യം ജീവിക്കണമെന്നു പരിശോധിച്ചറിയാനുള്ള ഒരു സ്ഥലം മാത്രം. അതു സത്യമാണെങ്കിൽ, ഭൂമിയിലുള്ള എല്ലാ തിന്മകൾക്കും ദുഷ്ടതകൾക്കും ഉത്തരവാദി ദൈവമാണെന്നു വരില്ലേ? അത് ദൈവത്തിന്‍റെ വ്യക്തിത്വത്തിനു നിരക്കാത്തതാണ്. ദൈവത്തെക്കുറിച്ച് ബൈബിൾ പറയുന്നത് ഇങ്ങനെയാണ്: “ദൈവത്തിന്‍റെ വഴികളെല്ലാം നീതിയുള്ളവ. ദൈവം വിശ്വസ്‌തൻ, അനീതിയില്ലാത്തവൻ; നീതിയും നേരും ഉള്ളവൻതന്നെ.”—ആവർത്തനം 32:4.\nഭൂമിയെക്കുറിച്ചുള്ള ദൈവത്തിന്‍റെ ഉദ്ദേശ്യം എന്താണെന്നു ബൈബിളിൽ വ്യക്തമായി പറഞ്ഞിട്ടുണ്ട്. അത് ഇങ്ങനെ പറയുന്നു: “സ്വർഗം യഹോവയുടേത്; ഭൂമിയോ ദൈവം മനുഷ്യമക്കൾക്കു കൊടുത്തിരിക്കുന്നു.” (സങ്കീർത്തനം 115:16) ദൈവം ഭൂമിയെ സൃഷ്ടിച്ചത് മനുഷ്യർക്കുവേണ്ടിയുള്ള ഒരു ഇടത്താവളമായിട്ടല്ല മറിച്ച് സുന്ദരമായ ഒരു നിത്യഭവനമായിട്ടാണ്. അർഥവത്തായ അനന്തജീവിതം ആസ്വദിക്കാൻ ആവശ്യമായതെല്ലാം സഹിതമാണ് ഭൂമിയെ സൃഷ്ടിച്ചിരിക്കുന്നത്.—ഉൽപത്തി 2:8, 9.\n“സ്വർഗം യഹോവയുടേത്; ഭൂമിയോ ദൈവം മനുഷ്യമക്കൾക്കു കൊടുത്തിരിക്കുന്നു.”—സങ്കീർത്തനം 115:16\nമനുഷ്യരെക്കുറിച്ചുള്ള ദൈവത്തിന്‍റെ ഉദ്ദേശ്യം എന്താണെന്നും ബൈബിളിൽ വ്യക്തമായി പറയുന്നുണ്ട്. ദൈവം ആദ്യത്തെ ദമ്പതികൾക്ക് ഈ ഉത്തരവാദിത്വം നൽകി: “നിങ്ങൾ സന്താനസമൃദ്ധിയുള്ളവരായി പെരുകി ഭൂമിയിൽ നിറഞ്ഞ് അതിനെ അടക്കിഭരിച്ച് . . . ഭൂമിയിൽ കാണുന്ന എല്ലാ ജീവികളുടെ മേലും ആധിപത്യം നടത്തുക.” (ഉൽപത്തി 1:28) പറുദീസാഭവനം പരിപാലിക്കാനും അതു ഭൂമി മുഴുവൻ വ്യാപിപ്പിക്കാനും ഉള്ള വലിയൊരു പദവി അവർക്കുണ്ടായിരുന്നു! ആദാമിനും ഹവ്വയ്‌ക്കും അവരുടെ ഭാവിതലമുറകൾക്കും കാത്തുവെച്ചിരുന്നത് ഈ ഭൂമിയിലെ എന്നേക്കുമുള്ള ജീവിതമാണ്, അല്ലാതെ സ്വർഗത്തിലേതല്ല.\nനമ്മൾ മരിക്കുന്നത് എന്തുകൊണ്ട്?\nഅപ്പോൾപ്പിന്നെ നമ്മൾ എന്തുകൊണ്ടാണ് മരിക്കുന്നത്? പിശാചായ സാത്താനെന്നു പിന്നീട് അറിയപ്പെട്ട, മത്സരിയായിത്തീർന്ന ദൈവത്തിന്‍റെ ഒരു ആത്മസൃഷ്ടി, മനുഷ്യനെയും ഭൂമിയെയും കുറിച്ചുള്ള ദൈവത്തിന്‍റെ ഉദ്ദേശ്യം തകിടം മറിക്കാൻ ശ്രമിച്ചെന്നു ബൈബിൾ പറയുന്നു. എങ്ങനെ?\nദൈവത്തിനെതിരെയുള്ള മത്സരത്തിൽ തന്നോടൊപ്പം ചേരാൻ മനുഷ്യരുടെ ആദ്യമാതാപിതാക്കളായ ആദാമിനെയും ഹവ്വയെയും സാത്താൻ പ്രേരിപ്പിച്ചു. ദൈവം അവരിൽനിന്ന് എന്തോ നന്മ, അതായത് തങ്ങളുടെ കാര്യത്തിൽ ശരിയേത് തെറ്റേത് എന്നു തീരുമാനിക്കാനുള്ള അവകാശം, പിടിച്ചുവെച്ചിരിക്കുകയാണെന്നു സാത്താൻ അവകാശപ്പെട്ടപ്പോൾ അവർ സാത്താനോടൊപ്പം ചേർന്നു. ഫലം എന്തായിരുന്നു? ദൈവം പറഞ്ഞതുപോലെ അവർ മരിച്ചു. ഭൂമിയിലെ പറുദീസയിൽ എന്നേക്കും ജീവിക്കാനുള്ള അവരുടെ മഹത്തായ പ്രത്യാശ നഷ്ടമായി.—ഉൽപത്തി 2:17; 3:1-6; 5:5.\nആദാമിന്‍റെയും ഹവ്വയുടെയും ധിക്കാരം ഇന്നുവരെയുള്ള മനുഷ്യരെ ബാധിച്ചിരിക്കുന്നു. ദൈവവചനം പറയുന്നു: “ഒരു മനുഷ്യനിലൂടെ (ആദാമിലൂടെ) പാപവും പാപത്തിലൂടെ മരണവും ലോകത്തിൽ കടന്നു. അങ്ങനെ എല്ലാവരും പാപം ചെയ്‌തതുകൊണ്ട് മരണം എല്ലാ മനുഷ്യരിലേക്കും വ്യാപിച്ചു.” (റോമർ 5:12) നമ്മൾ മരിക്കുന്നത് ആദ്യമാതാപിതാക്കളിൽനിന്ന് പാപവും മരണവും കൈമാറിക്കിട്ടിയതുകൊണ്ടാണ്. അല്ലാതെ, മനുഷ്യർക്കു മനസ്സിലാക്കാനാകാത്ത, ദൈവം മുൻകൂട്ടിനിശ്ചയിച്ച ഒരു പദ്ധതിയുടെ ഭാഗമായിട്ടല്ല.\nഭൂമിയിൽ നിങ്ങൾക്ക് എന്നേക്കും ജീവിക്കാൻ കഴിയും\nഏദെനിലെ ധിക്കാരം മനുഷ്യരെക്കുറിച്ചുള്ള ദൈവത്തിന്‍റെ ഉദ്ദേശ്യം തകിടം മറിച്ചില്ല. പാരമ്പര്യമായി കൈമാറിക്കിട്ടിയ പാപത്തിന്‍റെയും മരണത്തിന്‍റെയും ബന്ധനത്തിൽനിന്ന് നമ്മളെ മോചിപ്പിക്കാൻ ദൈവത്തിന്‍റെ പരിപൂർണമായ സ്‌നേഹവും നീതിബോധവും ദൈവത്തെ പ്രേരിപ്പിച്ചു. അപ്പോസ്‌തലനായ പൗലോസ് ഇങ്ങനെ പറഞ്ഞു: “പാപം തരുന്ന ശമ്പളം മരണം. ദൈവം തരുന്ന സമ്മാനമോ നമ്മുടെ കർത്താവായ ക്രിസ്‌തുയേശുവിലൂടെയുള്ള നിത്യജീവനും.” (റോമർ 6:23) സ്‌നേഹത്തോടെ, “തന്‍റെ ഏകജാതനായ മകനിൽ (ക്രിസ്‌തുയേശുവിൽ) വിശ്വസിക്കുന്ന ആരും നശിച്ചുപോകാതെ അവരെല്ലാം നിത്യജീവൻ നേടാൻ ദൈവം അവനെ ലോകത്തിനുവേണ്ടി നൽകി.” (യോഹന്നാൻ 3:16) തന്‍റെ ജീവൻ മനസ്സോടെ ഒരു മോചനവിലയായി നൽകിക്കൊണ്ട്, ആദാം നഷ്ടമാക്കിയതെല്ലാം യേശു വീണ്ടെടുത്തു. *\nഭൂമി പറുദീസയാകുമെന്ന ദൈവത്തിന്‍റെ വാഗ്‌ദാനം പെട്ടെന്നുതന്നെ ഒരു യാഥാർഥ്യമായിത്തീരും. യേശുവിന്‍റെ പിൻവരുന്ന നിർദേശം ഹൃദയപൂർവം കൈക്കൊണ്ടാൽ ആ മനോഹരമായ ഭാവി നിങ്ങളുടേതാകും: “ഇടുങ്ങിയ വാതിലിലൂടെ അകത്ത് കടക്കുക. കാരണം നാശത്തിലേക്കുള്ള വാതിൽ വീതിയുള്ളതും വഴി വിശാലവും ആണ്; അനേകം ആളുകളും പോകുന്നത് അതിലൂടെയാണ്. എന്നാൽ ജീവനിലേക്കുള്ള വാതിൽ ഇടുങ്ങിയതും വഴി ഞെരുക്കമുള്ളതും ആണ്. കുറച്ച് പേർ മാത്രമേ അതു കണ്ടെത്തുന്നുള്ളൂ.” (മത്തായി 7:13, 14) അതെ, നിങ്ങളുടെ ഭാവി നിങ്ങളുടെ കൈയിൽത്തന്നെയാണ്. നിങ്ങൾ ഏതു വഴിയേ പോകും? എന്താണ് നിങ്ങളുടെ തീരുമാനം?\n^ ഖ. 17 മോചനവിലയിലൂടെ നിങ്ങൾക്കു ലഭിക്കുന്ന പ്രയോജനങ്ങളെക്കുറിച്ച് കൂടുതൽ അറിയാൻ യഹോവയുടെ സാക്ഷികൾ പ്രസിദ്ധീകരിച്ച ബൈബിൾ എന്താണ് പഠിപ്പിക്കുന്നത്? എന്ന പുസ്‌തകത്തിന്‍റെ 5-ാ‍ം അധ്യായം കാണുക. അത് www.jw.org/ml എന്ന വെബ്‌സൈറ്റിൽ ലഭ്യമാണ്.\nപങ്കുവെക്കുക പങ്കുവെക്കുക നിങ്ങൾക്ക് ഭൂമിയിൽ എന്നേക്കും ജീവിക്കാം


70 വര്‍ഷമായി പാകിസ്താന് പോലും ചെയ്യാത്തതാണ് മോദിയും അമിത് ഷായും ...\nരാജ്യത്തെ രക്ഷിക്കാന് വേണ്ടി ബി.ജെ.പിയെ തെരഞ്ഞെടുപ്പില് തകര്‍ക്കണം. ജനങ്ങളെ തമ്മില്‍തല്ലിക്കുന്ന രാഷ്ട്രീയം കളിക്കാന് ഇനി ബി.ജെ.പിയെ അനുവദിക്കരുത്.\nഅടുത്ത പൊതു തെരഞ്ഞെടുപ്പില് ബി.ജെ.പി വീണ്ടും അധികാരത്തില് വന്നാല് രാജ്യം ശിഥിലമാകുമെന്ന് ഡല്‍ഹി മുഖ്യമന്ത്രി അരവിന്ദ് കെജ്‍രിവാള്. അതുകൊണ്ട് തന്നെ ബി.ജെ.പിയെ തെരഞ്ഞെടുപ്പില് പരാജയപ്പെടുത്തണമെന്നും കെജ്‍രിവാള് പറഞ്ഞു.\nഇന്ത്യയുടെ സ്വാതന്ത്ര്യലബ്ദിക്ക് ശേഷം 70 വര്‍ഷമായി പാകിസ്താന് പോലും ചെയ്യാത്ത കാര്യങ്ങളാണ് കഴിഞ്ഞ അഞ്ച് വര്‍ഷത്തോളമായി നരേന്ദ്ര മോദിയും അമിത് ഷായും ചെയ്തുകൊണ്ടിരിക്കുന്നതെന്ന് കെജ്‍രിവാള് വിമര്‍ശിച്ചു. അവര് മുസ്‍ലിംകള്‍ക്കെതിരെ ഹിന്ദുക്കളെ തിരിച്ചു, ക്രിസ്ത്യാനികള്‍ക്കെതിരെ മുസ്‍ലിംകളെ വര്‍ഗീയ ചേരിയിലാക്കി. ഇനിയും ഇവര് അധികാരത്തില് വന്നാല് രാജ്യം ശിഥിലമാകും. അതുകൊണ്ട് തന്നെ രാജ്യത്തെ രക്ഷിക്കാന് വേണ്ടി ബി.ജെ.പിയെ തെരഞ്ഞെടുപ്പില് തകര്‍ക്കണം. ജനങ്ങളെ തമ്മില്‍തല്ലിക്കുന്ന രാഷ്ട്രീയം കളിക്കാന് ഇനി ബി.ജെ.പിയെ അനുവദിക്കരുത്.\nവിഷം തുപ്പുന്ന ചില കൊടുംവര്‍ഗീയവാദികളെ ട്വിറ്ററില് പിന്തുടരുന്ന മോദിയെയും കെജ്‍രിവാള് നിശിതമായി വിമര്‍ശിച്ചു. വിദ്വേഷ പ്രസംഗം നടത്തുന്നവരെയും ദലിതരെയും സ്ത്രീകളെയും അപമാനിക്കുന്നവരെയും ട്വിറ്ററില് പിന്തുടരുന്ന പ്രധാനമന്ത്രിയെ ഓര്‍ത്ത് താന് ലജ്ജിക്കുന്നുവെന്നും അദ്ദേഹം തുറന്നടിച്ചു.\nNarendra ModiAmit ShahArvind Kejriwal


വിമാനാപകടം വ്ലോഗാക്കി പൈലറ്റ്; സാഹസികം; നാടകീയം; വൈകാരികം: വിഡിയോ | Vlogger | plane Crash\nവിമാനാപകടം വ്ലോഗാക്കി പൈലറ്റ്; സാഹസികം; നാടകീയം; വൈകാരികം: വിഡിയോ\nസ്വന്തം ലേഖകൻ August 08, 2019 05:26 PM IST\nവിമാനാപകടം വ്ലോഗാക്കി കനേഡിയൻ പൈലറ്റ്. കാനഡയിലെ ന്യൂഫൗണ്ട് ലാൻഡിൽ നിന്ന് ക്യുബക് സിറ്റിയിലേക്കുള്ള യാത്രയ്ക്കിടെയാണ് മാറ്റ് പറത്തിയ ചെറു വിമാനം എൻജിൻ തകരാർ മൂലം കാട്ടിൽ തകർന്ന് വീണത്. . വിമാനത്തിലെ പാരച്ചൂട്ടിൽ രക്ഷപ്പെട്ട മാറ്റിന്റെ പിന്നീടുള്ള5മണിക്കൂറിലെ പ്രസ്ക്ത ഭാഗങ്ങളാണ് വ്ലോഗിലുള്ളത്. മറ്റുള്ളവർക്ക് പാഠമാക്കട്ടെ എന്നു പറഞ്ഞാണ് മാറ്റ് വിഡിയോ ചിത്രീകരിക്കുന്നത്.\nസാറ്റ്‌ലൈറ്റ് ഫോണിലൂടെ സഹായമഭ്യർത്ഥിച്ച മാറ്റിനെ അഞ്ചു മണിക്കൂറിന് ശേഷം കനേഡിയൻ എയർഫോഴ്സ് രക്ഷപ്പെടുത്തുകയായിരുന്നു. രക്ഷാപ്രവർത്തകരുടെ ശ്രദ്ധയിൽപ്പെടാൻ പുകയുണ്ടാക്കുന്നതും അവർ മാറ്റിനെ കണ്ടെത്തുമ്പോഴുള്ള സന്തോഷവുമെല്ലാം വിഡിയോയിൽ കാണാം. കനേഡിയൻ പൈലറ്റ് മാറ്റിന്റെ വിഡിയോ വൈമാനിക വിദ്യർഥികൾക്കൊരു പാഠമായിരിക്കും.


actor-saif-ali-khan-apologizes-for-statement-on-ravana-raman-is-a-symbol-of-justice-and-heroism-adhipurush-movie | 'രാവണനെ അവതിരിപ്പിക്കുന്നത് ഒരു മനുഷ്യൻ എന്ന നിലയിൽ; സീതയെ തട്ടിക്കൊണ്ട് പോയത് ശൂർപണഖയോട് ചെയ്തതിന്റെ പ്രതികാരം'; സംഘപരിവാർ പ്രതിഷേധം കടുപ്പിച്ചതോടെ പറഞ്ഞതെല്ലാം വിഴുങ്ങി മാപ്പ് പറഞ്ഞ് സെയ്ഫ് അലിഖാൻ; രാമായാണ കഥയെ വളച്ചൊടിക്കുന്നില്ലെന്ന് താരം; രാവണനെ നായകനാക്കുന്ന 'ആദിപുരുഷ്' സിനിമ വീണ്ടും വിവാദത്തിൽ - MarunadanMalayalee.com\n'രാവണനെ അവതിരിപ്പിക്കുന്നത് ഒരു മനുഷ്യൻ എന്ന നിലയിൽ; സീതയെ തട്ടിക്കൊണ്ട് പോയത് ശൂർപണഖയോട് ചെയ്തതിന്റെ പ്രതികാരം'; സംഘപരിവാർ പ്രതിഷേധം കടുപ്പിച്ചതോടെ പറഞ്ഞതെല്ലാം വിഴുങ്ങി മാപ്പ് പറഞ്ഞ് സെയ്ഫ് അലിഖാൻ; രാമായാണ കഥയെ വളച്ചൊടിക്കുന്നില്ലെന്ന് താരം; രാവണനെ നായകനാക്കുന്ന 'ആദിപുരുഷ്' സിനിമ വീണ്ടും വിവാദത്തിൽ\nDecember 07, 202007:23 PM IST Permalink\nരാവണനെക്കുറിച്ചുള്ള തന്റെ പ്രസ്താവനയിൽ ഖേദം പ്രകടിപ്പിച്ചും പുതിയ ചിത്രം രാമായണ കഥ വികലമാക്കുന്നില്ലെന്നും ചൂണ്ടിക്കാട്ടി ബോളിവുഡ് താരം സെയ്ഫ് അലിഖാൻ. പ്രഭാസ് നായകനാവുന്ന പുതിയ ചിത്രം 'ആദിപുരുഷ്' ആയി ബന്ധപ്പെട്ട് ഉണ്ടായ വിവാദത്തിലാണ് താരം മാപ്പ് പറഞ്ഞത്. മനുഷ്യൻ എന്ന രീതിയിൽ രാവണനെ അവതരിപ്പിക്കുന്നതെന്നും, സീതയെ തട്ടിക്കൊണ്ടു പോയതിനെയും രാമനുമായുള്ള യുദ്ധത്തെയും രാവണൻ ന്യായീകരിക്കുന്നത് സഹോദരി ശൂർപണഖയോട് ചെയ്തതിന്റെ പ്രതികാരമായിട്ടാണ്' എന്നുമായിരുന്നു സെയ്ഫ് പറഞ്ഞത്.\nഇതിന് പിന്നാലെ സെയ്ഫിനെതിരെ വ്യാപകമായി സംഘ്പരിവാർ ഗ്രൂപ്പുകളിൽനിന്ന് സൈബർ ആക്രമണം ഉണ്ടാവുകയും സെയ്ഫ് അലിഖാനെ ചിത്രത്തിൽ നിന്ന് പുറത്താക്കണമെന്ന് ആവശ്യമുയരുകയും ചെയ്തത്. തുടർന്നാണ് മാപ്പ് പറഞ്ഞുകൊണ്ട് താരം രംഗത്ത് എത്തിയത്.\n'ഒരു അഭിമുഖത്തിനിടെ എന്റെ ഒരു പ്രസ്താവന വിവാദത്തിന് കാരണമായെന്നും, അത് വികാരത്തെ വ്രണപ്പെടുത്തിയെന്നും മനസിലാക്കുന്നു. ഇത് മനഃപൂർവം ചെയ്തതല്ല. എല്ലാവരോടും ആത്മാർത്ഥമായി ക്ഷമ ചോദിക്കുന്നു. എന്റെ പ്രസ്താവന പിൻവലിക്കാനും ആഗ്രഹിക്കുന്നു. രാമൻ എപ്പോഴും എന്നെ സംബന്ധിച്ചിടത്തോളം നീതിയുടെയും വീരതയുടെയും പ്രതീകമാണ്. തിന്മയ്‌ക്കെതിരായ നന്മയുടെ വിജയം ആഘോഷിക്കുന്നതാണ് ആദിപുരുഷ്. ഇതിഹാസ കഥയ്ക്ക് യാതൊരു വികലവും വരുത്താതെ അവതരിപ്പിക്കാൻ മുഴുവൻ ടീമും ഒരുമിച്ച് പ്രവർത്തിക്കുന്നു' എന്നാണ് സെയ്ഫ് പുറത്തുവിട്ട പ്രസ്താവനയിൽ പറയുന്നത്.\nരാമായണകഥ പ്രമേയമാക്കി ഓം റൗട്ട് ഒരുക്കുന്ന 3ഡി ചിത്രമാണ് ആദിപുരുഷ്. തിന്മയും നന്മയും തമ്മിലുള്ള സംഘട്ടനത്തിന്റെ കഥ പറയുന്ന ചിത്രത്തിൽ പ്രഭാസാണ് രാമനായെത്തുന്നത്.\nഅഞ്ച് വർഷം മുൻപ് അറബ് വംശജരെ അഭയാർത്ഥികളായി സ്വീകരിച്ചതിന്റെ തിക്തഫലം അനുഭവിച്ച് സ്വീഡൻ


മോഷ്ടിക്കപ്പെട്ട രണ്ട് അതി പുരാതന വിഗ്രഹങ്ങളായ ലിംഗോദ്ഭവമൂര്‍ത്തിയും മഞ്ചുശ്രീയും ഇന്ത്യയിലേക്ക് - themediasyndicate\nവാഷിങ്ടണ്: ഇന്ത്യയില് നിന്ന് മോഷ്ടിക്കപ്പെട്ട രണ്ട് പുരാതന വിഗ്രഹങ്ങള് അമേരിക്ക ഇന്ത്യക്ക് തിരിച്ചു നല്‍കി. അമേരിക്കയിലെ രണ്ട് മ്യൂസിയങ്ങളില് പ്രദര്‍ശിപ്പിച്ചിരുന്ന ഇവ5ലക്ഷം അമേരിക്കന് ഡോളര് വിലവരുന്നതാണ്. ലിംഗോദ്ഭവമൂര്‍ത്തിയും മഞ്ചുശ്രീ എന്ന് അറിയപ്പെടുന്ന നൂറ്റാണ്ടുകൾ പഴക്കമുള്ള വിഗ്രഹങ്ങളാണ് വർഷങ്ങൾക്ക് ശേഷം ഇന്ത്യക്ക് തിരിച്ചു കിട്ടാൻ പോകുന്നത് .\nഇതില് ലിംഗോദ്ഭവമൂര്‍ത്തി എന്നറിയപ്പെടുന്ന വിഗ്രഹം കരിങ്കല്ലില് തീര്‍ത്ത ശിവ പ്രതിഷ്ഠയാണ്. 12ാം നൂറ്റാണ്ടിലെ ചോള രാജവംശത്തിലേതാണ് ഈ വിഗ്രഹം. 2,25,000 ഡോളര് വിലവരുന്ന ഈ വിഗ്രഹം തമിഴ്നാട്ടില് നിന്നാണ് മോഷ്ടിക്കപ്പെട്ടത്. അലബാമയിലെ ബര്‍മിങ്ഹാം മ്യൂസിയത്തില് പ്രദര്‍ശിച്ചിരിക്കുകയായിരുന്നു ഈ വിഗ്രഹം. മഞ്ചുശ്രീ എന്നറിയപ്പെടുന്ന രണ്ടാമത്തെ വിഗ്രഹം ബീഹാറിലെ ബോധ്ഗയയില് നിന്നാണ് മോഷ്ടിക്കപ്പെട്ടത്. 2,75,000 ഡോളര് വിലമതിക്കുന്ന ഈ വിഗ്രഹം പന്ത്രണ്ടാം നൂറ്റാണ്ടിലേതാണ്. നോര്‍ത്ത് കരോലിന സര്‍വകലാശാലയിലെ അക്ലാന്‍ഡ് ആര്‍ട്ട് മ്യൂസിയത്തില് നിന്നാണ് ഈ വിഗ്രഹം തിരിച്ചെത്തിക്കുന്നത്.\nഈ രണ്ട് വിഗ്രഹങ്ങളും ഇന്ത്യയില് നിന്ന് മോഷ്ടിക്കപ്പെട്ടവയാണെന്ന് തെളിയിക്കപ്പെട്ടതോടെയാണ് ഇവ തിരിച്ചെത്തിക്കാനുള്ള നടപടികള്‍ക്ക് വഴിയൊരുങ്ങിയത്. ഇന്ത്യന് കോണ്‍സിലേറ്റില് നടന്ന ചടങ്ങില് ഇന്ത്യന് അംബാസിഡര് സന്ദീപ് ചക്രവര്‍ത്തിക്ക് മാന്‍ഹാട്ടണ് ജില്ലാ അറ്റോര്‍ണി സൈറസ് വാന്‍സ് ജൂനിയര് വിഗ്രഹങ്ങള് കൈമാറി.\nTags: മോഷ്ടിക്കപ്പെട്ട- രണ്ട്- പുരാതന -വിഗ്രഹങ്ങൾ - ലിംഗോദ്ഭവമൂര്‍ത്തി- മഞ്ചുശ്രീയും- ഇന്ത്യ-യു എസ്


അന്താരാഷ്ട്ര – Prof.C.Raveendranath\nHomepage > Blog > അന്താരാഷ്ട്ര\nമുഴുവന് വിദ്യലയങ്ങളെയും അന്താരാഷ്ട്ര നിലവാരത്തിലേക്ക് ഉയര്‍ത്തുകയാണ് സര്‍ക്കാര് ലക്ഷ്യം – മന്ത്രി സി. രവീന്ദ്രനാഥ്\nസംസ്ഥാനത്തെ മുഴുവന് വിദ്യലയങ്ങളെയും ആധുനികവത്കരണത്തിലൂടെ അന്താരാഷ്ട്ര നിലവാരത്തിലേക്ക് ഉയര്‍ത്തുക എന്നതാണ് സര്‍ക്കാര് ലക്ഷ്യമെന്ന് വിദ്യാഭ്യാസ മന്ത്രി സി രവീന്ദ്രനാഥ്. സംസ്ഥാന തലത്തില് സ്‌കൂള് വിക്കിയില് മികച്ച രീതിയില് വിവരങ്ങള് നല്‍കുന്ന സ്‌കൂളുകള്‍ക്കുള്ള കെ. ശബരീഷ് സ്മാരക അവാര്‍ഡ് വിതരണം ഉദ്ഘാടനം ചെയ്യുകയായിരുന്നു മന്ത്രി. കെട്ടിടം, ക്ലാസ് മുറികള് എന്നിവയുടൊപ്പം


പാകിസ്ഥാനില് സ്‌ഫോടന പരമ്പര: നൂറിലേറെ മരണം :: Janmabhumi Daily\nFriday 11 January 2013 12:11 pm IST\nഇസ്‌ലാമാബാദ് . പാക്കി സ്ഥാനിലെ ബലൂചിസ്ഥാന്, ഖൈബര് പക്‌തൂണ്‍ഖാവ പ്രവിശ്യകളില് ഭീകരര് നടത്തിയ ആറ് ബോംബാക്രമണങ്ങളില് നൂറിലേ പേര് കൊല്ലപ്പെട്ടു. മാധ്യമപ്രവര്‍ത്തകരടക്കം 270ലേറെ പേര്‍ക്ക് പരിക്കേറ്റു. പ്രശ്‌നബാധിത പ്രവിശ്യകളായ ബലൂചിസ്താനിലും ഖൈബര് പക്തൂണ്‍ഖ്വയിലുമാണ് സ്‌ഫോടനങ്ങളുണ്ടായത്. ബലൂചിസ്ഥാന് മേഖലയുടെ തലസ്ഥാനമായ ക്വെറ്റെ നഗരത്തിലുണ്ടായ മൂന്ന് ആക്രമണത്തില് 82 പേര്‍ക്കാണ് ജീവന് നഷ്ടപ്പെട്ടത്. ഇതിലൊന്ന് ചാവേര് ബോംബ് സ്ഫോടനമായിരുന്നു. ഖൈബര് പക്തൂണ്‍ഖ്വയിലെ സ്വാത് താഴ്‌വരയില് മതകേന്ദ്രത്തിലുണ്ടായ സ്‌ഫോടനത്തില് 22 പേര് മരിച്ചു. എഴുപതോളം പേര്‍ക്ക് പരിക്കേറ്റു.\nപാകിസ്ഥാനില് സ്‌ഫോടനം: രണ്ട് മരണം\nപാകിസ്ഥാനില് വെളളപ്പൊക്കം മുപ്പത് മരണം


കുവൈത്ത് പൊലീസിനെ തൊട്ടാൽ എരിയും! | Kuwait News\nകുവൈത്ത് പൊലീസിനെ തൊട്ടാൽ എരിയും!\nമനോരമ ലേഖകൻ September 15, 2021 01:44 PM IST\nകുവൈത്ത് സിറ്റി∙ പൊലീസിന് ആത്മരക്ഷാർഥം ഉപയോഗിക്കാൻ പെപ്പർ സ്പ്രേ നൽകാനുള്ള പദ്ധതിയുമായി മുന്നോട്ടുപോകാൻ ആഭ്യന്തരമന്ത്രാലയം. നിലവിൽ പൊലീസിന് നൽകുന്ന ആയുധങ്ങൾക്ക് പുറമെയാണ് അത്.\nപൊലീസിനെതിരെ ആയുധമുപയോഗിച്ചുള്ള കയ്യേറ്റങ്ങൾ ഉണ്ടായ സാഹചര്യത്തിലാണ് പെപ്പർ സ്പ്രേ കൂടി അനുവദിക്കാൻ മന്ത്രാലയം തീരുമാനിച്ചത്. പിടികിട്ടാപ്പുള്ളികൾ പിടിയിലാകുമ്പോഴും മറ്റും തോക്ക് ഉപയോഗിച്ചും മറ്റും പൊലീസിനെതിരെ അക്രമം ഉണ്ടാകുന്ന സാഹചര്യമുണ്ടാകാറുണ്ട്.\nഅത്തരത്തിൽ അക്രമം പ്രതീക്ഷിക്കുന്ന സാഹചര്യത്തിൽ മാത്രമായിരിക്കണം പെപ്പർ സ്പ്രേയുടെ ഉപയോഗം. പൊതുസുരക്ഷാ വിഭാഗം, എമർജൻസി, ഗതാഗതം, കുറ്റാന്വേഷണ വിഭാഗം എന്നിവയുമായി ബന്ധപ്പെട്ട് പ്രവർത്തിക്കുന്ന മുഴുവൻ പൊലീസുകാർക്കും പെപ്പർ സ്പ്രേയർ നൽകും. ഉപകരണം വാങ്ങുന്നതിനുള്ള ടെൻഡർ നടപടി പൂർത്തിയായിട്ടുണ്ട്.\nഅതേസമയം എല്ലാ മേഖലകളിലും സുരക്ഷാ സംവിധാനങ്ങൾ ശക്തിപ്പെടുത്താൻ ആഭ്യന്തരമന്ത്രാലയം അണ്ടർസെക്രട്ടറി ലഫ്.ജനറൽ ഷെയ്ഖ് ഫൈസൽ അൽ നവാഫ് നിർദേശിച്ചു. സുരക്ഷാ വിഭാഗം ഉദ്യോഗസ്ഥരുടെ യോഗത്തിൽ സംസാരിക്കുകയായിരുന്നു അദ്ദേഹം. മുഴുവൻ പ്രദേശങ്ങളിലും സുരക്ഷാ ഉദ്യോഗസ്ഥരുടെ സാന്നിധ്യം ഉറപ്പാക്കണം. പൊലീസ് സ്റ്റേഷനുകളിൽ സുരക്ഷാ ഉദ്യോഗസ്ഥരുടെ പ്രവർത്തനങ്ങൾ കാര്യക്ഷമമാക്കണം.\nറസിഡൻഷ്യൽ മേഖലകളിൽ പട്രോളിങ് നടത്തണം. വഴി വാണിഭത്തിനെതിരെയും താമസാനുമതി രേഖാ നിയമലംഘകരെ കണ്ടെത്തുന്നതിനും ബന്ധപ്പെട്ട സർക്കാർ ഏജൻസികളുടെ സഹകരണത്തോടെ പരിശോധന ഊർജിതപ്പെടുത്തണം. സേവനം തേടി എത്തുന്ന ജനങ്ങൾക്ക് ആവശ്യമായ സഹായം ലഭിക്കുന്നുവെന്ന് ഉറപ്പുവരുത്തണമെന്നും അദ്ദേഹം നിർദേശിച്ചു.\nEnglish Summary: Kuwait police are allowed to use pepper spray.


വി.എസ് തീര്‍ന്നു; സിപിഎമ്മില് ഇനി പിണറായി മാത്രം\nസിപിഎം സംസ്ഥാന സമ്മേളനം അടുത്ത മാസം നടക്കുമ്പോള് പാര്‍ട്ടിയുടെ നിയന്ത്രണം മുഖ്യമന്ത്രി പിണറായി വിജയന് ഉറപ്പുവരുത്തിയിരിക്കുന്നു. അദ്ദേഹത്തെ വെല്ലുവിളിക്കാന് ആരുമില്ലാത്ത സ്ഥിതിയുണ്ട്. സംസ്ഥാനത്തെ പാര്‍ട്ടിയുടെ മേല് സമ്പൂര്‍ണ്ണ ആധിപത്യം സ്ഥാപിച്ച പിണറായിക്ക് പാര്‍ട്ടിയുടെ ദേശീയനയത്തിലും വലിയ സ്വാധീനം ചെലുത്താന് കഴിയുമെന്ന് വ്യക്തമായി. തൃശൂരില് ഫെബ്രുവരി 22-25 തീയതികളിലാണ് സിപിഐ(എം) സംസ്ഥാന സമ്മേളനം നടക്കുക. അതിനുമുമ്പ് 14 ജില്ലാ ഘടകങ്ങളിലും തന്റേതായിരിക്കും അവസാന വാക്കെന്ന് പിണറായി ഉറപ്പിച്ചു. കേരളത്തിലെ പാര്‍ട്ടി പിണറായി വിജയന് ഗ്രൂപ്പെന്നും മുന് മുഖ്യമന്ത്രി വി എസ് അച്യുതാനന്ദന്റെ നേതൃത്വത്തിലുള്ള ഗ്രൂപ്പെന്നുമുള്ള രണ്ടു വിഭാഗങ്ങളായി തിരിഞ്ഞതൊക്കെ ഇനി കഴിഞ്ഞകാല ചരിത്രം മാത്രമായി അവശേഷിക്കും. വിഎസ് പക്ഷത്തിന്റെ കോട്ടകളായിരുന്ന എറണാകുളവും ആലപ്പുഴയും കൊല്ലവുമെല്ലാം ഇന്ന് ഔദ്യോഗിക ചേരിയിലാണ്. സാമ ഭേദ ദണ്ഡങ്ങള് ഉപയോഗിച്ച് പിണറായിയും കോടിയേരിയും അവരുടെ വിശ്വസ്തരും എതിര്‍ചേരിക്കാരെ വരുതിയിലാക്കിയിട്ടുണ്ട്. 2016ലെ നിയമസഭാ തെരഞ്ഞെടുപ്പിലും പാര്‍ട്ടിയുടെ പ്രചാരണത്തെ നയിച്ചുവെങ്കിലും രണ്ടാമതും മുഖ്യമന്ത്രിയാകുന്നതിനുള്ള വിഎസിന്റെ ശ്രമങ്ങളെ പിണറായി തകിടം മറിച്ചു. പിന്നീട് വിജയന് തിരിഞ്ഞുനോക്കേണ്ടിവന്നില്ല. തലമുതിര്‍ന്ന നേതാവായ വിഎസിനൊപ്പം ചുരുക്കം ചിലര് മാത്രമാണ് അവശേഷിച്ചത്.\nസി പി എമ്മിന്റെ മുന്‍കാല ചരിത്രം പരിശോധിച്ചാല്, മറ്റു പാര്‍ട്ടികളില് നിന്നും വ്യത്യസ്തമായി അവസാന വാക്ക് പാര്‍ട്ടി സംസ്ഥാന സെക്രട്ടറിയുടേതായിരിക്കും. മുഖ്യമന്ത്രിക്ക് അത് കഴിഞ്ഞേ സ്ഥാനമുള്ളൂ. എന്നാലിപ്പോള് സ്ഥിതി അതല്ല. സംസ്ഥാന സെക്രട്ടറി കൊടിയേരി ബാലകൃഷ്ണന് പിണറായി വിജയന്റെ ഒരു അനുബന്ധമായിട്ടാണ് കരുതപ്പെടുന്നത്. 1998 മുതല് 2015 വരെയുള്ള 17 വര്‍ഷക്കാലം സംസ്ഥാന സെക്രട്ടറിയായി തുടര്‍ന്നു എന്നതാണ് പാര്‍ട്ടിയെ പിടിയിലൊതുക്കാന് വിജയനെ സഹായിച്ചത്. ഈ കാലയളവില് പാര്‍ട്ടിയുടെ വലിയ ജനകീയ നേതാവായ അച്യുതാനന്ദനെ നിഷ്പ്രഭനാക്കാന് അദ്ദേഹത്തിന് കഴിഞ്ഞു. 2015ലെ പാര്‍ട്ടി സമ്മേളനത്തില് ദീര്‍ഘകാലമായി പാര്‍ട്ടി നേതൃത്വത്തില് തുടരുകയായിരുന്നു വിജയന് തന്റെ സഹായികളെ നേതൃത്വത്തിലേക്ക് കൊണ്ടുവരുന്നതിന് കഴിഞ്ഞിരുന്നുവെങ്കിലും പാര്‍ട്ടിയിലെ ചില സ്ഥാനങ്ങളില് അച്യുതാനന്ദന്‍പക്ഷക്കാരും ഉള്‍പ്പെട്ടിരുന്നു. എന്നാല് ഇക്കുറി പിണറായിക്ക് സ്വച്ഛന്ദം മുന്നോട്ടു പോകാന് കഴിഞ്ഞു. ഈ മാസമൊടുവില് 14 ജില്ലാ സമ്മേളനങ്ങളും പൂര്‍ത്തിയാകുമ്പോള് ഒരൊറ്റ നേതാവ് മാത്രമേ അമരത്തുണ്ടാകു. അത് 72 കാരനായ പിണറായി വിജയനായിരിക്കും. ജില്ലാ സമ്മേളനങ്ങളില്‍നിന്നും അച്യുതാനന്ദനെ പാടെ ഒഴിവാക്കി. സംസ്ഥാനത്തുനിന്നുള്ള പോളിറ്റ് ബ്യുറോ അംഗമായ എം എ ബേബിക്കും കാര്യമായ പങ്കൊന്നും നല്‍കിയില്ല. നിലവിലെ സംസ്ഥാന സെക്രട്ടറിയും പോളിറ്റ് ബ്യൂറോ അംഗവും പിണറായി വിജയനോട് വളരെ അടുപ്പം പുലര്‍ത്തുകയും ചെയ്യുന്ന കോടിയേരി ബാലകൃഷ്ണന് സംസ്ഥാന സമ്മേളനത്തില് മറ്റൊരു ഊഴംകൂടി ലഭിക്കുമെന്നാണ് കരുതപ്പെടുന്നത്. വിഭാഗീയതയുടെ അലയൊലികള് കുറഞ്ഞതോടെ ഇക്കുറി പാര്‍ട്ടി സമ്മേളനങ്ങള്‍ക്കു പഴയ മാധ്യമശ്രദ്ധയില്ല. ഇനിയിപ്പോള് എല്ലാ ശ്രദ്ധയും പതിയുക സംസ്ഥാന കമ്മിറ്റിയിലും സെക്രട്ടറിയേറ്റിലും ആരൊക്കെ ഉള്‍പ്പെടുമെന്നതും, ഏപ്രിലില് ഹൈദരാബാദില് നടക്കുന്ന 22-ാം പാര്‍ട്ടി കോണ്‍ഗ്രസില് സംസ്ഥാനത്തുനിന്നും പങ്കെടുക്കേണ്ട 175ഓളം പ്രതിനിധികള് ആരൊക്കെയാകും എന്നതായിരിക്കും.\nപാര്‍ട്ടിയുടെ പശ്ചിമ ബംഗാളിലെ ഘടകത്തിന്റെ തിളക്കമെല്ലാം നഷ്ടപ്പെട്ടത് മുഖ്യമന്ത്രി കൂടിയായ പിണറായി വിജയന് പാര്‍ട്ടി കോണ്‍ഗ്രസില് ലഭിക്കുന്ന ഒരു ബോണസ് ആയിരിക്കും. പാര്‍ട്ടി ജനറല് സെക്രട്ടറി സീതാറാം യെച്ചൂരിയുമായി വിജയന്റെ ബന്ധം ഊഷ്മളമല്ല. കേരളത്തില് നിന്നുതന്നെയുള്ള മുന് ജനറല് സെക്രട്ടറിയും മുതിര്‍ന്ന നേതാവുമായ പ്രകാശ് കാരാട്ടിനെപ്പോലെ തെരഞ്ഞെടുപ്പില് കോണ്‍ഗ്രസുമായി എന്തെങ്കിലും സഖ്യമുണ്ടാക്കുന്നതിനെ എതിര്‍ക്കുന്ന നേതാവാണ് പിണറായിയും. എന്നാല് ഭാരതീയ ജനതാ പാര്‍ട്ടിയും വലതുപക്ഷ ശക്തികളും കരുത്തുനേടുന്ന സാഹചര്യത്തില് കോണ്‍ഗ്രസുമായുമുള്ള സഖ്യം കാലഘട്ടത്തിന്റെ ആവശ്യമാണെന്ന പക്ഷക്കാരനാണ് യെച്ചൂരി. പാര്‍ട്ടിയിലെ തന്റെ ശക്തി പ്രകടിപ്പിച്ചുകൊണ്ട് ഹൈദരാബാദില് കിങ് മേക്കറാകാന് പിണറായിക്ക് കഴിയുമോ എന്നാണ് ഇനി അറിയാനുള്ളത്.\nചരിത്രപ്രസിദ്ധമായ ആലപ്പുഴ സംസ്ഥാന സമ്മേളനം കഴിഞ്ഞ് മൂന്നുവര്‍ഷം പിന്നിടുമ്പോള് പാര്‍ട്ടിക്കുണ്ടായ വന് മാറ്റങ്ങളിലൊന്ന് ഇക്കാലയളവില് അറുപതിനായിരത്തോളം പുതിയ അംഗങ്ങള് സിപിഎമ്മിലെത്തി എന്നതാണ്. സിപിഎമ്മിന്റെ ചരിത്രത്തില് തന്നെ ഈ വര്‍ധന റിക്കാര്‍ഡാണ്. 462,000 പേരാണ് ഇന്നു കേരളത്തിലെ പാര്‍ട്ടിയിലുള്ളത്. രാജ്യത്തെ ഏറ്റവും വലിയ പാര്‍ട്ടി ഘടകം കേരളത്തിലേതാണ്. അംഗങ്ങള് കൂടിയതിന് ആനുപാതികമായി ബ്രാഞ്ചുകളും കൂടി. ഏഴായിരത്തോളം പുതിയ ബ്രാഞ്ചുകള്. ആകെ 31,700. മറ്റു പാര്‍ട്ടികളെപ്പോലെയുള്ള അംഗത്വവിതരണ രീതിയല്ല സിപിഎമ്മിലേത്. ബിജെപിയിലേതുപോലെ ഇവിടെ മിസ്ഡ് കോള് അടിച്ച് ആര്‍ക്കും അംഗങ്ങളാകാനും കഴിയില്ല. ആദ്യം ഗ്രൂപ്പ്, കാന്‍ഡിഡേറ്റ് അംഗമായി നിന്നു പാര്‍ട്ടിയോടുള്ള പ്രതിബദ്ധതയും കൂറും തെളിയിച്ചാലേ പൂര്‍ണ അംഗമാകാന് കഴിയൂ. അംഗത്വം നല്‍കുന്നതിലെ ആ പഴയ കാര്‍ക്കശ്യമെല്ലാം ഇപ്പോഴില്ല. ഈ പാര്‍ട്ടിയുടെ ഭാഗമാകാനും പുറത്തുപോകാനും പഴയതുപോലെ വിഷമമില്ലെന്നതാണ് പുതിയ കാര്യം. പാര്‍ട്ടിയില് നില്‍ക്കക്കള്ളിയില്ലാത്തവര് പുറത്തുപോയി. അങ്ങനെയുള്ളവരെ ചേര്‍ത്ത് ഒറ്റപ്പാലം മണ്ണൂര് മേഖലയില് ഇതാദ്യമായി സിപിഐക്ക് ഒരു ലോക്കല്‍കമ്മിറ്റി തന്നെയുണ്ടാക്കി. എങ്കിലും ആഗ്രഹമുള്ള ആര്‍ക്കും അംഗമാകാമെന്ന സ്ഥിതിയിലേക്കു മാറിയിട്ടില്ല. പുതിയ ആളുകളെ ചേര്‍ക്കുമ്പോള് പാര്‍ട്ടിക്ക് ഒരു സംഭാവനയും നല്‍കാത്തവരെ തഴയുന്നുണ്ട്. വിദ്യാര്‍ഥികളെയും യുവാക്കളെയും സ്ത്രീകളെയും കൂടുതലായി പാര്‍ട്ടിയില് ചേര്‍ക്കുന്നു. ക്യാംപസുകളില്‍നിന്ന് എസ്എഫ്‌ഐയിലെ തീപ്പൊരികളെ സിപിഎമ്മിലേക്കു നേരിട്ടു റിക്രൂട്ട് ചെയ്യുന്നുണ്ട്. ആകെ പാര്‍ട്ടി അംഗസംഖ്യയുടെ 25% സ്ത്രീകളാക്കണമെന്ന ലക്ഷ്യത്തോടെയുള്ള പ്രവര്‍ത്തനവും നടക്കുന്നുണ്ട്. ഇതെല്ലാം സിപിഎം അംഗത്വഘടനയെ, അതു വഴി പാര്‍ട്ടി സ്വഭാവത്തെത്തന്നെ മാറ്റിമറിക്കാന് പോകുന്നു. പഴയ രണസ്മരണകളുടെയും ത്യാഗത്തിന്റെയുമൊക്കെ ഭാഗമായവരുടെ എണ്ണം സിപിഎമ്മില് ന്യൂനപക്ഷമാകുന്നു. തൊഴിലാളികളുടെയും അടിസ്ഥാനവര്‍ഗത്തിന്റെയും പാര്‍ട്ടിയെന്ന വിശേഷണം തന്നെ അതു കാലക്രമേണ മാറ്റിമറിക്കാം. ഇടത്തരക്കാരുടെ കൂടി വിശ്വാസം നേടിയെടുക്കാന് നോക്കുന്ന പുതിയ പാര്‍ട്ടിയായി സിപിഎം മാറുകയാണ്.\nമാറുന്ന സിപിഎം കാലത്തിന്റെ പുതിയ വെല്ലുവിളികള് നേരിടുന്നു. പാര്‍ട്ടിയുടെ പ്രസക്തിതന്നെ ചോദ്യംചെയ്യപ്പെടുകയാണ്. 2004 മുതലുള്ള കാലഘട്ടത്തില് കേന്ദ്രം ഭരിച്ച കോണ്‍ഗ്രസ് സഖ്യത്തെ പുറത്തുനിന്നു പിന്തുണച്ച് ദേശീയ രാഷ്ട്രീയ അജണ്ടയില് പാര്‍ട്ടിക്ക് സ്ഥാനമുണ്ടായിരുന്നു. അന്ന് സിപിഎമ്മിന്റെ 26 അടക്കം ഇടതുപക്ഷത്തിന് 35 എംപിമാരുണ്ടായിരുന്നു. പിന്നീടങ്ങോട്ട് ഇടതുപക്ഷം ക്ഷയിക്കുകയായിരുന്നു; സിപിഎമ്മും അങ്ങനെതന്നെ. ബംഗാളില് ഭരണം നഷ്ടപ്പെട്ടു. അവിടെ9എംപിമാരുണ്ടായിരുന്ന സ്ഥാനത്ത് ഇപ്പോള് രണ്ടുപേര് മാത്രമാണ്. കേരളത്തില് ഭരണം പിടിക്കാനായതിനാല് ദേശീയ രാഷ്ട്രീയത്തില്‍നിന്ന് പുറത്തായില്ല. ഇപ്പോള്9എംപിമാരും2സ്വതന്ത്രരും ഉള്‍പ്പെടെ മൊത്തം 11 പേര് മാത്രമേ രാജ്യത്ത് ആകെയുള്ളു. പാര്‍ട്ടിയുടെ വോട്ട് ഷെയറും 5.33ശതമാനത്തില്‍നിന്ന് 3.28 ആയി ചുരുങ്ങി.


Onam 2019: Mallika Sukumaran on Trolls, Love Action Drama: ട്രോളുകള്‍ക്ക് നന്ദി പറഞ്ഞു മല്ലിക സുകുമാരന്\nട്രോളന്മാര്‍ക്ക് നന്ദി, എന്റെ വീട്ടിലേക്കുള്ള റോഡ് ശരിയായി: മല്ലിക സുകുമാരൻ\nട്രോൾ ഇട്ട് ഇട്ട് അതെനിക്ക് ഗുണമേ ഉണ്ടായിട്ടുള്ളൂ. ഒന്നാമത്, എന്റെ വില്ലയിലേക്കുള്ള വഴിയുടെ കാര്യം തന്നെ. ഇവിടേക്കുള്ള വഴി ഇപ്പോൾ നന്നായി\nUpdated: May 1, 2020 1:11:43 am\nപ്രളയകാലത്തും അതിനു മുൻപുമൊക്കെ ട്രോളന്മാർ ഏറെ ആഘോഷിച്ച താരങ്ങളിൽ ഒരാളാണ് അഭിനേത്രിയും ഇന്ദ്രജിത്ത്, പൃഥ്വിരാജ് എന്നിവരുടെ അമ്മയുമായ മല്ലികാ സുകുമാരന്. ’മല്ലിക ചേച്ചിയുടെ ലംബോര്‍ഗിനി’യായിരുന്നു പ്രളയകാലഘട്ടത്തിലെ സജീവമായ ട്രോളുകളില് ഒന്ന്. പൃഥ്വിരാജ് പുതിയ ലംബോര്‍ഗിനി കാര് വാങ്ങിയ സാഹചര്യത്തില് തിരുവനന്തപുരത്തെ തന്റെ വീട്ടിലേക്ക് ആ കാര് കൊണ്ട് വരാനുള്ള ബുദ്ധിമുട്ട് പറഞ്ഞ മല്ലികാ സുകുമാരന്റെ വാക്കുകള് ആണ് ട്രോളില് കയറിപ്പറ്റിയത്. തുടര്‍ന്ന് പ്രളയസമയത്ത് ഒരു ഒരുളിയില് കയറി മല്ലികാ സുകുമാരന് യാത്ര ചെയ്തിതിനെ ചേര്‍ത്താണ് ട്രോള് ഉണ്ടായത്.\nRead Here: അമ്മേ വേഗം മാറിക്കോളൂ, അല്ലെങ്കില് ചെമ്പില് കയറി പോകേണ്ടി വരും: പൃഥ്വിരാജ് മല്ലികയോട്\nഎന്നാൽ തന്നെ വിഷയമാക്കി കൊണ്ടുള്ള ട്രോളുകളെല്ലാം തന്നെ ഒരു തരത്തിൽ അല്ലെങ്കിൽ മറ്റൊരു തരത്തിൽ ഗുണമാവുകയാണ് ചെയ്തതെന്ന് മല്ലിക സുകുമാരൻ പറയുന്നു. ‘ലവ് ആക്ഷന് ഡ്രാമ’ എന്ന പുതിയ ചിത്രവുമായി ബന്ധപ്പെട്ടു നല്‍കിയ അഭിമുഖത്തിലാണ് ട്രോളുകളെക്കുറിച്ചും അവര് മനസ്സു തുറന്നത്.\n“ട്രോളുകാരോട് എനിക്ക് സ്നേഹമാണ്. അവര് ട്രോൾ ഇട്ട് ഇട്ട് അതെനിക്ക് ഗുണമേ ഉണ്ടായിട്ടുള്ളൂ. ഒന്നാമത്, എന്റെ വില്ലയിലേക്കുള്ള വഴിയുടെ കാര്യം തന്നെ. ഇവിടേക്കുള്ള വഴി ഇപ്പോൾ നന്നായി. വെള്ളം കയറുന്ന പ്രശ്നം മാറി. റോഡൊക്കെ ടാർ ചെയ്തു. കുറച്ചു ഭാഗത്ത് ഇന്റർലോക്ക് ചെയ്തു. ഈ പ്രദേശം മനോഹരമായെന്നു പറഞ്ഞാൽ മതിയല്ലോ. അതിന്റെ തുടക്കം കുറിച്ചത് ട്രോളുകളാണ്, ഞാൻ ചെമ്പിൽ കയറിപ്പോയ ട്രോളൊക്കെയാണ് ഈ മാറ്റത്തിനു പിന്നിലെ പ്രധാന കാരണങ്ങളിലൊന്ന്,” ചിരിയോടെ മല്ലിക സുകുമാരൻ പറയുന്നു.\nഓണം റിലീസ് ചിത്രങ്ങളുമായി ബന്ധപ്പെട്ട് പ്രചരിക്കുന്ന രസകരമായ ചില ട്രോളുകളിലും താരമാണ് മല്ലിക സുകുമാരൻ. ‘ലവ് ആക്ഷൻ ഡ്രാമ’യിലൂടെ അവർ ഓണം ചിത്രങ്ങളുടെ ഭാഗമാകുമ്പോൾ ‘ബ്രദേഴ്സ് ഡേ’യിലൂടെ മകൻ പൃഥ്വിരാജുമുണ്ട് ഈ ഓണക്കാലത്ത് തിയേറ്റർ മത്സരത്തിന്. അമ്മയ്ക്കും മകനുമൊപ്പം നിശബ്ദ സാന്നിധ്യമായി സുകുമാരനുമുണ്ട് ഈ ഓണക്കാല ചിത്രങ്ങളിൽ. ‘ഇട്ടിമാണി’യിൽ രാധികയുടെ മരിച്ചു പോയ ഭർത്താവായി കാണിക്കുന്നത് സുകുമാരനെയാണ്. ‘ബ്രദേഴ്സ് ഡേ’യിലും പൃഥ്വിരാജിന്റെ അച്ഛൻ കഥാപാത്രമായി കാണിക്കുന്നത് സുകുമാരനെ തന്നെ.\n“മോഹന്‍ലാല് ചിത്രം ‘ഇട്ടിമാണി’യിൽ ഉപയോഗിച്ച ഫോട്ടോ, ഷൂട്ട് കഴിഞ്ഞപ്പോൾ ആന്റണി പെരുമ്പാവൂർ എനിക്ക് കൊടുത്തയച്ചു, ഇത് ചേച്ചിയ്ക്ക് ഇരിക്കട്ടെ എന്നും പറഞ്ഞ്. അമ്മയെ ‘ലവ് ആക്ഷൻ ഡ്രാമ’യും’, മകനെ ‘ബ്രദേഴ്സ് ഡേ’യും എടുത്തെങ്കിൽ അച്ഛനെ ‘ഇട്ടിമാണി’ എടുത്തു എന്നൊക്കെ പറഞ്ഞാണ് ട്രോളുകൾ വരുന്നത്,” മല്ലിക സുകുമാരൻ ചിരിക്കുന്നു.\nസത്യം #prthvirajsukumaran #indrajithsukumaran #cinemadaddy\nA post shared by Cinema Daddy (@cinemadaddy) on Aug 28, 2019 at 10:13pm PDT\n“ഇത്തരം ട്രോളുകളൊക്കെ വരുമ്പോൾ ആ പടത്തിൽ ഞാനുണ്ടെന്നതിനുള്ള ഒരു പബ്ലിസിറ്റി കൂടിയാണ് അത്. അല്ലാതെ ഞങ്ങളെ പോലുള്ള അമ്മ/അച്ഛൻ/അമ്മാവൻ കഥാപാത്രങ്ങൾക്കൊന്നും ഇപ്പോഴത്തെ സിനിമകളിൽ അധികം പ്രാധാന്യം ഉണ്ടാകാറില്ലല്ലോ. അത്തരം കഥാപാത്രങ്ങളുടെയൊക്കെ കാലം പോയി. നായിക, നായകൻ, എവിടെ പാട്ട് ഷൂട്ട് ചെയ്യുന്നു അതൊക്കെയാണ് പലപ്പോഴും കൂടുതൽ ശ്രദ്ധിക്കപ്പെടുന്നത്. ചില സിനിമകൾ ഒക്കെ അല്ലാതെയുമുണ്ട്. എന്നാലും പൊതുവെ കുടുംബാന്തരീക്ഷത്തിലെ ഒരു പ്രോപ്പർട്ടി പോലെയാണ് അച്ഛൻ/അമ്മ/അമ്മാവൻ ഇത്യാദി കഥാപാത്രങ്ങൾ. അതു കൊണ്ടു തന്നെ നമ്മൾ സിനിമയിൽ ഉണ്ടെന്ന് ഇത്തരം ട്രോളുകൾ പബ്ലിസിറ്റി കൊടുക്കുന്നത് എനിക്കൊരു പ്ലസ് പോയിന്റാണ്.\nപല ട്രോളുകളും കണ്ട് ഞാൻ പൊട്ടിപൊട്ടി ചിരിച്ചിട്ടുണ്ട്. അടുത്തിടെ രാജുവിനെയും സുപ്രിയയേയും കുറിച്ചൊരു ട്രോൾ കണ്ട് പരിസരം മറന്ന് ചിരിച്ചു പോയി ഞാൻ. അല്ലിമോളുടെ സ്കൂളിലെ പിടിഎ മീറ്റിംഗിന് പോയിട്ട് വന്ന രാജുവിനോട് സുപ്രിയ ചോദിക്കുന്നു, ‘പിടിഎ മീറ്റിഗ് ഇത്ര പെട്ടെന്ന് കഴിഞ്ഞോ?’ ‘ഇല്ല അമ്മേ … തുടങ്ങിയപ്പോഴേക്കും അച്ഛൻ ആടി സെയിൽ തുടങ്ങിയെന്നു പറഞ്ഞു എല്ലാരേം പറഞ്ഞയച്ചു,’ എന്ന് അല്ലി മോൾ ഉത്തരം പറയുന്നു. കുറേ ചിരിച്ചു അതു കണ്ടിട്ട്,” മല്ലിക സുകുമാരൻ വെളിപ്പെടുത്തി.\nThis is too funny to not share! You guys are too talented!\nA post shared by Supriya Menon Prithviraj (@supriyamenonprithviraj) on Jul 23, 2019 at 5:25am PDT\n“ഈ ട്രോളുകളൊക്കെ ഉണ്ടാക്കുന്നത് എന്റെ മക്കളേക്കാളും ചെറിയ കുട്ടികളാണ്. അങ്ങനെ ട്രോളൊക്കെ ചിന്തിച്ച് എഴുതാൻ ബുദ്ധിയും ചിന്താശേഷിയുമെല്ലാം വേണ്ടേ? അതൊരു വലിയ കാര്യമാണ്. ഓരോ സംഭവങ്ങളും ഓർത്തു വച്ച്, ഒരു സ്വീകൻസ് കൊണ്ടു വന്ന് അതു അനുയോജ്യമായ രീതിയിൽ ചേർത്തു വയ്ക്കാൻ ഒരു മിടുക്കു വേണം. മിടുക്കന്മാരാണല്ലോ ഈ കൊച്ചുപിള്ളേർ എന്നൊക്കെ എനിക്കു തോന്നാറുണ്ട്,” മല്ലിക സുകുമാരൻ കൂട്ടിച്ചേർത്തു.\nRead more: Onam 2019: ഓണം ചിത്രങ്ങളിലെ ‘സൂപ്പർ സ്മാർട്ട്’ അമ്മമാർ\nWeb Title: Mallika sukumaran on trolls love action drama movie


കേരളത്തിന്റെ മുന്നേറ്റം ശരിയായ ദിശയില്; ബിബിസിയില് ആരോഗ്യമേഖലയുടെ നേട്ടങ്ങള് ചര്‍ച്ചയായതിനെക്കുറിച്ച് മുഖ്യമന്ത്രി\nആരോഗ്യമേഖലയില് കേരളം നടത്തുന്ന മുന്നേറ്റം ശരിയായ ദിശയിലാണെന്ന് മുഖ്യമന്ത്രി പിണറായി വിജയന്. നിപ, കൊറോണ വൈറസുകളെ പ്രതിരോധിക്കുന്നതില് കേരളം കൈവരിച്ച നേട്ടങ്ങളെക്കുറിച്ച് ബിബിസിയില് നടന്ന ചര്‍ച്ചയെപ്പറ്റി ഫേസ്ബുക്കില് എഴുതിയ കുറിപ്പിലാണ് മുഖ്യമന്ത്രി ഇക്കാര്യങ്ങള് പറഞ്ഞത്.\nകേരളത്തിലെ പൊതു ആരോഗ്യ സംവിധാനത്തിന്റെ മികവ് അന്താരാഷ്ട്ര മാധ്യമങ്ങളുടെ ശ്രദ്ധ നേടുന്നു. ബിബിസിയില് കൊറോണ വൈറസ് ബാധയുമായി ബന്ധപ്പെട്ടു നടന്ന ഒരു ചര്‍ച്ചയിലാണ് കേരളത്തിലെ ആരോഗ്യ മേഖലയുടെ പ്രത്യേകതകള് പരാമര്‍ശിക്കപ്പെട്ടത്. നിപ്പ, സിക്ക, കൊറോണ വൈറസ് ബാധ ഉള്‍പ്പെടെയുള്ള പകര്‍ച്ച വ്യാധികളെ പ്രതിരോധിക്കാന് കേരളം മുന്നോട്ടു വച്ച മാതൃകയെ അവതാരക പ്രശംസിക്കുകയുണ്ടായി.\nRead More: നിപ, കൊറോണ വൈറസ് പ്രതിരോധം; കേരളത്തിന്റെ നേട്ടങ്ങള് പരാമര്‍ശിച്ച് ബിബിസി\nഇന്ത്യയിലെ മറ്റു പ്രദേശങ്ങളില് നിന്നു വ്യത്യസ്തമായി നമ്മുടെ പ്രാഥമിക ആരോഗ്യ സംവിധാനത്തിന്റെ ഇടപെടല് ശേഷിയും, രോഗങ്ങളെ ഡയഗ്‌നോസ് ചെയ്യാനുള്ള മികവും കാരണമാണ് അത് സാധിച്ചതെന്ന് ചര്‍ച്ചയില് പങ്കെടുത്ത പ്രശസ്ത വൈറോളജിസ്റ്റ് ഡോ. ഷാഹിദ് ജമീല് പറഞ്ഞു.\nആരോഗ്യമേഖലയില് കേരളം നടത്തുന്ന മുന്നേറ്റം ശരിയായ ദിശയിലാണെന്നാണ് ഇതു സൂചിപ്പിക്കുന്നത്. ആരോഗ്യ സംവിധാനത്തെ കൂടുതല് ശക്തിപ്പെടുത്താനും ജനകീയമാക്കാനും ഈ ബോധ്യം നമുക്ക് കരുത്തു പകരുമെന്നും മുഖ്യമന്ത്രി പറഞ്ഞു.


afghanistan-sends-first-export-consignment-from-chabahar-to-india | ഇനി പേടിയില്ലാതെ അഫ്ഗാന് ഇന്ത്യയുമായി വ്യാപാരം നടത്താം; പുൽവാമയിൽ ഇന്ത്യയ്ക്ക് ഉറച്ച പിന്തുണ നൽകിയ അഫ്ഗാന് പാക്കിസ്ഥാനെ ആശ്രയിക്കാതെ വ്യാപാരം നടത്താനുള്ള വഴി തുറന്ന് ഇറാൻ; ചാബഹാർ തുറമുഖം തുറക്കുന്നതോടെ പുറത്തുവരുന്നത് ഇന്ത്യയും ഇറാനും അഫ്ഗാനും പാക്കിസ്ഥാനെതിരെ ഒരുമിക്കുന്നതിന്റെ നയതന്ത്ര സൂചന; തുറമുഖം ഒമാൻ കടലിടുക്കിൽ, ഇറാൻ-പാക്കിസ്ഥാൻ അതിർത്തിയിൽ; കഴിഞ്ഞ ദിവസം അഫ്ഗാൻ ചരക്ക് അയച്ചത് 2018ലാണ് ഇന്ത്യാ പോർട്സ് ഗ്ലോബൽ ലിമിറ്റഡ് നി - MarunadanMalayalee.com\nഇനി പേടിയില്ലാതെ അഫ്ഗാന് ഇന്ത്യയുമായി വ്യാപാരം നടത്താം; പുൽവാമയിൽ ഇന്ത്യയ്ക്ക് ഉറച്ച പിന്തുണ നൽകിയ അഫ്ഗാന് പാക്കിസ്ഥാനെ ആശ്രയിക്കാതെ വ്യാപാരം നടത്താനുള്ള വഴി തുറന്ന് ഇറാൻ; ചാബഹാർ തുറമുഖം തുറക്കുന്നതോടെ പുറത്തുവരുന്നത് ഇന്ത്യയും ഇറാനും അഫ്ഗാനും പാക്കിസ്ഥാനെതിരെ ഒരുമിക്കുന്നതിന്റെ നയതന്ത്ര സൂചന; തുറമുഖം ഒമാൻ കടലിടുക്കിൽ, ഇറാൻ-പാക്കിസ്ഥാൻ അതിർത്തിയിൽ; കഴിഞ്ഞ ദിവസം അഫ്ഗാൻ ചരക്ക് അയച്ചത് 2018ലാണ് ഇന്ത്യാ പോർട്സ് ഗ്ലോബൽ ലിമിറ്റഡ് നിയന്ത്രണം ഏറ്റെടുത്ത ചാബഹാർ വഴി\nFebruary 25, 201909:41 AM IST Permalink\nന്യൂഡൽഹി: ഇനി പാക് പേടി കൂടാതെ അഫ്ഗാനിസ്ഥാന് ഇന്ത്യയുമായി വ്യാപാരത്തിൽ ഏർപ്പെടാം. പുൽവാമയിലെ ഭീകരാക്രമണത്തിൽ ഇന്ത്യയ്ക്ക് ഉറച്ച പിന്തുണ നൽകിയ അഫ്ഗാനിസ്ഥാന് പാക്കിസ്ഥാനെ ഭയക്കാതെ മുന്നോട്ട് പോകാനുള്ള വഴി തുറക്കുകയാണ് ഇറാനിലെ ചാബഹാർ തുറമുഖം. ഇതിന്റെ സാധ്യതകൾ ഉപയോഗിച്ചുള്ള ചരക്ക് നീക്കം അഫ്ഗാൻ തുടങ്ങി. ഇന്ത്യയും ഇറാനും അഫ്ഗാനും പാക്കിസ്ഥാനെതിരെ ഒരുമിക്കുന്നതിന്റെ നയതന്ത്ര സൂചന കൂടിയാണ് ഇത്.\nതെക്ക് കിഴക്കൻ ഇറാനിലെ ചാബഹാർ തുറമുഖത്തുനിന്നും ഗുജറാത്തിലേക്കുള്ള ദൂരം മുംബൈയിൽനിന്നും ഡൽഹിയിലേക്കുള്ളതിനേക്കാൾ കുറവാണ്. പുരാതന കാലം മുതൽക്കേ വാണിജ്യത്തിന് പേരുകേട്ട ഈ തുറമുഖത്തിന്റെ മാസ്റ്റർ പ്ളാൻ 70കളിൽതന്നെ തയാറാക്കിയിരുന്നു. ഒമാൻ കടലിടുക്കിൽ, ഇറാൻ-പാക്കിസ്ഥാൻ അതിർത്തിയിലാണ് തുറമുഖം. തുറമുഖത്തുനിന്നും ഇറാൻ വഴി അഫ്ഗാനിസ്താനിലേക്കത്തൊം. ഇറാൻ അതിർത്തിയിൽനിന്നും അഫ്ഗാനിസ്താനിലെ സറഞ്ജിലേക്കുള്ള സറഞ്ച്-ദലറം റോഡിന്റെ നിർമ്മാണം ഇന്ത്യ 2009ൽ പൂർത്തീകരിച്ചിരുന്നു. ഈ സാധ്യതകൾ ഉപയോഗിച്ചാണ് ഇന്ത്യയിലേക്ക് അഫ്ഗാനും കഴിഞ്ഞ ദിവസം കപ്പൽ മാർഗ്ഗം ചരക്ക് അയച്ചത്. പരവതാനികളും ഡ്രൈ ഫ്രൂട്ട്സും പരുത്തിയും അടക്കമുള്ളവയാണ് 24 ട്രക്കുകളിൽ ഇന്ത്യയിലേക്ക് അയച്ചത്.\n2018ലാണ് ഇന്ത്യാ പോർട്സ് ഗ്ലോബൽ ലിമിറ്റഡ് ചാബഹാറിലെ തുറമുഖത്തിന്റെ നിയന്ത്രണം ഏറ്റെടുത്തത്. കഴിഞ്ഞ മാസം ഇന്ത്യയും ചാബഹാറുമായുള്ള കപ്പൽ പാത പൂർണ്ണ തോതിൽ പ്രവർത്തന സജ്ജമായി. ഇതിലൂടെ അഫ്ഗാനും ഇന്ത്യയും തമ്മിലുള്ള വ്യാപര ഇടപാടുകളിൽ 40 ശതമാനം ഉയർച്ച രേഖപ്പെടുത്തും. 570 ടൺ പോന്ന ആദ്യ ചരക്ക് ഇന്ത്യയിലേക്ക് അയക്കുന്നത് അഫ്ഗാൻ എല്ലാ അർത്ഥത്തിലും ആഘോഷമാക്കി. അഫ്ഗാൻ പ്രസിഡന്റ് അഷറഫ് ഗനിയാണ് കപ്പൽ ഫ്ളാഗ് ഓഫ് ചെയ്തത്. പുതിയ വ്യാപാര സാധ്യതകൾ പാക്കിസ്ഥാനെ ഒഴിവാക്കി തേടാനാകുന്നതിന്റെ സന്തോഷത്തിലാണ് അഫ്ഗാൻ.\nതുറമുഖത്തിന്റ വികസന പ്രവർത്തനങ്ങൾക്ക് ഏർപ്പെടുത്തിയിരുന്ന വിലക്കുകൾ നേരത്തെ അമേരിക്ക പിൻവലിച്ചിരുന്നു. അഫ്ഗാനിസ്ഥാനിലെ പുനർനിർമ്മാണപ്രവർത്തനങ്ങൾക്ക് പിന്തുണ നൽകാൻ കൂടിയാണ് ഒമാൻ ഉൾക്കടൽ തീരത്ത് ചാബഹാർ തുറമുഖം ഇന്ത്യ നിർമ്മിച്ചത്. ചാബഹാർ തുറമുഖത്തു നിന്ന് അഫ്ഗാനിസ്താനിലേക്കുള്ള റെയിൽപാതയും നിർമ്മിക്കും. അഫ്ഗാനിസ്താനിലേക്ക് പാത അനുവദിക്കാൻ പാക്കിസ്ഥാൻ അനുമതി നൽകാത്തതാണ് ചാബഹാർ തുറമുഖവും റെയിൽപാതയും നിർമ്മിക്കാനുള്ള ഇന്ത്യൻ തീരുമാനത്തിന് പിന്നിൽ. ഇന്ത്യയിൽ നിന്ന് ധാന്യങ്ങളും ഭക്ഷ്യവസ്തുക്കളും അഫ്ഗാനിസ്ഥാനിലേക്ക് ഈ മാർഗത്തിലൂടെ എത്തിക്കുന്നുണ്ട്. സഹേദാനിലേക്കുള്ള റെയിൽപാതയുടെ നിർമ്മാണപ്രവർത്തനം പൂർത്തിയാവുന്നതോടെ അഫ്ഗാനിസ്ഥാനിലേക്ക് കൂടുതൽ വസ്തുക്കൾ എത്തിക്കാൻ കഴിയും.\nമന്ന് ഇന്ത്യയുടെ വിദേശകാര്യ സെക്രട്ടറി വിജയ് ഗോഖലെ മാധ്യമങ്ങളോട് പറഞ്ഞു. അഫ്ഗാനിസ്ഥാനിലെ പുനർനിർമ്മാണപ്രവർത്തനങ്ങളിലെ മുഖ്യപങ്കാളി ഇന്ത്യയാണെന്നും ഇന്ത്യയുമായുള്ള അമേരിക്കയുടെ നയതന്ത്രബന്ധം കൂടുതൽ ശക്തമാക്കുന്നതിനു വേണ്ടിയാണ് ഇത്തരത്തിൽ സൗഹാർദപരമായൊരു നീക്കം അമേരിക്കയുടെ ഭാഗത്ത് നിന്നുണ്ടായതെന്ന് യുഎസ് ഭരണവൃത്തങ്ങളോടടുത്ത വൃത്തങ്ങൾ അറിയിച്ചിരുന്നു. ഇറാനുമായുള്ള എണ്ണ ഇടപാട് ഇന്ത്യയെ സംബന്ധിച്ച് ഏറെ ലാഭകരവും ഭാവിയിൽ പ്രതീക്ഷ പകരുന്നതും ആണ്. ഇത് സംബന്ധിച്ച് പുരോഗമനാത്മകമായ ചർച്ചകളും നടക്കുന്നുണ്ട്. ഇറാനിൽ നിന്ന് നേരിട്ട് ഇന്ധനം എത്തിക്കാൻ കഴിഞ്ഞാൽ ഈ മേഖലയിൽ ഇന്ത്യ നേരിട്ടുകൊണ്ടിരിക്കുന്ന ഭീമമായ ഇറക്കുമതി ചെലവും ഗണ്യമായി കുറയ്ക്കാൻ കഴിയും എന്നാണ് പ്രതീക്ഷിക്കപ്പെടുന്നത്. ഇതിനെല്ലാം തുറമുഖം കരുത്ത് പകരും.\nപാക്കിസ്ഥാന്റെ സഹായം കൂടാതെ ചരക്കുനീക്കത്തിന് ഉതകുന്നതാണ് ചബാഹാർ തുറമുഖം. ചബാഹാർ വഴി ചരക്കുനീക്കത്തിന് ഇന്ത്യയും ഇറാനും അഫ്ഗാനിസ്ഥാനും ഇറാനും തമ്മിൽ കരാറും ഉണ്ടാക്കിയിട്ടുണ്ട്. 2017 ഒക്ടോബറിൽ ചബാഹാർ തുറമുഖം വഴി അഫ്ഗാനിസ്ഥാനിലേക്ക് ഇന്ത്യയിൽ നിന്നുള്ള ഗോതമ്പ് ആദ്യമായി എത്തിക്കുകയും ചെയ്തിട്ടുണ്ട്. അഫ്ഗാനിസ്ഥാനിലേക്കും മധ്യേഷ്യയിലേക്കും പാക്കിസ്ഥാൻ വഴിയല്ലാതെ ഇന്ത്യയ്ക്കു സാധനങ്ങൾ എത്തിക്കാവുന്ന ഈ തുറമുഖ പദ്ധതിയിൽ അഫ്ഗാനിസ്ഥാനും പങ്കാളിയാണ്. പാക്കിസ്ഥാനിൽ ചൈന നിർമ്മിക്കുന്ന ഗ്വാദർ തുറമുഖത്തുനിന്ന് 80 കിലോമീറ്റർ അകലെയാണ് ചബാഹാർ തുറമുഖം. സമുദ്രതീരമില്ലാത്ത മധ്യേഷ്യൻ രാജ്യങ്ങളിലേക്കുള്ള ചരക്കുനീക്കത്തിനെ റെയിൽമാർഗം ഉപയോഗിക്കും. റഷ്യവഴി കിഴക്കൻ, വടക്കൻ യൂറോപ്പിലേക്കും ചബാഹാറിൽനിന്ന് പാതകൾ കണ്ടെത്താനാണ് നീക്കം.\nചൈനയെ ഒഴിവാക്കിയുള്ള ബിസിനസ് നമ്മെ അപൂർണ്ണരാക്കും; രാജീവ് ബജാജ്\nബ്രിട്ടനും ഇന്ത്യയും കൈകോർക്കുമ്പോൾ സംഭവിക്കുന്നത്


യാത്രാസ്‌കെച്ചുകൾ - 4\nപാവഗദ്ദ് - പുരാണവും ചരിത്രവും ഇടകലർന്ന പുണ്യഭൂമി\nഏഷ്യയിലെ അപൂർവം ചില ആരോഗ്യ സഞ്ചാരവിനോദ കേന്ദ്രങ്ങളിൽ ഒന്നാണ് ഗുജറാത്തിലെ ബറോഡക്കടുത്തുള്ള പഞ്ചമഹൽ ഡിസ്‌ട്രിക്‌ടിലെ പാവ്‌ഗദ്ദ്. ബറോഡയിൽ നിന്നും ഉദ്ദേശം 50 കിലോമീറ്റർ കിഴക്കുമാറിയുള്ള ചമ്പനാർ ഗ്രാമത്തിലെ ഈ മലയും മലയുടെ മുകളിലുള്ള കാളികമാതാവിന്റെ ക്ഷേത്രവും ദിവസവും പരശ്ശതം സഞ്ചാരികളെ ഇങ്ങോട്ടാകർഷിക്കുന്നു. 45 ചതുരശ്ര കിലോമീറ്ററോളം വിസ്‌തീർണ്ണമുള്ള മലയുടെ, ഉദ്ദേശം 2500 അടി മുകളിലായിട്ടാണ് കാളികമാതാവിന്റെ ക്ഷേത്രം. ഈ പ്രതിഷ്‌ഠയ്‌ക്കൊരു പ്രത്യേകതയുണ്ട്. കാളിക മാതാവിന്റെ രൗദ്രഭാവത്തിലുള്ള കണ്ണുകളാണ് ഇവിടെ ആരാധനാമൂർത്തി. ഇവ ചുവപ്പ് ചായം കലർത്തി കൂടുതൽ രൗദ്രമാക്കി മാറ്റിയിരിക്കുന്നു. ആരാധനാ മൂർത്തിയുടെ ഇടതുവശത്ത് മഹാകാളിയുടെ പൂർണ്ണരൂപവും വലത് ഭാഗത്ത് മാർബിളിൽ ആലേഖനം ചെയ്‌ത ഒരു യന്ത്രവും കാണാം. ഇവയേയും ഭക്തർ ആരാധിക്കുന്നു.\nമലയുടെ അടിവാരത്തിൽ നിന്ന് മുകളിലേയ്‌ക്ക് നടന്ന് കയറുകയാണെങ്കിൽ ഉദ്ദേശം അഞ്ച് കിലോമീറ്റർ ദൂരം വരും. തീവ്രമായ വിശ്വാസികളായ ഭക്തർ ഏറെ സമയമെടുത്തിട്ടായാലും വേണ്ടില്ല, നടന്ന് കയറാൻ താല്‌പര്യപ്പെടുന്നവരാണ്. ദൂരെ നിന്ന് വരുന്നവരും തിരക്കുള്ളവരും ഗുജറാത്ത് ടൂറിസം ഡിപ്പാർട്ടുമെന്റ് നടത്തുന്നകേബിൾകാർ ഓപ്പറേഷൻ സൗകര്യം ഉപയോഗപ്പെടുത്തുകയാണ് പതിവ്. മുൻകൂട്ടി പ്ലാൻ ചെയ്‌തുള്ള യാത്രയല്ലാത്തതിനാൽ കേബിൾകാർ വഴി മുകളിലെത്താനാണ് ഞാനും ശ്രമിച്ചത്. മുകളിലോട്ട് റോപ് വേയിൽക്കൂടി സഞ്ചരിക്കുമ്പോൾ താഴെയുള്ള പച്ചപ്പും മലയടിവാരത്തിലെ ജീവിതത്തുടിപ്പുകളും ഇന്ന് ചരിത്രാവിശിഷ്‌ടമായ മാറിയ ചാംപ്‌നാർ കോട്ടയുടെ ജീർണ്ണാവസ്‌ഥയും വേറൊരു കാഴ്‌ചയാണ് നൽകുന്നത്.\nഈ മലയുടെ ആവിർഭവാവത്തെപ്പറ്റി പലകഥകളും പ്രചാരത്തിലുണ്ട്. അവയിൽ പ്രധാനപ്പെട്ട ഒന്ന് പുരാണവുമായി ബന്ധപ്പെട്ടതാണ്.\nലങ്കയിൽ രാവണനിഗ്രഹത്തിനായി ചെന്ന ശ്രീരാമലക്ഷ്‌മണരിൽ ലക്ഷ്‌മണൻ ഇന്ദ്രജിത്തിന്റെ ശരമേറ്റ് ബോധമറ്റ് മരണാസന്നനായി കിടക്കുന്നു. ലക്ഷ്‌മണനെ പുനർജിവിപ്പിക്കാൻ ഹിമാലയ സാനുക്കളിലുള്ള സഞ്ഞ്‌്‌ജീവിനി ഔഷധ സസ്യം കൊണ്ടുവന്നേ മതിയാവൂ എന്നായപ്പോൾ, ആ ദൗത്യവുമായി ഹനുമാൻ ഹിമാലയത്തിലേക്ക് പോവുന്നു. സഞ്ഞ്‌ജീവിനി സസ്യം ഏറെനേരം തിരഞ്ഞിട്ടും കാണാഞ്ഞ് ക്രോധാകുലനായ ഹനുമാൻ സസ്യമിരിക്കുന്ന മല അതേപടി അടർത്തിയെടുത്ത് ലങ്കയിലേക്ക് മടങ്ങും വഴി, മലയുടെ ഒരു ഭാഗം ഇവിടെ വീണ് പിന്നീട് അത് പൊന്തി വന്നെന്നുമാണ് ഐതിഹ്യം. സഞ്ഞ്‌ജീവിനി സസ്യത്തിന്റെ അംശങ്ങൾ ഈ മലയിൽ ഉള്ളതുകൊണ്ടാണ് ഇവിടെ ആരോഗ്യദായകമായ അന്തരിക്ഷം എല്ലായ്‌പ്പോഴും നിലനിൽക്കുന്നതെന്ന വിശ്വാസമാണ് ഭക്തർക്കുള്ളത്. വിശ്വാമിത്രമഹർഷിയാണ് മലമുകളിലെ കാളികമാതാവിന്റെ പ്രതിഷ്‌ഠ നടത്തിയതെന്നാണ് ഐതിഹ്യം.\nഇവിടെ പ്രചാരത്തിലുള്ള മറ്റൊരു കഥയിലും വിശ്വാമിത്ര മഹർഷിയുടെ സാന്നിദ്ധ്യാമാണു ളളത്. ഇവിടെ ആശ്രമം സ്‌ഥാപിച്ച് തപസ്സനുഷ്‌ഠിച്ചിരുന്ന മഹർഷിയുടെ ഗോക്കൾ ഈ സ്‌ഥലത്തുണ്ടായിരുന്ന അഗാധമായ ഒരു ഗർത്തത്തിൽ വീണ് നഷ്‌ടപ്പെടുമായിരുന്നത്രെ.\nഇതിൽ മനംനൊന്ത് പ്രാർത്ഥിച്ച മഹർഷിയുടെ അപേക്ഷമാനിച്ച് ആ ഗർത്തം നികത്താൻ പറ്റിയ മലദേവന്മാരെ ഇങ്ങോട്ടയക്കുകയായിരുന്നു. ഗർത്തം നികന്ന് കഴിഞ്ഞിട്ടും പിന്നെയും ഒരു ഭാഗം-മൊത്തം മലയുടെ കാൽ ഭാഗത്തോളം വരുമത് - ഇവിടെ പൊന്തിനിന്നു. സന്തുഷ്‌ടനായ മഹർഷി ഈ മലയുടെ മുകളിൽ ദേവീ പ്രതിഷ്‌ഠനടത്തുകയായിരുന്നു.\nഇവിടെ പ്രതിഷ്‌ഠയുടെ സ്‌ഥാനത്ത് കണ്ണുകൾക്ക് എങ്ങനെ പ്രാധാന്യം വന്നുവെന്നതിനും കഥയുണ്ട്. ശിവപത്‌നിയായ ഉമ, ദക്ഷൻ നടത്തിയ യാഗത്തിന് ക്ഷണിക്കാതെ പോയി അപമാനിതയായി ഹോമകുണ്ഡത്തിൽ ദേഹത്യാഗം ചെയ്‌തതിന്റെ പിന്നാലെ വരുന്ന സംഭവമാണ്. ശിവനോടുള്ള നീരസം നിമിത്തമാണ് ദക്ഷൻ അവരെ യാഗത്തിന് ക്ഷണിക്കാത്തത്. പിതാവ് നടത്തുന്ന യാഗത്തിന് ക്ഷണിച്ചില്ലെങ്കിലും ചെല്ലാമെന്ന വിശ്വാസത്തിലാണ് ഉമ അവിടെ ചെല്ലുന്നതും അപമാനിതയാവുന്നതും. ശിവന്റെ ഭൂതഗണങ്ങൾ ഹോമം മുടക്കുകയും ദക്ഷന്റെ തല വെട്ടുകയും ഒക്കെ ചെയ്‌തിട്ടും ശിവന്റെ കോപവും താപവും അടങ്ങിയില്ല. ഹോമകുണ്ഡത്തിൽ നിന്നെടുത്ത ഉമയുടെ ജഡവുമായി ശിവൻ അലഞ്ഞു തിരിഞ്ഞപ്പോൾ, ഈ ജഡം ശിവന്റെ കൈവശമിരിക്കുന്നിടത്തോളം കാലം ശിവന് ഈ ദുഃഖത്തിൽ നിന്നും മോചനമുണ്ടാവുകയില്ലെന്ന് മനസ്സിലായ മഹാവിഷ്‌ണു, സൂത്രത്തിൽ സുദർശനചക്രമുപയോഗിച്ച് ഉമയുടെ ദേഹം കഷ്‌ണിച്ച് മാറ്റുകയായിരുന്നുവത്രെ. അങ്ങനെ മാറ്റിയ മുഖഭാഗം ഈ കുന്നിൻ മുകളിൽ പതിച്ചുവെന്നാണ് വിശ്വാസം. ക്രോധവും ദുഃഖവും കലർന്ന കാളിമാതാവിന്റെ മുഖപ്രതിഷ്‌ഠയാണിവിടുള്ളത്. ദുർഗ്ഗയായും ചണ്‌ഡിയായും ശിവപത്നിയെ ഭക്തർ ദിവസവും രാവിലെയും വൈകിട്ടും ആരതിയും ദീപാരാധനയും നടത്തി പൂജകൾ ചെയ്യുന്നു. നവരാത്രി കാലത്തെ ഒൻപത് ദിവസം നീണ്ടു നിൽക്കുന്ന ഉത്സവം ഇവിടെ വളരെ പ്രധാനപ്പെട്ടതാണ്. എട്ടാം ദിവസം ‘ചണ്‌ഡി’, ഒൻപതാം ദിവസം നവധാന്യങ്ങളർപ്പിച്ചുകൊണ്ടുള്ള ‘നവരാത്രി പൂജയും’- ഉത്സവചടങ്ങുകളിൽ വിശേഷപ്പെട്ടതാണ്.\nഈ കുന്നിന്റെ അടിവാരത്തിൽ കാണുന്ന ഇടിഞ്ഞുപൊളിഞ്ഞ കോട്ടകളും മതിലുകളും കൽത്തളങ്ങളും, പണ്ടിവിടെ നിലനിന്നിരുന്ന സമ്പൽസമൃദ്ധമായ രാജവാഴ്‌ചയുടെ ഓർമ്മ പുതുക്കുന്നു. ‘സാത്മഹൽ’ എന്ന പേരുള്ള ഏഴ് നിലയുള്ള രാജകൊട്ടാരം ഏറെക്കുറെ ജീർണ്ണാവസ്‌ഥയിലാണ്. ചംപ്‌നാർ സമ്രാജ്യത്തിന്റെ നാശത്തിന് കാരണം മലമുകളിലെ കാളിമാതാവിന്റെ ശാപമാണത്രെ. നഗരത്തിൽ ഒരു തവണത്തെ നവരാത്രി ഉത്സവാഘോഷങ്ങളിലെ ആകർഷകമായ ചടങ്ങായ ‘ഗർബ’ നൃത്തത്തിൽ പങ്കുകൊള്ളാൻ കാളിമാതാ വേഷംമാറി സുന്ദരിയായ ഒരു യുവതിയായി മലയിറങ്ങി വന്നുവെന്നും യുവതിയിൽ ആകൃഷ്‌ടനായ രാജാവ് കാളിമാതാവിനെ സമിപിച്ചപ്പോൾ താനാരാണെന്ന് രാജാവിനെ അറിയിച്ചുകൊണ്ട് അകലാൻ ശ്രമിച്ചെന്നും എന്നിട്ടും കാമാവേശത്തോടെ യുവതിയോടടുത്തപ്പോൾ ദേവി രാജാവിന്റെ മേൽശാപം ചൊരിഞ്ഞു. അതോടെ കൊട്ടാരവും രാജ്യവും നശിച്ചു. ‘മുഹമ്മദ് ബർഗഡ’ എന്ന മുസ്ലീം ചക്രവർത്തി അസംഖ്യം പട്ടാളക്കാരുമായി വന്ന് രാജ്യം ആക്രമിച്ചു. 20 മാസം നീണ്ടുനിന്ന യുദ്ധത്തിൽ ശത്രുക്കൾ, രാജാവിനും സൈന്യത്തിനും അപരിചിതമായ തോക്കുകൾ ഉപയോഗിച്ച് രാജ്യം കീഴടക്കിയെന്നുമാണ് ചരിത്രം. പിന്നിടവരും നാശോന്മുഖമായി, ചരിത്രത്തിന്റെ താളുകളിൽ കയറിപ്പറ്റി. ഈ നഗരം അങ്ങനെ നാമാവശേഷായി മാറി. ഗുജറാത്ത് ഗവൺമെന്റിന്റെ ടൂറിസം ഡിപ്പാർട്ടുമെന്റ് ഇതൊരു പുരാവസ്‌തു കേന്ദ്രമാക്കിമാറ്റി സംരക്ഷണ ചുമതല ഏറ്റെടുത്തിട്ടുണ്ട്. അന്നത്തെ അവസ്‌ഥ അതേപടി നിലനിർത്താനായില്ലെങ്കിലും ചരിത്രത്തോട് നീതികാട്ടാനുള്ള ശ്രമത്തിലാണ് അധികാരികൾ.\nഇപ്പോൾ യൂറോപ്പ് ആസ്‌ഥാനമായി പ്രവർത്തിക്കുന്ന വേൾഡ് ഹെർബൽ ടൂറിസ്‌റ്റ് സെന്റർ ഇൻഡ്യയിലെ അപൂർവ്വം ചില ഹെർബൽ ടൂറിസ്‌റ്റ് പോയിന്റുകളിൽ ഒന്നായി പാവ്‌ഗദ്ദിനെയും പെടുത്തിയിട്ടുണ്ട്. അതിന് പ്രധാന കാരണം ഏത് കാലാവസ്‌ഥയിലും നിലനിൽക്കുന്ന ഇവിടത്തെ മലയിലെ ഈ പച്ചപ്പും ആരോഗ്യദായകമായ അന്തരീക്ഷം പ്രദാനം ചെയ്യുന്ന ഔഷധസസ്യങ്ങളുടെ സാന്നിദ്ധ്യവുമാണെന്ന് കരുതേണ്ടിയിരിക്കുന്നു. പക്ഷേ ഇവിടുള്ള ഔഷധസസ്യങ്ങൾ ഏതൊക്കെ വർഗ്ഗത്തിൽപെട്ടതാണെന്നോ, അവയൊക്കെ എത്രമാത്രമുണ്ടെന്നോ ഉള്ള ഒരു കണക്കെടുപ്പ് നടത്തിയതായി രേഖകളില്ല. ഹെർബൽ ടൂറിസം സെന്ററായി മാറിയതോടെ സന്ദർശകരുടെ എണ്ണം കൂടി എന്നാണ് മലയടിവാരത്തിലുള്ള ചാംപ്‌നാർ ഹോട്ടൽ മാനേജമെന്റ് പറയുന്നത്.... പക്ഷേ, വിദേശത്തുനിന്നും വരുന്ന സന്ദർശകർക്കനുയോജ്യമായ മേലേക്കിട ഹോട്ടലുകളോ, ടൂറിസ്‌റ്റുകോട്ടേജുകളോ ഇവിടില്ല, ടൂറിസം ഡിപ്പാർട്ടുമെന്റിന്റെ കീഴിലുള്ള ‘ഹോട്ടൽ ചാംപ്‌നാർ’ വിദേശികളെലക്ഷ്യം വച്ചുകൊണ്ടുള്ള താണെങ്കിലും തിരക്കുള്ള സമയത്ത് ആവശ്യത്തിനുതകാൻ പറ്റാതെ വരുന്നു.\nസന്ദർശകരുടെ എണ്ണം ഏറിയതോടെ ദുരന്തങ്ങളും വന്നുതുടങ്ങി. കഴിഞ്ഞവർഷം കേബിൾ കാർ പൊട്ടി മലയടിവാരത്തിലേയ്‌ക്ക് പതിച്ച് നിരവധി പേർ മരിച്ച സംഭവത്തിന്റെ നടുക്കം ഇപ്പോഴും അവിടുണ്ട്. 2002 ജൂലായ് മാസം 4-ാം തിയതിയാണ് ഈ ലേഖകൻ അവിടം സന്ദർശിച്ച് മടങ്ങിയത്. ഗുജറാത്ത് ഭരണകൂടത്തിന് കളങ്കം ചാർത്തിയ വർഗ്ഗീയ കലാപങ്ങൾക്ക് നാന്ദികുറിച്ച ഗ്രോധ ദുരന്തം നടന്നിട്ട് വർഷമൊന്നു കഴിഞ്ഞതേ ഉള്ളു. പാവ്‌ഗദ്ദ് ഇപ്പോഴും നിരവധി സന്ദർശകരെ ആകർഷിക്കുന്നു.\n(അടുത്ത് തന്നെ പ്രസിദ്ധീകരിക്കുന്ന അസെൻസ് പബ്ലിഷേഴ്‌സിന്റെ പുസ്‌തകത്തിലെ ഒരു ലേഖനം)


Malayalam News - മൂന്ന് ചെറുമക്കളെ കൺമുന്നിൽ തോക്കുചൂണ്ടി ബലാത്സംഗം ചെയ്തു; ക്രൂരത കാണേണ്ടിവന്ന 71കാരി ഹൃദയംപൊട്ടി മരിച്ചു | 71 year old woman dies after forced to watch granddaughters raped | News18 Kerala, Crime Latest Malayalam News | ലേറ്റസ്റ്റ് മലയാളം വാർത്ത\nHOME » NEWS » Crime » 71 YEAR OLD WOMAN DIES AFTER FORCED TO WATCH GRANDDAUGHTERS RAPED RV\nമൂന്ന് ചെറുമക്കളെ കൺമുന്നിൽ തോക്കുചൂണ്ടി ബലാത്സംഗം ചെയ്തു; ക്രൂരത കാണേണ്ടിവന്ന 71കാരി ഹൃദയംപൊട്ടി മരിച്ചു\n19, 22, 25 വയസായ പെൺകുട്ടികളാണ് വയോധികയുടെ മുന്നിൽ ക്രൂര ബലാത്സംഗത്തിനിരയായത്.\nUpdated: July 1, 2020, 7:13 AM IST\nLast Updated: July 1, 2020, 7:13 AM IST\nചെറുമക്കള് കൺമുന്നിൽവെച്ച് ക്രൂരമായി ബലാത്സംഗത്തിനിരയായത് കാണേണ്ടിവന്ന വയോധിക ഹൃദയംപൊട്ടി മരിച്ചു. ദക്ഷിണാഫ്രിക്കയിലാണ് സംഭവം. 19, 22, 25 വയസായ പെൺകുട്ടികളാണ് ക്രൂര ബലാത്സംഗത്തിനിരയായത്.\nക്വാസുലു പ്രവിശ്യയിൽ മൂന്നു ചെറുമക്കളോടൊപ്പമാണ് വയോധിക കഴിഞ്ഞിരുന്നത്. വീട്ടിലേക്ക് അതിക്രമിച്ചുകയറിയ അക്രമി മൂന്നു പെൺകുട്ടികളെ ഒരുമുറിയിലാക്കി ലോക്ക് ചെയ്തു. തുടർന്ന് വയോധികയെ വലിച്ചിഴച്ച് കൊണ്ടുവന്ന് മുറിയിൽ തോക്കിൻമുനയിൽ നിർത്തിയശേഷം പെൺകുട്ടികളെ ക്രൂര പീഡനത്തിനിരയാക്കുകയായിരുന്നുവെന്ന് ഡെയിലി മെയിൽ റിപ്പോർട്ട് ചെയ്യുന്നു.\nദക്ഷിണാഫ്രിക്കൻ പൊലീസ് സംഭവത്തിൽ അന്വേഷണം തുടങ്ങി. എന്നാൽ അക്രമി വയോധികയെ ശാരീരികമായി ഉപദ്രവിച്ചിട്ടില്ലെന്ന് പെണ്‍കുട്ടികൾ പറയുന്നു. ഹൃദയാഘാതത്താൽ മരണം സംഭവിച്ചതാകാം എന്നാണ് പ്രാഥമിക നിഗമനം. മുഖംമൂടി ധരിച്ചാണ് അക്രമിയെത്തിയത്. ഓരോ പെൺകുട്ടിയെയും വയോധികയുടെ മുന്നിലേക്ക് കൊണ്ടുവന്നു പീഡനത്തിന് ഇരയാക്കുകയായിരുന്നുവെന്നും പൊലീസ് പറയുന്നു. ഇതിന് സാക്ഷിയാകേണ്ടിവന്ന വയോധിക തളർന്നുവീഴുകയും മരണം സംഭവിക്കുകയുമായിരുന്നുവെന്നും പൊലീസ് കൂട്ടിച്ചേര്‍ത്തു.\nവയോധിക തളർന്നുവീഴുന്നത് കണ്ടിട്ടും അക്രമി ബലാത്സംഗം തുടരുകയായിരുന്നു. അക്രമിയെ കുറിച്ച് എന്തെങ്കിലും സൂചനകളുണ്ടെങ്കിൽ അറിയിക്കണമെന്ന് പൊലീസ് അഭ്യർത്ഥിച്ചു. സമാനമായ സംഭവങ്ങൾ ആവർത്തിക്കുന്നതിൽ ആശങ്കയുണ്ടെന്ന് പ്രദേശവാസികൾ പറയുന്നു.\nകുട്ടികൾക്കും സ്ത്രീകൾക്കുമെതിരായ അക്രമങ്ങൾ വർധിക്കുന്നതിന് അപലപിച്ച് പ്രസിഡന്റ് സിറിൽ രമഫോസ രംഗത്തെത്തിയിരുന്നു. മദ്യനിരോധനം നീക്കിയതാണ് ഇത്തരം അക്രമ സംഭവങ്ങൾ വർധിക്കാൻ കാരണമെന്നും അദ്ദേഹം പറഞ്ഞു. ജൂൺ ഒന്നാം തിയതി മുതൽ സൂപ്പർമാർക്കറ്റുകൾക്ക് ലൈസൻസ് ഇല്ലാതെ മദ്യം വിൽക്കാൻ അനുമതി നൽകിയിരുന്നു. രാജ്യം ഒരു മഹാമാരിയെ നേരിടുമ്പോൾ ചിലർ കോവിഡ് നിയന്ത്രണങ്ങളെ സ്ത്രീകളെയും കുട്ടികളെയും ചൂഷണം ചെയ്യാൻ ഉപയോഗിക്കുന്നത് ദൗർഭാഗ്യകരമാണെന്നും അദ്ദേഹം പറഞ്ഞു.\nലോകത്ത് തന്നെ ഏറ്റവും കൂടുതൽ സ്ത്രീകൾ കൊലചെയ്യപ്പെടുന്ന രാജ്യമാണ് ദക്ഷിണാഫ്രിക്ക. കഴിഞ്ഞ വർഷം 2700 സ്ത്രീകളും ആയിരം കുട്ടികളുമാണ് കൊല്ലപ്പെട്ടത്. 42,000 സ്ത്രീകൾ ബലാത്സംഗത്തിനിരയായി.\nമദ്യനിരോധനം നീക്കിയതിന് പിന്നാലെ സ്ത്രീകൾക്കെതിരായ ഡസൻ കണക്കിന് ആക്രമങ്ങളാണ് ദക്ഷിണാഫ്രിക്കയിൽ റിപ്പോർട്ട് ചെയ്തത്. ഗർഭിണിയായ 28 കാരി ഷെഗോഫാട്സോ കുത്തേറ്റ് മരിച്ചതും വൻ പ്രതിഷേധത്തിനിടയാക്കിയിരുന്നു. മാറിൽ നിരവധി കുത്തേറ്റ യുവതിയുടെ മൃതദേഹം മരത്തിൽ കെട്ടിത്തൂക്കിയ നിലയിലായിരുന്നു. കേപ്ടൗണിലെ വീട്ടിലെ സ്റ്റോർ റൂമിൽ ജൂൺ ആദ്യം 27 കാരിയും അവരുടെ ഏഴുകാരിയായ മകളും അതിദാരുണമായി കൊല്ലപ്പെട്ടിരുന്നു. പടിഞ്ഞാറൻ പ്രവിശ്യയിൽ യുവ ബിസിനസുകാരിയെ കോടാലി കൊണ്ട് വെട്ടി കൊലപ്പെടുത്തിയതും പ്രദേശവാസികളെ ഭീതിയിലാഴ്ത്തിയിരിക്കുകയാണ്.\nകഴിഞ്ഞ ശനിയാഴ്ച 17കാരിയായ സ്കൂൾ വിദ്യാർഥിനിയെ ബലാത്സംഗം ചെയ്തു കൊലപ്പെടുത്തിയ ശേഷം മൃതദേഹം സമീപത്തെ കൃഷിടയിടത്തിൽ ഉപേക്ഷിച്ചിരുന്നു. ഈ സംഭവത്തിൽ പ്രദേശവാസി പിടിയിലായി.\nFirst published: July 1, 2020, 7:13 AM IST\nകൊച്ചിയിലെ നിശാപാര്‍ട്ടിയില് ഡോക്ടര്‍മാരും വിദ്യാർത്ഥികളും; ലഹരിനുരഞ്ഞ് അബോധാവസ്ഥയിൽ നൂറോളം യുവതി യുവാക്കൾ\nGold Smuggling | ഒരു കോടി രൂപയുടെ സ്വർണം മാംഗോ ജ്യൂസിൽ കലർത്തി കടത്താൻ ശ്രമം; നെടുമ്പാശേരിയിൽ ഒരാൾ പിടിയിൽ


പാട്ടോർമകളും പേറി ഒരു അറുപതുകാരൻ; കേരളം മുഴുവൻ സഞ്ചരിച്ച് ഗ്രാമഫോണുകൾ വിറ്റ് ഹബീബ്…\nവ്യത്യസ്‌തരായ മനുഷ്യരാണ് നമുക്ക് ചുറ്റും. അതിൽ ചിലർ നമ്മെ അത്ഭുതപ്പെടുത്തും. ചിലർ നമുക്ക് പ്രചോദനമാകും. മറ്റു ചിലരാകട്ടെ, അവരെ കുറിച്ച് കേൾക്കുന്നതുപോലും നമുക്ക് സന്തോഷം നൽകും. അങ്ങനെ ഒരാളെ പരിചയപ്പെടാം… പാട്ടുപെട്ടിക്കൊപ്പമുള്ള ഒരു യാത്രികനെ.. ആളൊരു കച്ചവടക്കാരനാണ്. വെറും കച്ചവടക്കാരനല്ല, സഞ്ചാരിയായ കച്ചവടക്കാരൻ… കാസർഗോഡ് മുതൽ കന്യാകുമാരി വരെ തന്റെ ബൈക്കിൽ സഞ്ചരിച്ച് ഗ്രാമഫോണുകൾ വിൽക്കുകയാണ് ഇദ്ദേഹം. പാട്ടുപെട്ടിയ്ക്കൊപ്പമുള്ള അദേഹത്തിന്റെ യാത്ര ആളുകൾക്ക് കൗതുകമാണ്.\nകോട്ടയം സംക്രാന്തി സ്വദേശിയാണ് ഹബീബ്. കഴിഞ്ഞ ഇരുപത് വർഷത്തിലേറെയായി ഒരു തലമുറയുടെ മുഴുവൻ പാട്ടോർമകളും പേറി കേരളം ചുറ്റുകയാണ് അദ്ദേഹം. ഈ അറുപത് വയസുകാരന്റെ യാത്ര ആളുകളെ അത്ഭുതപ്പെടുത്തുകയാണ്. ഗ്രാമഫോൺ എന്ന കോളാമ്പി സംഗീതത്തിന്റെ പ്രൗഡിയിലാണ് ഹബീബിന്റെ സഞ്ചാരം. എങ്ങനെയാണ് അദ്ദേഹം ബൈക്കിൽ കച്ചവടം നടത്തുന്നത് എന്നല്ലേ നോക്കാം…\nകേരളത്തിന്റെ ഓരോ തെരുവും ഹബീബിന് കച്ചവട കേന്ദ്രങ്ങളാണ്. അതുകൊണ്ട് തന്നെ കേരളം മുഴുവൻ ബൈക്കിൽ സഞ്ചരിച്ചാണ് അദ്ദേഹത്തിന്റെ കച്ചവടവും. സ്ഥലമോ ആളുകളോ അദ്ദേഹത്തിന് വിഷയമല്ല. ഈ യാത്ര തുടങ്ങിയിട്ട് ഇരുപത് വർഷത്തിലേറെയായി. ആരോഗ്യമുള്ള കാലത്തോളം ഇങ്ങനെ സഞ്ചരിക്കാനാണ് അറുപത് കഴിഞ്ഞ ഹബീബിന്റെ ആഗ്രഹം.\nRead Also : മലയാളി പൊളിയല്ലേ…യുഎഇയിൽ പെട്രോൾ ടാങ്കർ ട്രക്ക് ഓടിക്കുന്ന ആദ്യ മലയാളി വനിതയായി ഡെലീഷ്യ\nഇപ്പോൾ ഞാൻ തിരുവനന്തപുരത്താണ് നിൽക്കുന്നത്. ഇനി ഇവിടെ നിൽക്കണമെങ്കിൽ വിൽക്കാൻ സാധനം വേണം. ഒരു വരവിൽ പത്തെണ്ണം ആയിട്ടാണ് വരുന്നത്. രണ്ട് ദിവസം നിൽക്കും കച്ചവടം കഴിഞ്ഞ് തിരിച്ച് പോകും. ഭൂമി കറങ്ങുന്ന പോലെ കറങ്ങുകയാണ്. കറങ്ങി കറങ്ങി എവിടെയെങ്കിലും നിൽക്കുമെന്നും ഹബീബ് 24 ന്യൂസിനോട് പറഞ്ഞു. കടയിൽ കച്ചവടം നടത്തണമെങ്കിൽ ലക്ഷ കണക്കിന് രൂപ വേണം കൂടാതെ വാടകയും കൊടുക്കണം. പിന്നെ ഇപ്പോഴത്തെ വിലയ്ക്ക് കട നടത്തി വിറ്റാൽ കച്ചവടം മുതലാകില്ല. വില കൂട്ടിയാലാണെങ്കിൽ ആളുകൾ വാങ്ങുന്നതും കുറയും. അങ്ങനെയായാൽ മാസത്തിൽ ഒരെണ്ണം വിൽക്കാനെ സാധിക്കുകയുള്ളു. ഇപ്പോൾ ഞാൻ മാസത്തിൽ പത്തെണ്ണം വിൽക്കുന്നുണ്ട്.\nStory Highlights: Story of Habib who sells gramophones all over Kerala\nRead more on: gramaphones | habib | inetresting story | kerala


ജൂണ് 22ന് പുറത്തിറങ്ങാനിരുന്ന വണ് പ്ലസ്5ന്റെ കൂടുതല് വിവരങ്ങള് ചോര്‍ന്നു | Reporter Live\nBy Web Desk\tJune 19, 2017 4:27 pm A+ A-\nടെക് ലോകത്തെ ഒറ്റയാനാണ് വണ് പ്ലസ്. ആപ്പിളിനും പിക്‌സലിനുമുള്ള ചൈനയുടെ മറുപടിയാണ് ബിബികെ എന്ന ടെക് അതികായന് കൈവശം വയ്ക്കുന്ന കമ്പനിയായ ഒപ്പോയുടെ സഹോദര സ്ഥാപനം വണ് പ്ലസ്. ഗുണമേന്മകൊണ്ടും ഭംഗികൊണ്ടും വണ് പ്ലസ് ലോകത്തെ മിക്ക സ്മാര്‍ട്ട് ഫോണ് പ്രേമികളുടേയും സ്വപ്‌നമാണ്.\nപുറത്തിറങ്ങാന് പോകുന്നതിന് മുമ്പ് കൃത്യമായ കോണ്‍ഫിഗറേഷന് പോലും അറിയാതെ തന്നെ ബുക്ക് ചെയ്തത് പോലും ലക്ഷക്കണക്കിന് ആളുകളാണ്. ജൂണ് 22ന് ഫോണ് പുറത്തിറങ്ങുമെന്നാണ് ഔദ്യോഗിക അറിയിപ്പ്. എന്നാല് ഇപ്പോള് വണ് പ്ലസ് 5ന്റെ കോണ്‍ഫിഗറേഷനേപ്പറ്റിയും ചിത്രങ്ങളേപ്പറ്റിയും കൃത്യമായ വിവരങ്ങള് ലഭ്യമായിരിക്കുകയാണ്. ചൈനീസ് വെബ്‌സൈറ്റായ വെയ്‌ബോയാണ് മൊബൈലിന്റെ വിവരങ്ങള് പുറത്തുവിട്ടത്.\nആമസോണിന് മൊബൈല് വില്‍ക്കുമ്പോള് കവര് ചിത്രമായി വെയ്ക്കാന് ഉദ്ദേശിക്കുന്ന ചിത്രവും വെയ്‌ബോ പുറത്തുവിട്ടു. കവര് ചിത്രത്തില്‍ത്തന്നെ ഫോണിന് രണ്ട് വേരിയന്റുകള് ഉള്ളതായി മനസിലാക്കാം.6ജിബി റാമും 64 ജിബി ആന്തരിക സംഭരണശേഷിയുമുളള ഒരു വേരിയന്റും 8 ജിബി റാമും 128 ജിബി ആന്തരിക സംഭരണ ശേഷിയുമുള്ള മറ്റൊരു വേരിയന്റുമാണ് ഫോണിനുണ്ടാവുക.\nക്യാമറ മികവില് വണ് പ്ലസ് നിലവിലുള്ള എല്ലാ ഫോണുകള്‍ക്കും ഒരു വെല്ലുവിളിയാകും. വണ് പ്ലസ് 5ല് എടുത്ത ഒരു ഐസ് ക്രീമിന്റെ ചിത്രം വണ് പ്ലസ് സഹ സ്ഥാപകന് കാള് പെയ് പുറത്തുവിട്ടിരുന്നു. 23 മെഗാ പിസ്‌കലുള്ള ഇരട്ട പിന് ക്യാമറകളാണ് ഫോണിന് മികവേകുന്നത്. മുന് ക്യാമറ 16 മെഗാ പ്ക്‌സലാവും. 4,000 എംഎഎച്ച് ബാറ്ററി ഫോണിന്റെ മികവ് വര്‍ദ്ധിപ്പിക്കും.\n8 ജിബി റാമുള്ള ഫോണിന് 37,999 രൂപയായിരിക്കും വില.6ജിബി റാമുള്ള മോഡല് 32,999 രൂപയ്ക്ക് ലഭ്യമാകും. കരുത്തനായ സ്‌നാപ്ഡ്രാഗണ് 835 പ്രൊസസ്സറാണ് ഇരുവേരിയന്റുകളുടേയും നട്ടെല്ല്. ഏറ്റവും വിലയുള്ള വണ് പ്ലസ് ഫോണായിരിക്കും വണ് പ്ലസ് 5. അമേരിക്കയില് 479 ഡോളറിനും യൂറോപ്പില് 550 യൂറോയ്ക്കും ഫോണ് ലഭ്യമാകും. ജൂണ് 22ന് വെകുന്നേരം 4.30നാണ് ഫോണ് പുറത്തിറങ്ങുക.\nGreat ice cream. pic.twitter.com/zimKiFUlAl\nകാത്തിരിപ്പിനൊടുവില് വണ് പ്ലസ് 3T ഇന്ത്യയിലേക്ക്; ഡിസംബര് 14 മുതല് ആമസോണില് ലഭ്യം


ട്രംപ് മാപ്പ് പറയണം: ആഫ്രിക്കന് യൂണിയന്\nവൃത്തികെട്ട രാജ്യങ്ങളില് നിന്നുളളവരെ എന്തിന് സ്വീകരിക്കണമെന്ന ട്രംപിന്റെ മോശം പരാമര്‍ശത്തിന് മാപ്പ് പറയണമെന്ന് ആഫ്രിക്കന് യൂണിയന്. ആഫ്രിക്കന് രാജ്യങ്ങളെക്കുറിച്ച് മോശം പരാമര്‍ശം നടത്തിയത് ആഫ്രിക്കന് ജനതയെ തെറ്റിദ്ധരിച്ചാണെന്നും യൂണിയന് അഭിപ്രായപ്പെട്ടു.\nവിദേശ പൗരന്മാരുടെ യുഎസിലേക്കുള്ള കുടിയേറ്റം നിയന്ത്രക്കുന്നതിനുള്ള നിയമം അവതരിപ്പിക്കുന്നതിന്റെ ഭാഗമായിട്ടാണു കോണ്‍ഗ്രസ്, സെനറ്റ് അംഗങ്ങളുമായി ട്രംപ് ചര്‍ച്ച നടത്തിയത്. ചര്‍ച്ചക്കിടയിലായിരുന്നു എന്തിനാണ് ഇത്തരം ഷിറ്റ്‌ഹോള് രാജ്യങ്ങളില് നിന്നുള്ള പൗരന്മാരെ അമേരിക്ക സ്വീകരിക്കുന്നതെന്നതടക്കമുളള മോശം പരാമര്‍ശം നടച്ചിയത്.\nതാന് നടത്തിയ പദപ്രയോഗം കഠിനമായിരുന്നെന്ന് സമ്മതിക്കുന്നതായും എന്നാല് ആരോപണത്തില് ഉന്നയിക്കുന്നതുപോലെയുള്ള വാക്ക് താന് ഉപയോഗിച്ചിട്ടില്ലെന്നുമായിരുന്നു ട്രംപ് ട്വീറ്റ് ചെയ്തു. ട്രംപിന്റെ പ്രസ്താവനയില് ഞെട്ടലും അമര്‍ഷവും രേഖപ്പെടുത്തുന്നെന്നും അദ്ദേഹം മാപ്പ് പറയണമെന്നുളള ഉറച്ചനിലപാടിലാണ് ആഫ്രിക്കന് യൂണിയന്.


നടി ലെന പേര് മാറ്റി, പുതിയ പേര് ഇങ്ങനെ!!! നടൻ ദിലീപും പേര് മാറ്റിയത് ഇങ്ങനെ\nദിലീപിന് കുരുക്ക് മുറുകുന്നു: മൊഴി മാറ്റിയ സാക്ഷികൾ തുറന്നു പറച്ചിലിന് തയ്യാർ, കേസില് എട്ട് സാക്ഷികളെ വിസ്തരിക്കാന് ഹൈക്കോടതി അനുമതി\nതെലുഗിൽ രണ്ടാം അംഗത്തിനൊരുങ്ങി ഗോവിന്ദ് പത്മസൂര്യ, ഇത്തവണത്തെ ചിത്രം നാഗാർജുനയ്ക്കൊപ്പം\nമൊഴി മാറ്റിയവർക്കായി വല വിരിച്ച് പൊലീസ്; സിദ്ദിഖ്, ഇടവേള ബാബു, ഭാമ, ബിന്ദു പണിക്കര് തുടങ്ങിയവര് പട്ടികയില്\nമലയാളികൾക്ക് മമ്മൂട്ടി എന്ന് പറഞ്ഞാൽ ഒരു വികാരമാണ്. ഇത്രയും വർഷമായിട്ടും സിനിമയിൽ പല പല വേഷങ്ങളിലൂടെ മലയാളികളെ ഇത്രയേറെ രസിപ്പിച്ച ഒരാൾ ഒരുപക്ഷെ ഇന്ത്യൻ സിനിമയിൽ തന്നെ വളരെ ചുരുക്കമായിരിക്കും. മലയാളികൾക്ക് ഇന്നും എന്നും മമ്മൂക്ക(Mammootty)...\nഇന്ത്യൻ ഫിലിം ഇൻസ്റ്റിറ്റ്യൂട്ട് സർവേയിൽ മലയാളികളുടെ അതിപ്രസരം. 2021ലെ മികച്ച ചിത്രത്തിന്റെ പട്ടികയിൽ ആദ്യ സ്ഥാനം ഒരു മറാഠി പടം നേടിയെങ്കിലും രണ്ടും മൂന്നും സ്ഥാനങ്ങളിൽ ഉള്ളത് മിന്നൽ മുരളിയും ജോജിയുമാണ്. ടോവിനോ തോമസ് ആണ്...


അനുമതിയില്ലാതെ ഏത് വിധത്തിലുള്ള കയ്യേറ്റവും ബലാത്സംഗം. ഹൈക്കോടതി\nHomeKERALAഅനുമതിയില്ലാതെ ഏത് വിധത്തിലുള്ള കയ്യേറ്റവും ബലാത്സംഗം. ഹൈക്കോടതി\nബലാത്സംഗത്തെ പുനർനിർവചിച്ച് ഹൈക്കോടതി. ബലാത്സംഗക്കേസുകളിൽ നിന്ന് പ്രതികൾ നിയമത്തിന്റെ പഴുത് ഉപയോഗിച്ച് രക്ഷപെടുന്നത് തടയാൻ ലക്ഷ്യമിട്ടാണ് നടപടി. പെൺകുട്ടിയുടെ ശരീരത്തിൽ അനുമതിയില്ലാതെ ഏതുവിധത്തിലുള്ള കയ്യേറ്റവും ബലാത്സംഗം തന്നെയാണെന്ന് കോടതി വ്യക്തമാക്കി. ശാരീരികമായി ബന്ധപ്പെട്ടിട്ടില്ലെന്നും അതിനാൽ ബലാത്സംഗമായി കണക്കാക്കരുതെന്നുമുള്ള പ്രതിയുടെ വാദമാണ് കോടതി തള്ളിയത്.\nജസ്റ്റിസ് കെ വിനോദ് ചന്ദ്രനും ജസ്റ്റിസ് എ.എ സിയാദ് റഹ്മാനും അടങ്ങുന്ന ഡിവിഷൻ ബഞ്ചിന്റേതാണ് നിർണായക വിധി. സെഷൻസ് കോടതി വിധിയ്‌ക്കെതിരായ പ്രതിയുടെ അപ്പീൽ പരിഗണിക്കുകയായിരുന്നു കോടതി.\n2015ലാണ് എറണാകുളത്തെ തിരുമാറാടിയിൽ 11കാരി വയറുവേദനയ്‌ക്ക് ചികിത്സ തേടിയത്. എന്നാൽ വിശദമായ പരിശോധനയിൽ പെൺകുട്ടി പീഡനത്തിന് ഇരയായിട്ടുണ്ടെന്ന് കണ്ടെത്തുകയായിരുന്നു. തുടർന്ന് അയൽവാസിയിൽ നിന്നും പീഡനം നേരിട്ട വിവരം കുട്ടി വെളിപ്പെടുത്തി. പോലീസിൽ പരാതിപ്പെടാൻ നിർദ്ദേശിച്ചെങ്കിലും പെൺകുട്ടിയുടെ കുടുംബം അതിൽ നിന്നും വിട്ടു നിന്നു. ചൈൽഡ് ലൈൻ അധികൃതർ അന്വേഷണം തുടങ്ങിയതിന് പിന്നാലെയാണ് പെൺകുട്ടിയുടെ കുടുംബം പരാതിപ്പെടുന്നത്.\n.പോക്‌സോ അടക്കമുള്ള വകുപ്പുകൾ ചുമത്തിയാണ് പ്രതിയെ പോലീസ് അറസ്റ്റ് ചെയ്തത്. കീഴ്‌ക്കോടതി കുറ്റക്കാരനെന്ന് കണ്ടെത്തി ഇയാളെ ആജീവനാന്ത തടവിന് ശിക്ഷിച്ചു. എന്നാൽ എഫ്‌ഐആർ രജിസ്റ്റർ ചെയ്യുന്നതിനുള്ള കാലതാമസവും ആരോപണം കെട്ടിച്ചമച്ചതാണെന്നും ചൂണ്ടിക്കാട്ടി പ്രതി ഹൈക്കോടതിയെ സമീപിച്ചു. കേസിൽ പീഡനത്തിനിരയായ പെൺകുട്ടി പ്രായപൂർത്തിയായിട്ടില്ലെന്ന് തെളിയിക്കാൻ പ്രോസിക്യൂഷന് സാധിച്ചില്ല. തുടർന്ന് പോക്‌സോ വകുപ്പ് നീക്കുകയും ആജീവനാന്തം എന്നത് ജീവപര്യന്തമാക്കി വെട്ടിച്ചുരുക്കുകയുമായിരുന്നു


വയറ്റിലെ ക്യാൻസർ. ഈ ലക്ഷണങ്ങൾ തള്ളിക്കളഞ്ഞാൽ അപകടം ഉറപ്പ്. പ്രസിദ്ധ ഡോക്ടർ പറയുന്നത് കാണാം കാണാം. വളരെ ഉപകാരപ്രദമായ ഇൻഫർമേഷൻ - Cine Kerala\nHome Health വയറ്റിലെ ക്യാൻസർ. ഈ ലക്ഷണങ്ങൾ തള്ളിക്കളഞ്ഞാൽ അപകടം ഉറപ്പ്. പ്രസിദ്ധ ഡോക്ടർ പറയുന്നത് കാണാം കാണാം....\nവയറ്റിലെ ക്യാൻസർ. ഈ ലക്ഷണങ്ങൾ തള്ളിക്കളഞ്ഞാൽ അപകടം ഉറപ്പ്. പ്രസിദ്ധ ഡോക്ടർ പറയുന്നത് കാണാം കാണാം. വളരെ ഉപകാരപ്രദമായ ഇൻഫർമേഷൻ\nക്യാൻസർ എന്ന രോഗം വളരെ അപകടകരമായ പ്രശ്നം സൃഷ്ടിക്കുന്ന ഈ കാലത്ത് രോഗത്തെപ്പറ്റി അറിവ് നേടുക എന്നത് വളരെ ആവശ്യമുള്ള ഒരു കാര്യമാണ്. ഒരു വലിയ സമൂഹം തന്നെ ക്യാൻസർ പോലുള്ള മഹാമാരിയോട് ഏറ്റുമുട്ടുന്നു. കേരളത്തിൽ ഭൂരിഭാഗം പേരിലും ക്യാൻസർ പോലുള്ള മാരക അസുഖങ്ങൾ പിടിപെട്ടത് കാണാം. ജീവിതശൈലിയിലെ പ്രകടമായ മാറ്റമാണ് ക്യാൻസർ പോലുള്ള മാരക അസുഖങ്ങൾ പകരാൻ ഉള്ള പ്രധാനകാരണം. ചിട്ടയായ ആരോഗ്യ രീതിയും വ്യായാമരീതി ഉണ്ടെങ്കിൽ വളരെ സുഖകരമായി തന്നെ ഇതുപോലുള്ള രോഗങ്ങളെ നമുക്ക് അതിജീവിക്കാൻ സാധിക്കും.\nക്യാൻസർ വളരെ സങ്കീർണ്ണമായ ഒരു രോഗമാണ്. രോഗനിർണയം നേരത്തെ ആയാൽ ഒരുപക്ഷേ ക്യാൻസറിൽ നിന്ന് നമുക്ക് രക്ഷപ്പെടാം. എന്നാൽ രോഗനിർണയം അല്പം വൈകിയാൽ അത് രോഗിയുടെ മരണത്തിന് പോലും കാരണമാകും. ക്യാൻസറിനെ തോൽപ്പിച്ച് വന്ന നിരവധിപേർ നമ്മുടെ സമൂഹത്തിൽ തന്നെയുണ്ട്. വളരെ സങ്കീർണമായ ക്യാൻസറാണ് ഉദരത്തിൽ ഉണ്ടാകുന്ന ക്യാൻസർ. ക്ഷീണവും ഭാരക്കുറവും ആണ് ഇതിൻറെ പ്രധാന ലക്ഷണം. ക്യാൻസർ ബാധിച്ചു കഴിഞ്ഞാൽ നിർത്താതെയുള്ള ശർദ്ദിയും അനുഭവപ്പെടാം.\nഉദരത്തിലെ ക്യാൻസർ നിർണയിക്കാൻ വളരെ ബുദ്ധിമുട്ടുള്ള കാര്യമാണ്. പ്രത്യേകിച്ച് ലക്ഷണമൊന്നും കാണിക്കാതെ ഈ രോഗം നമുക്ക് വരാം. മലത്തിലൂടെ ഉള്ള രക്തത്തിൻറെ അംശം ശ്രദ്ധിക്കേണ്ടതാണ്. ഈ രോഗം ബാധിച്ച കഴിഞ്ഞവരുടെ മലത്തിൻറെ നിറം കറുപ്പ് ആവാൻ സാധ്യതയുണ്ട്. രോഗിയുടെ രക്തം വളരെയധികം കുറഞ്ഞുപോകും. എൻഡോസ്കോപ്പി യിലൂടെ വയറ്റിലെ ക്യാൻസർ രോഗം നമുക്ക് നിർണയിക്കാൻ സാധിക്കും. ഉദരസംബന്ധമായ ക്യാൻസറിനെ പറ്റി കൂടുതൽ വീഡിയോ കാണാം.


Prashant kishor focusing on bihar because congress wants to end alliance with rjd nationally | പ്രശാന്ത് ജെഡിയുവിലെത്തും, ലക്ഷ്യം ലാലുവുമായി ചേര്‍ന്ന് മഹാസഖ്യം, കോണ്‍ഗ്രസ് ഔട്ട്, കാരണം ഇതാണ് - Malayalam Oneindia\n5 min ago 'തുറന്ന് പറഞ്ഞില്ലായിരുന്നുവെങ്കിൽ ദൃശ്യങ്ങൾ പുറത്ത് വരുമെന്ന് ഭയന്ന് ജീവിക്കേണ്ടി വന്നേനെ';അതിജീവിത\n22 min ago ചരിത്രം സൃഷ്ടിച്ച് ആറ്റുകാൽ ക്ഷേത്രം; വനിതാ സാരഥിയായി എ ഗീതാകുമാരി; സമഗ്ര വികസനം ലക്ഷ്യം\n28 min ago ഇനി ഒരാള് കൂടിയുണ്ട് ഇതുപോലെ പണി കിട്ടാന്..ഉടനെ വരും; പി സിയുടെ അറസ്റ്റിന് പിന്നാലെ ടെന്നി ജോപ്പന്\nUpdated: Mon, Dec 20, 2021, 11:25 [IST]\nദില്ലി: പ്രശാന്ത് കിഷോര് ജെഡിയുവില് തിരിച്ചെത്തിയേക്കാന് സാധ്യത. അതിന്റെ ഭാഗമായി ബീഹാറില് പുതിയൊരു സഖ്യത്തിനും പ്രശാന്ത് തുടക്കമിടാന് ശ്രമിക്കുന്നുണ്ട്. 2015ല് ബിജെപിയെ നേരിടാന് കൊണ്ടുവന്ന മഹാസഖ്യത്തിന് സമാനമാണ് ഈ സഖ്യം. എന്നാല് കോണ്‍ഗ്രസുമായി ചേരാന് തൃണമൂലിന് ഒട്ടും ആഗ്രഹമില്ല. പ്രശാന്തിനും ഇതേ ആഗ്രഹമാണ് ഉള്ളത്.\nമേഘാലയയില് കോണ്‍ഗ്രസ് ചതിച്ചെന്ന് തൃണമൂല്, ബിജെപി സഖ്യത്തില് പ്രതിപക്ഷത്തിന് അമ്പരപ്പ്\nഈ സാഹചര്യത്തിലാണ് ആര്‍ജെഡിയുമായി കൂടുതല് അകലാന് കോണ്‍ഗ്രസ് ആഗ്രഹിച്ചത്. ആര്‍ജെഡിയുമായി കോണ്‍ഗ്രസിന് സഖ്യം തുടരാന് ഇപ്പോള് ആഗ്രഹമില്ല. ഹൈക്കമാന്‍ഡിന് ബീഹാറില് നിന്ന് നേതാക്കള് കത്തയച്ചിട്ടുണ്ട്. ഇത് സഖ്യം വേണ്ടെന്ന നിലപാടാണ് സ്വീകരിച്ചത്.\nബീഹാറില് നേരത്തെ തന്നെ ആര്‍ജെഡി ഒറ്റയ്ക്ക് മത്സരിക്കാന് തീരുമാനിച്ചിരുന്നു. ഇതോടെ കോണ്‍ഗ്രസും അങ്ങനെ തീരുമാനിച്ചിരുന്നു. ഇത് ദേശീയ തലത്തില് പക്ഷേ ഔദ്യോഗികമായി പ്രഖ്യാപിച്ചിട്ടില്ല. ആര്‍ജെഡി പ്രതിപക്ഷത്തിന് ഐക്യത്തിന് ആവശ്യമാണെന്ന് രാഹുല് പറയുന്നു. എന്നാല് കുശേശ്വര് അസ്താനില് അടക്കം ആര്‍ജെഡിയാണ് ഒറ്റയ്ക്ക് മത്സരിക്കാന് തീരുമാനിച്ചതെന്നും, കോണ്‍ഗ്രസിന്റെ സീറ്റുകള് കൂടി ആര്‍ജെഡി എടുത്തെന്നും നേതാക്കള് പറയുന്നു. നേരത്തെ ഉപതിരഞ്ഞെടുപ്പില് ആര്‍ജെഡിയു ഒറ്റയ്ക്കായിരുന്നു മത്സരിച്ചത്. എന്നാല് രണ്ട് സീറ്റും നഷ്ടമായിരുന്നു. കോണ്‍ഗ്രസിനും ആര്‍ജെഡിക്കും ഇതുകൊണ്ട് നേട്ടമുണ്ടായിരുന്നില്ല.\nകോണ്‍ഗ്രസുമായി ചേരാന് ആര്‍ജെഡിക്ക് എതിര്‍പ്പില്ല. എന്നാല് സംസ്ഥാനത്തെ ബഹു ഭൂരിപക്ഷം കോണ്‍ഗ്രസ് നേതാക്കളും സഖ്യം വേണ്ടെന്ന നിലപാടിലാണ്. കോണ്‍ഗ്രസ് ഇനി സംസ്ഥാന തിരഞ്ഞെടുപ്പില് അടക്കം ഒറ്റയ്ക്ക് മത്സരിക്കും എന്ന നിലപാടിലാണ്. സഖ്യം ഔദ്യോഗികമായി ഉപേക്ഷിക്കാന് ഹൈക്കമാന്‍ഡിന് കത്തയച്ചിരിക്കുകയാണ് സംസ്ഥാന നേതൃത്വം. കോണ്‍ഗ്രസിന് ദേശീയ തലത്തില് അ നുമതി ലഭിച്ചിട്ടില്ലെങ്കിലും ഇതിനുള്ള ഒരുക്കങ്ങള് സംസ്ഥാന നേതൃത്വം തുടങ്ങി കഴിഞ്ഞു. പതിനായിരം സീറ്റിന്റെ ലീഡ് വേണ്ടിയിരുന്ന സ്ഥലത്താണ് ആര്‍ജെഡി സ്ഥാനാര്‍ത്ഥിയെ രംഗത്തിറക്കിയതെന്ന് കോണ്‍ഗ്രസ് വര്‍ക്കിംഗ് പ്രസിഡന്റ് അശോക് കുമാര് പറഞ്ഞു.\nഅതേസമയം ആര്‍ജെഡിയുടെ മനംമാറ്റം പ്രശാന്ത് കിഷോര് ശ്രദ്ധിച്ചിട്ടുണ്ട്. അദ്ദേഹം സംസ്ഥാന രാഷ്ട്രീയത്തില് വലിയൊരു തന്ത്രം മെനയാനുള്ള ഒരുക്കത്തിലാണ്. ബീഹാറിലെ രണ്ട് പ്രമുഖ പാര്‍ട്ടികളെ ഒന്നിപ്പിക്കാനുള്ള ശ്രമം പ്രശാന്ത് ആരംഭിച്ചിട്ടുണ്ട്. നിതീഷ് കുമാറുമായി അണിയറയില് ചര്‍ച്ചകള് നടക്കുന്നുണ്ട്. ബിജെപിക്കൊപ്പം ഇരുന്നാല് ജെഡിയു തന്നെ ഇല്ലാതായി പോവുമെന്ന് നേതാക്കള് അദ്ദേഹത്തെ അറിയിച്ചിട്ടുണ്ട്. ജെഡിയുവിനെ ദുര്‍ബലമാക്കി ഇപ്പോള് ബിജെപി എന്‍ഡിഎയിലെ പ്രമുഖ ശക്തിയായിരിക്കുകയാണ്. ആര്‍ജെഡിക്ക് കോണ്‍ഗ്രസ് പോകുന്നതിലൂടെയുള്ള നഷ്ടം മറികടക്കാന് ജെഡിയുവിന്റെ വരവ് സഹായിക്കും.\nബീഹാറില് ഇരുപാര്‍ട്ടികളും ഒന്നിച്ചാല് സംസ്ഥാന ഭരണം മാത്രമല്ല 2024ലെ ലോക്‌സഭാ സീറ്റില് മുപ്പതോളം സീറ്റുകള് വിജയിക്കാനും സാധിക്കും. ഈ സഖ്യത്തിന് മമത ബാനര്‍ജിയെ പിന്തുണയ്ക്കാതിരിക്കാനാവില്ല. നിതീഷിനും തേജസ്വിക്കും തല്‍ക്കാലം പ്രധാനമന്ത്രി മോഹമില്ല. ഇവരുടെ പിന്തുണ കൂടി ലഭിച്ചാല് കോണ്‍ഗ്രസിനെ മാറ്റി നിര്‍ത്താന് മറ്റ് പാര്‍ട്ടികളും നിര്‍ബന്ധിതരമാവും. നിലവില് തൃണമൂല് കോണ്‍ഗ്രസ്, സമാജ് വാദി പാര്‍ട്ടി, സിപിഎം എന്നീ കക്ഷികള് കോണ്‍ഗ്രസുമായി യാതൊരു സഖ്യവും വേണ്ടെന്ന് പ്രഖ്യാപിച്ചിരിക്കുകയാണ്. ഇത് വര്‍ധിപ്പിക്കലാണ് പ്രശാന്തിന്റെ മുന്നിലുള്ള വഴി. അതിന് ബീഹാര് നിര്‍ണായകമാണ്.\n40 സീറ്റുള്ള ബീഹാറില് നിലവില് ആര്‍ജെഡിക്ക് ഒരു ലോക്‌സഭാ സീറ്റ് പോലുമില്ല. കഴിഞ്ഞ തവണ ആകെ ഒരു സീറ്റാണ് നേടിയത്. അത് കോണ്‍ഗ്രസാണ് നേടിയത്. ആര്‍ജെഡിയാണ് കോണ്‍ഗ്രസിനെ സംസ്ഥാനത്ത് ദുര്‍ബലമാക്കിയതെന്ന് കോണ്‍ഗ്രസ് പറയുന്നു. സ്ഥിരമായി ഉണ്ടായിരുന്ന വോട്ടുബാങ്കിനെ മുഴുവന് അടര്‍ത്തിയെടുത്തത് ആര്‍ജെഡിയാണ്. അവരുമായി ഇനി ചേരാനില്ലെന്നും കോണ്‍ഗ്രസ് പറയുന്നു. യുപിക്ക് പിന്നാലെ ഒറ്റയ്ക്ക് മത്സരിക്കാനായി ബീഹാറിനെയാണ് കോണ്‍ഗ്രസ് മുന്നില് കാണുന്നത്. ഒറ്റയ്ക്ക് മത്സരിക്കുന്നതിലൂടെ കോണ്‍ഗ്രസിന് നഷ്ടപ്പെടാന് ഒന്നുമില്ലെന്നും, എന്നാല് ഒരുപാട് നേടാനുണ്ടെന്നും കോണ്‍ഗ്രസ് വ്യക്തമാക്കി.\nകാഴ്ച്ച തിരിച്ചുകിട്ടിയോ? വൈക്കം വിജയലക്ഷ്മിയുടെ മറുപടി വൈറല്, റെറ്റിന മാറ്റിവെച്ചാല് ശരിയാവും\ncongress rahul gandhi rjd jdu bjp bihar പ്രശാന്ത് കിഷോര് കോണ്‍ഗ്രസ് രാഹുല് ഗാന്ധി ആര്‍ജെഡി തേജസ്വി യാദവ് ജെഡിയു ബിജെപി politics\nprashant kishor focusing on bihar because congress wants to end alliance with rjd nationally


22 February, 2021 06:33:39 PM\nതിരുവനന്തപുരം: ആഴക്കടല് മത്സ്യബന്ധനവുമായി ബന്ധപ്പെട്ട വിവാദ ധാരണപത്രം സര്‍ക്കാര് റദ്ദാക്കി. കമ്പനിയുമായി കെഎസ്‌ഐഡിസിയും കേരളഷിപ്പിങ് ആന്‍ഡ് ഇന്‍ലാന്‍ഡ് നാവിഗേഷന് കോര്‍പ്പറേഷനും ഒപ്പുവച്ച ധാരണാപത്രങ്ങളും ഭക്ഷ്യസംസ്‌കരണ പാര്‍ക്കിന് സ്ഥലം അനുവദിച്ചതുമുമാണ് റദ്ദാക്കിയത്. അഴിമതി നടന്നുവെന്ന പ്രതിപക്ഷ നേതാവിന്റെ ആരോപണത്തെ തുടര്‍ന്നാണ് ധാരണപത്രം റദ്ദാക്കാന് മുഖ്യമന്ത്രി നിര്‍ദേശം നല്‍കിയത്.\nകേരള ഷിപ്പിങ് ആന്‍ഡ് ഇന്‍ലാന്‍ഡ് നാവിഗേഷന് ഉദ്യോഗസ്ഥര്‍ക്കെതിരേ അന്വേഷണം നടത്താനും സംസ്ഥാന സര്‍ക്കാര് തീരുമാനിച്ചു. ഇതിന്റെ അടിസ്ഥാനത്തില് മുഖ്യമന്ത്രി പിണറായി വിജയന് അന്വേഷണത്തിന് ഉത്തരവിട്ടു. ധാരണപത്രം ഒപ്പിടാനുണ്ടായ സാഹചര്യം അന്വേഷിക്കാനും സര്‍ക്കാര് തീരുമാനിച്ചിട്ടുണ്ട്. ആഭ്യന്തര സെക്രട്ടറി ടികെ ജോസിനാണ് അന്വേഷണ ചുമതല.\nആഴക്കടല് മത്സ്യബന്ധനവുമായി ബന്ധപ്പെട്ട് കോര്‍പ്പറേഷനുമായി ഏതെങ്കിലും ധാരണാപത്രം ഒപ്പിട്ട കാര്യം കെഎസ്‌ഐഎന്‍സിയുടെ എംഡി സര്‍ക്കാരിനെ അറിയിച്ചിട്ടില്ലെന്ന് മുഖ്യമന്ത്രി പിണറായി വിജയന് ശനിയാഴ്ച പറഞ്ഞിരുന്നു. പ്രതിപക്ഷ നേതാവ് രേഖയായി ഉയര്‍ത്തിക്കാട്ടുന്നത് കമ്ബനി നല്‍കിയ നിവേദനത്തിലെ വിവരങ്ങളാണെന്നും ഇത് അദ്ദേഹത്തിന് എങ്ങനെ കിട്ടി എന്ന് വ്യക്തമാക്കണമെന്നും മുഖ്യമന്ത്രി പറഞ്ഞു. എംഡി ആയ ഉദ്യോഗസ്ഥന് നേരത്തെ ചെന്നിത്തലയുടെ പ്രൈവറ്റ് സെക്രട്ടറിയായിരുന്നെന്നും പിണറായി പറഞ്ഞു.\nഅതേസമയം കരാര് ആരോപണങ്ങള്‍ക്ക് പിന്നില് പ്രതിപക്ഷ നേതാവ് രമേശ് ചെന്നിത്തലയും ഇഎംസിസി പ്രതിനിധികളും തമ്മിലുള്ള ഗൂഢാലോചനയെന്ന് മന്ത്രി ജെ മേഴ്സിക്കുട്ടിയമ്മ പ്രതികരിച്ചു. ഇഎംസിസി പ്രതിനിധികള് തന്നെ കണ്ടിരുന്നുവെന്നും എന്നാല് തന്നോടൊപ്പം അവര് മുഖ്യമന്ത്രിയെ കണ്ടുവെന്ന ചെന്നിത്തലയുടെ ആരോപണം തെറ്റാണെന്നും മന്ത്രി വ്യക്തമാക്കി. ആഴക്കടല് മത്സ്യബന്ധനവുമായി ബന്ധപ്പെട്ട ആരോപണത്തില് ഉറച്ചുനില്‍ക്കുന്നതായി പ്രതിപക്ഷ നേതാവ് രമേശ് ചെന്നിത്തല ഞായറാഴ്ച പറഞ്ഞു. ആഴക്കടല് മത്സ്യബന്ധന കരാര് വ്യവസ്ഥ മുഖ്യമന്ത്രി മറച്ച് വെക്കുന്നെന്ന് പറഞ്ഞ ചെന്നിത്തല, കരാറുമായി ബന്ധപ്പെട്ട കൂടുതല് രേഖകളും പുറത്തുവിട്ടു.


പാസഞ്ചര് വാഹന വില്‍പ്പന ഏറ്റവും താഴ്ന്ന നിലയില്, 2001 -ന് ശേഷം ഇതാദ്യം - Malayalam DriveSpark\nPublished: Wednesday, June 12, 2019, 19:34 [IST]\nകടുത്ത പ്രതിസന്ധി ഘട്ടത്തിലൂടെയാണിപ്പോള് ഇന്ത്യന് വാഹന വിപണി കടന്നു പോവുന്നത്. പോയ മാസം വില്‍പ്പനയില് വന്ന ഇടിവ് മിക്ക വാഹന നിര്‍മ്മാതാക്കളെയും ആശങ്കിയിലാഴ്ത്തിയിട്ടുണ്ടെന്ന് നിസംശയം പറയാം. 2019 മെയ് മാസത്തില് 20.55 ശതമാനത്തിന്റെ ഇടിവാണ് രാജ്യത്തെ പാസഞ്ചര് വാഹന ശ്രേണി നേരിട്ടത്. കഴിഞ്ഞ 18 വര്‍ഷങ്ങള്‍ക്കുള്ളില് ഇതാദ്യമായാണ് പാസഞ്ചര് വാഹന വില്‍പ്പന ഇത്രയേറെ ഇടിവ് നേരിടുന്നത്.\nനിര്‍മ്മാണത്തിലെ മന്ദിപ്പും കണ്‍സ്യൂമര് ഡിമാന്‍ഡില് വന്ന കുറവുമാണ് വില്‍പ്പനയ്ക്ക് തിരിച്ചടിയായതെന്നാണ് അനുമാനം. മുമ്പ് 2001 സെപ്റ്റംബറില് സമാന സാഹചര്യത്തിലൂടെ ഇന്ത്യന് വാഹന വിപണി കടന്നു പോയിരുന്നു.\n21.91 ശതമാനം ഇടിവാണ് അന്ന് വിപണി അഭിമുഖീകരിച്ചത്. സൊസൈറ്റി ഓഫ് ഇന്ത്യന് ഓട്ടോമൊബൈല് മാനുഫാക്ചറേഴ്‌സ് (SIAM) പുറത്തുവിട്ട റിപ്പോര്‍ട്ട് പ്രകാരമാണ് ഈ കണക്കുകള്.\nപാസഞ്ചര് വാഹനങ്ങളില് തന്നെ കാറുകള് 26.98 ശതമാനവും യൂട്ടിലിറ്റി വാഹനങ്ങള് 5.64 ശതമാനവും വാനുകള് 27.55 ശതമാനവും ഇടിവാണ് രേഖപ്പെടുത്തിയത്. പാസഞ്ചര്-വാണിജ്യ വാഹനങ്ങള്, ഇരചക്ര-മുച്ചക്ര വാഹനങ്ങള്, ക്വാഡ്രിസൈക്കിളുകള് ഉള്‍പ്പടെ 25.5 ലക്ഷം വാഹനങ്ങളാണ് പോയ മാസം വിപണി ഉത്പാദിപ്പിച്ചത്.\n2018 മെയ് മാസത്തിലിത് 27.3 ശതമാനമായിരുന്നുവെന്നും റിപ്പോര്‍ട്ട് പറയുന്നു. പോയ വര്‍ഷത്തെ ഇതേ കാലയളവുമായി താരതമ്യം ചെയ്യുമ്പോള് 2019 മെയ് മാസത്തില് 10.49 ശതമാനം ഇടിവ് വാണിജ്യ വാഹന ശ്രേണി രേഖപ്പെടുത്തി.\nഇടത്തര, ഹെവി വാണിജ്യ വാഹനങ്ങളുടെ വില്‍പ്പനയില് 18.08 ശതമാനവും ലഘി വാണിജ്യ വാഹനങ്ങളുടെ വില്‍പ്പനയില് 4.84 ശതമാനവും തകര്‍ച്ച നേരിട്ടു.\nMost Read: ആനന്ദ് മഹീന്ദ്രയുടെ കയ്യൊപ്പ് പതിഞ്ഞ് ഥാര് ലിമിറ്റഡ് എഡിഷന്\nമറുഭാഗത്ത് മുച്ചക്ര വാഹന ശ്രേണി 9.44 ശതമാനം ഇടിവ് രേഖപ്പെടുത്തിയപ്പോള് ഇരുചക്ര വാഹന ശ്രേണിയിലിത് 7.11 ശതമാനമാണ്.\nശ്രേണിയില്‍ത്തന്നെ സ്‌കൂട്ടറുകളുടെ വില്‍പ്പന 11.52 ശതമാനവും ബൈക്കുകളുടെ വില്‍പ്പന 4.14 ശതമാനവും മൊപ്പഡുകളുടെ വില്‍പ്പന 28.09 ശതമാനവും താഴ്ന്നു.\nMost Read: ബിഎസ് VI നിലവാരത്തില് പുതിയ ഹോണ്ട ആക്ടിവ\nവിപണിയിലെ ആകെ കയറ്റുമതിയിലും വളര്‍ച്ചയൊന്നും ഉണ്ടായില്ല. പോയ വര്‍ഷം 3.98 ലക്ഷം വാഹനങ്ങള് കയറ്റുമതി ചെയ്‌തെങ്കില് ഇത്തവണയിത് 3.96 ലക്ഷമായി കുറഞ്ഞു. 2019 സാമ്പത്തിക വര്‍ഷത്തിന്റെ നാലാം പാദത്തിലെ ലാഭ വിഹിതത്തില് ഇടിവാണ് മിക്ക കന്നികളും രേഖപ്പെടുത്തിയത്.\nഇതേ കാലയളവില് 4.6 ശതമാനത്തിന്റെ കുറവാണ് മാരുതി സുസുക്കി തങ്ങളുടെ ലാഭവിഹിതത്തില് രേഖപ്പെടുത്തിയത്. 2018 മുതല് ഡീലര്‍ഷിപ്പുകളില് കെട്ടിക്കിടക്കുന്ന സ്റ്റോക്കുകളും മിക്ക വാഹന നിര്‍മ്മാതാക്കളുടെയും വില്‍പ്പനയെ കാര്യമായി ബാധിക്കുന്നുണ്ട്.\nPassenger Vehicles Sales Down By 20.5 Percent In India. Read In Malayalam\nStory first published: Wednesday, June 12, 2019, 19:34 [IST]


ന്യൂദല്‍ഹി: ഉത്തരാഖണ്ഡില് പ്രളയം ശക്തിപ്പെടുന്നതിനിടെ രാഷ്ട്രീയ വിവാദവും ശക്തിപ്പെടുന്നു.\nപ്രളയത്തില് ദുരിതമനുഭവിക്കുന്നവരെ കാണാന് ഗുജറാത്ത് മുഖ്യമന്ത്രി നരേന്ദ്രമോഡിയെത്തി എ.ഐ.സി.സി സെക്രട്ടറി രാഹുല് ഗാന്ധി എത്തിയില്ല എന്നതാണ് പുതിയ വിവാദം.\nഇന്ത്യയുടെ ഭാവി പ്രധാമന്ത്രി സ്ഥാനാര്‍ത്ഥിയായി കാണുന്ന രാഹുല്‍ഗാന്ധിയുടേയും, നരേന്ദ്രമോഡിയുടേയും സന്ദര്‍ശനം എന്ന നിലക്കാണ് വിവാദം ശക്തിപ്പെടുന്നത്.\nഉത്തരാഖണ്ഡില് പ്രളയത്തില് കുടുങ്ങിയ 15000 ഓളം വരുന്ന ഗുജറാത്തീ തീര്‍ത്ഥാടകരെ കാണാനാണ് മോഡി ദുരന്ത സ്ഥലതെത്തിയത്.\nഐ.എ.എസ് ഓഫീസര്‍മാരുടേയും, ഉന്നത ഉദ്യോഗസ്ഥരുടേയും നേതൃത്വത്തിലാണ് മോഡി ദുരന്ത സ്ഥലത്ത് സന്ദര്‍ശിക്കാനെത്തിയത്.\nപ്രളയത്തില് കുടുങ്ങിയ ഗുജറാത്തികളെ രക്ഷിക്കാനാണ് മോഡി താല്‍പര്യം പ്രകടിപ്പിച്ചതെങ്കിലും സ്വന്തം നാട്ടുകരോട് കാണിക്കേണ്ട ഉത്തരാവാദിത്വമായിട്ടാണ് മോഡിയുടെ സന്ദര്‍ശനത്തെ പലരും വിലയിരുത്തിയത്.\nനരേന്ദ്രമോഡി ദുരന്തസ്ഥലത്ത് സന്ദര്‍ശനം നടത്തിയെങ്കിലും രാഹുല് ഗാന്ധി ഇതുവരെയായി സ്ഥലം സന്ദര്‍ശിച്ചിട്ടില്ല. ഇക്കാര്യം വ്യക്തമാക്കി സോഷ്യല് മീഡിയാ വെബ് സൈറ്റുകളില് രാഹുലിനെതിരെ പോസ്റ്റുകള് പ്രചരിച്ചിരുന്നു. രാഹുല് എവിടെ, പപ്പു എവിടെ തുടങ്ങിയ കാര്യങ്ങള് എഴുതിയ ട്വീറ്റുകള് ട്വിറ്ററില് പ്രചരിച്ചിരുന്നു.


സംസ്ഥാനത്ത് ഹര്‍ത്താല് ആരംഭിച്ചു | BJP hartal today in Kerala - Malayalam Oneindia\n4 hrs ago കേരളത്തിൽ മഴ കനക്കുന്നു: കണ്ണൂരിലും കോഴിക്കോട്ടും വിദ്യാഭ്യാസ സ്ഥാപനങ്ങൾക്ക് അവധി പ്രഖ്യാപിച്ചു\n5 hrs ago ലോക്കോ പൈലറ്റുമാരും മനുഷ്യരാണ്!! കാണാതെ പോകുന്ന ദുരിതയാത്രകൾ, ലോക്കോ പൈലറ്റിന്റെ വെളിപ്പെടുത്തൽ!!\n5 hrs ago കേരള പോലീസിനെതിരെ മുല്ലപ്പള്ളി: പ്രവര്‍ത്തിക്കുന്നത് മദയാനകളെപ്പോലെയെന്ന്,\n6 hrs ago കൊച്ചി മെട്രൊ സർവീസ്: മഹാരാജാസ്-തൈക്കൂടം പാതയിൽ പരീക്ഷണയോട്ടം തുടങ്ങി!!\nസംസ്ഥാനത്ത് ഹര്‍ത്താല് ആരംഭിച്ചു\nPublished: June92006, 5:30 [IST]\nതിരിവനന്തപുരം: ഇന്ധനവിലവര്‍ദ്ധനയില് പ്രതിഷേധിച്ച് ബി ജെ പി സംസ്ഥാത്ത് ആഹ്വാനം ചെയ്ത ഹര്‍ത്താല് വെള്ളിയാഴ്ച കാലത്ത് ആറുമണിയ്ക്കാരംഭിച്ചു.\nപാല്, പത്രം, ആശുപത്രി തുടങ്ങിയ അവശ്യ സര്‍വ്വീസുകളെ ഹര്‍ത്താലില് നിന്ന് ഒഴിവാക്കിയിട്ടുണ്ട്. വൈകീട്ട് ആറുവരെയാണ് ഹര്‍ത്താല്. ബി എം എസിന്റെ നേതൃത്വത്തിലുള്ള മോട്ടര് തൊഴിലാളികളും വെള്ളിയാഴ്ച പണിമുടക്കുന്നുണ്ട്.\nവിലവര്‍ദ്ധനയിലൂടെ ലഭിക്കുന്ന 200കോടി വേണ്ടെന്നു വെച്ച് സംസ്ഥാന സര്‍ക്കാര് ജനങ്ങളുടെ അമിതഭാരം കുറയ്ക്കണമെന്ന് ബി ജെ പി വക്താവ് ബി.കെ ശേഖര് ആവശ്യപ്പെട്ടു.\nവിലവര്‍ദ്ധനയില് പ്രതിഷേധിച്ച് ഇടുതുമുന്നണി ജൂണ് 13 ചൊവ്വാഴ്ച പൊതുപണിമുടക്കിന് ആഹ്വാനം നല്‍കിയിട്ടുണ്ട്. ഇടതു ട്രേഡ് യൂണിയനുകളുടെ സംയുക്ത സംഘടനയായ ട്രേഡ് യൂണിയന് സ്പോണ്‍സറിംഗ് കമ്മറ്റിയും പണിമുടക്കും.\nStory first published: Friday, June 9, 2006, 5:30 [IST]\nOther articles published on Jun 9, 2006\n'ബിജെപിക്കെതിരെ സംസാരിക്കാത്തവർ ഷണ്ഡന്മാർ'! പിറന്നാളിന് ബിജെപിക്കെതിരെ ആഞ്ഞടിച്ച് ഹർദിക് പട്ടേൽ


യു പി യില് മരിച്ച കുട്ടികളുടെ എണ്ണം 66 ആയി: ആദിത്യനാഥ് സര്‍ക്കാര...\nയു പി യില് മരിച്ച കുട്ടികളുടെ എണ്ണം 66 ആയി: ആദിത്യനാഥ് സര്‍ക്കാര് പ്രതിരോധത്തില്\nPreetha | Sunday, August 13, 2017 9:59 AM IST\nലഖ്‌നൗ: ഉത്തര്‍പ്രദേശില് ഓക്‌സിജന് ലഭിക്കാത്തതിനെ തുടര്‍ന്ന് മരിക്കുന്ന കുട്ടികളുടെ എണ്ണം ഉയരുന്നു. ഗോരഖ്പുരില് ബാബാ രാഘവ്ദാസ് മെഡിക്കല് കോളജില് മൂന്നുകുട്ടികള് കൂടി മരിച്ചു. ഇതോടെ മരിച്ച കുട്ടികളുടെ എണ്ണം 66 ആയി. ഓക്‌സിജന് കിട്ടാതെ നവജാത ശിശുക്കള് മരിച്ച ആശുപത്രിയില് ശിശുമരണങ്ങള് കൂടുന്നത് സര്‍ക്കാരിന് തലവേദനയായിരിക്കുകയാണ്. ഇതിനിടയില് സംഭവത്തെ പറ്റി വിശദമായ റിപ്പോര്‍ട്ട് നല്‍കാന് പ്രധാനമന്ത്രി സംസ്ഥാനസര്‍ക്കാരിനോട് ആവശ്യപ്പെട്ടു. കേന്ദ്രസര്‍ക്കാരിന്റെ നിര്‍ദേശപ്രകാരം ശിശുരോഗ വിദഗ്ധരടങ്ങിയ സംഘം പരിശോധന നടത്തി കേന്ദ്രസര്‍ക്കാരിന് റിപ്പോര്‍ട്ട് നല്‍കും. ഇന്ന് രാവിലെയാണ് മൂന്ന് കുട്ടികള്‍കൂടി ആശുപത്രിയില് മരണപ്പെടുന്നത്.\nകുടിശ്ശിക തുക ലഭിക്കാത്തതിനെത്തുടര്‍ന്ന് കമ്പനി ഓക്‌സിജന് വിതരണം നിര്‍ത്തി വെച്ചതിനെ തുടര്‍ന്നാണ് യുപി ഇത്രയും വലിയ ദുരന്തത്തിന് സാക്ഷിയായത്. കഴിഞ്ഞ5ദിവസം കൊണ്ട് 63 കുട്ടികള് സംസ്ഥാനത്ത് മരിച്ചതായാണ് റിപ്പോര്‍ട്ടുകള്. എന്നാല് ഓക്‌സിജന്റെ ലഭ്യതകുറവ് മൂലമാണ് കുട്ടികള് മരിച്ചതെന്ന ആരോപണം സര്‍ക്കാര് നിഷേധിച്ചു. ഓക്‌സിജന് കുടിശിക തുക നല്‍കാനുണ്ടെന്ന് സ്ഥിരീകരിച്ച അധികൃതകര് പകരം സംവിധാനം ഏര്‍പ്പെടുത്താന് മെഡിക്കല് കോളേജ് പ്രിന്‍സിപ്പളിനെ ചുമതലപ്പെടുത്തിയെന്നും വ്യക്തമാക്കി.\nസംസ്ഥാനത്തെ ഏറ്റവും വലിയ ആശുപത്രിയായ ബി.ആര്.ഡിയില് ഇതുവരെ മരിച്ചത് 11 പേര് മാത്രമാണെന്നാണ് സര്‍ക്കാര് വാദം. അതും ഓക്‌സിജന് വിതരണത്തിലെ തകരാറാണെന്ന് അംഗീകരിക്കാനും സര്‍ക്കാര് തയ്യാറായിട്ടില്ല. കഴിഞ്ഞ വര്‍ഷങ്ങളിലെ മരണ സംഖ്യയേക്കാള് കുറവാണ് ഈ വര്‍ഷമെന്നുമാണ് സര്‍ക്കാര് ആവര്‍ത്തിച്ചുകൊണ്ടിരിക്കുന്നത്.\nകുട്ടികള് മരിച്ചതോടെ ആശുപത്രി അധികൃതര് ജാഗരൂഗരാകുകയും ഓക്‌സിജന് ലഭ്യത ഉറപ്പു വരുത്തുകയും ചെയ്തു. എന്നാല് വീണ്ടും വിതരണം നിലയ്ക്കുകയായിരുന്നു. ഇതോടെ 10 കുട്ടികള് കൂടി മരിച്ചു. എന്‍സഫലൈറ്റിസ് ബാധിച്ച കുട്ടികളാണ് മരിച്ചവരില് കൂടുതലും. ഉത്തര്‍പ്രദേശിലെ കുട്ടികളിലെ എന്‍സഫലൈറ്റിസ് രോഗം തടയാനുള്ള പ്രവര്‍ത്തനങ്ങള് മുഖ്യമന്ത്രിയുടെ നേതൃത്വത്തില് നടന്നു വരുന്നതിനിടയിലാണ് ദാരുണ സംഭവം നടന്നത്. ആശുപത്രിയുടെ പ്രവര്‍ത്തനം പരിശോധിക്കാനായി രണ്ടു ദിവസം മുന്‍പ് മുഖ്യമന്ത്രി യോഗി ആദിത്യനാഥ് ഇതേ ആശുപത്രിയില് എത്തിയിരുന്നു.


ബിനീഷിനെ ഇന്ന് കോടതിയില് ഹാജരാക്കും; ഇഡി കൂടുതല് തെളിവുകൾ നൽകിയേക്കും, കസ്റ്റഡിയിൽ വാങ്ങാൻ എന്‍സിബി | Bineesh will be produced in court today;ED may provide further evidence NCB to demand in custody\nബിനീഷിനെ ഇന്ന് കോടതിയില് ഹാജരാക്കും; ഇഡി കൂടുതല് തെളിവുകൾ നൽകിയേക്കും, കസ്റ്റഡിയിൽ വാങ്ങാൻ എന്‍സിബി\nBengaluru, First Published 11, Nov 2020, 7:03 AM\nബിനീഷ് കോടിയേരിയെ ഇഡി ഇന്ന് വീണ്ടും കോടതിയില് ഹാജരാക്കും. തുടർച്ചയായി 11 ദിവസമാണ് ബിനീഷിനെ ഇഡ ചോദ്യം ചെയ്തത്. കസ്റ്റഡിയില് അവസാന ദിവസമാണ് ഇന്ന്.\nബെംഗളൂരു: ബിനീഷ് കോടിയേരിയെ ഇഡി ഇന്ന് വീണ്ടും കോടതിയില് ഹാജരാക്കും. തുടർച്ചയായി 11 ദിവസമാണ് ബിനീഷിനെ ഇഡ ചോദ്യം ചെയ്തത്. കസ്റ്റഡിയില് അവസാന ദിവസമാണ് ഇന്ന്. ഉച്ചയോടെ ബെംഗളൂരു സെഷന്‍സ് കോടതിയിലാണ് ഹാജരാക്കുന്നത്.\nബിനീഷിന്‍റെ ജാമ്യാപേക്ഷയും ഇന്ന് കോടതി പരിഗണിക്കുന്നുണ്ട്. ജാമ്യാപേക്ഷയെ എതിർത്തുകൊണ്ട് ബിനീഷിനെതിരെ കൂടുതല് തെളിവുകൾ ഇഡി കോടതിയില് ഹാജരാക്കിയേക്കും. ബിനീഷ് കസ്റ്റഡിയിലിരിക്കെ ഫോണടക്കമുള്ള സൗകര്യങ്ങൾ ഉപയോഗിച്ചതും കോടതിയെ അറിയിച്ചേക്കും.\nഅതേസമയം ബിനീഷിനെ ചോദ്യം ചെയ്യുന്നതിനായി കസ്റ്റഡ‍ിയില് ലഭിക്കാന് എന്‍സിബിയും കോടതിയില് അപേക്ഷ നല്‍കുമെന്നാണ് വിവരം. കഴിഞ്ഞയാഴ്ച നല്‍കിയ അപേക്ഷ ഇഡി കസ്റ്റഡി നീട്ടിനല്‍കാന് ആവശ്യപ്പെട്ടപ്പോഴാണ് എന്‍സിബി പിന്‍വലിച്ചത്.\nLast Updated 11, Nov 2020, 7:03 AM\nED provide further evidence\nNCB to demand in custody\nടീമില് ഇടം ലഭിക്കാത്തതില് നിരാശയുണ്ട്; വ്യക്തമാക്കി സൂര്യകുമാര് യാദവ്\nമാസ്‍കുകള് മോഷ്‍ടിച്ചുവിറ്റു; യുഎഇയില് സ്റ്റിങ് ഓപ്പറേഷനില് കുടുങ്ങിയ ഇന്ത്യക്കാരന് ശിക്ഷ\nകൊമ്പന് സ്രാവിനെ പിടിച്ച നീര്‍നായ; തരംഗമായി ചിത്രങ്ങള്\nകോലിയുടെ തിരിച്ചുപോക്ക് ഇന്ത്യയെ കൂടുതല് കുഴപ്പത്തിലാക്കും: ഇയാന് ചാപ്പല്


ഉരുളക്കിഴങ്ങ് ചിപ്‌സ് വാങ്ങിച്ച് പാക്കറ്റ് തുറന്നപ്പോള് കണ്ടത്... | viral tweet in which man shares bizarre experience while open chips packet\nയുകെയിലാണ് സംഭവം നടന്നിരിക്കുന്നത്. ഡോ. ഡേവിഡ് ബോയ്‌സ് എന്ന അധ്യാപകന് വാങ്ങിയ ഉരുളക്കിഴങ്ങ് ചിപ്‌സ് പാക്കറ്റ് തുറന്നപ്പോള് കണ്ട കാഴ്ചയാണ് ഇപ്പോള് ട്വിറ്ററില് ഏറെ ശ്രദ്ധ നേടിയിരിക്കുന്നത്\nUK, First Published Oct 20, 2021, 6:02 PM IST\nവിപണിയില് നിന്ന് ലഭിക്കുന്ന പാക്കറ്റ് ഭക്ഷണങ്ങള്‍ക്ക് ( Packet Food ) പലപ്പോഴും പല കുറവുകളും കാണാറുണ്ട്. ചിലപ്പോള് അളവ് കുറയുന്നതാകാം. അല്ലെങ്കില് ഗുണമേന്മയിലെ ( Quality Food ) പ്രശ്‌നമാകാം. പരാതികളുണ്ടെങ്കിലും ഇത്തരം ഭക്ഷണങ്ങളോട് പ്രിയം വന്നുകഴിഞ്ഞാല് പിന്നെ അത് അങ്ങനെയൊന്നും മാറുന്നതുമല്ല.\nഇങ്ങനെയുള്ള ഭക്ഷണങ്ങളുമായി ബന്ധപ്പെട്ട് ഉയരുന്ന പരാതികളില് പ്രധാനം ആദ്യം സൂചിപ്പിച്ചത് പോലെ അളവിലെ കുറവ് തന്നെയാണ്. പല ബ്രാന്‍ഡുകള്‍ക്കെതിരെയും ഉപഭോക്താക്കളുടെ ഇത്തരം പരാതികളുയര്‍ന്നിട്ടുണ്ട്.\nഎന്നാലിവിടെയിതാ വ്യത്യസ്തമായൊരു പരാതിയാണ് ഒരു ചിപ്‌സ് കമ്പനിക്കെതിരെ വന്നിരിക്കുന്നത്. പരാതിയെന്ന് പൂര്‍ണമായി പറയാന് പോലുമാകില്ല, രസകരമായൊരു അനുഭവം എന്ന് പറയാം.\nയുകെയിലാണ് സംഭവം നടന്നിരിക്കുന്നത്. ഡോ. ഡേവിഡ് ബോയ്‌സ് എന്ന അധ്യാപകന് വാങ്ങിയ ഉരുളക്കിഴങ്ങ് ചിപ്‌സ് പാക്കറ്റ് തുറന്നപ്പോള് കണ്ട കാഴ്ചയാണ് ഇപ്പോള് ട്വിറ്ററില് ഏറെ ശ്രദ്ധ നേടിയിരിക്കുന്നത്. ഉരുളക്കിഴങ്ങ് ചിപ്‌സിന് പകരം പാക്കറ്റില് മുഴുവനായൊരു ഉരുളക്കിഴങ്ങ് തന്നെയായിരുന്നു ഉണ്ടായിരുന്നത്.\nവളരെ അപൂര്‍വ്വമായേ ഇത്തരം പിഴവുകള് കമ്പനികള്‍ക്ക് സംഭവിക്കാറുള്ളൂ. എന്തായാലും ചിത്രസഹിതം ഡോ. ഡേവിഡ് തന്റെ അനുഭവം ട്വിറ്ററില് പങ്കുവച്ചതോടെ സംഭവം വൈറലാവുകയായിരുന്നു. നിരവധി പേരാണ് ഇത് വീണ്ടും പങ്കുവച്ചിരിക്കുന്നത്.\nകമന്റുകളുമായി ചര്‍ച്ചകളും സജീവം. ഇതോടെ കമ്പനിയും മരുപടിയുമായി എത്തിയിട്ടുണ്ട്. വിഷയം പരിശോധിക്കാമെന്നാണ് കമ്പനിയുടെ മറുപടി.\nAlso Read:- 'ഇന്‍വിസിബിള് പിസ' അഥവാ കാണാന് കഴിയാത്ത പിസ; വൈറലായി വീഡിയോ\nLast Updated Oct 20, 2021, 6:02 PM IST


കൊറോണ ഭീതിയിലും സപ്ലൈകോ ഔട്ട്‌ലെറ്റുകളിൽ സബ്സിഡിയുള്ള സാധനങ്ങളില്ല : ഉദ്യോഗസ്ഥരുടെ അലംഭാവമെന്നാണ് നാട്ടുകാരുടെ ആരോപണം – Newswayanad.in-No.1 news portal of Wayanad\nകൊറോണ ഭീതിയിലും സപ്ലൈകോ ഔട്ട്‌ലെറ്റുകളിൽ സബ്സിഡിയുള്ള സാധനങ്ങളില്ല : ഉദ്യോഗസ്ഥരുടെ അലംഭാവമെന്നാണ് നാട്ടുകാരുടെ ആരോപണം\nകൊറോണ ഭീതിയിലും ജില്ലയിലെ സപ്ലൈകോ ഔട്ട്‌ലെറ്റുകളിൽ ഒരാഴ്ചയായിട്ടും സബ്സിഡിയുള്ള അവശ്യ സാധനങ്ങളില്ല. ദിനംപ്രതി നൂറുകണക്കിന് ജനങ്ങൾ അവശ്യസാധനങ്ങൾ വാങ്ങാനെത്തുമ്പോഴും സാനധങ്ങളുടെ ലഭ്യതകുറവ് ജനരോഷത്തിലേക്കാണെത്തിക്കുന്നത്. സബ്സിഡിയുള്ള 13 ഇനം സാധനങ്ങളിൽ അരി മാത്രമാണു പല ഔട്ട്‌ലെറ്റുകളിലുമുള്ളത്. മുളക്, മല്ലി, പഞ്ചസാര വെളിച്ചെണ്ണ തുടങ്ങിയ അവശ്യസാധനങ്ങളും ഒരാഴ്ചയായി ഔട്ട്‌ലെറ്റുകളിൽ എത്തിയിട്ടില്ല. ഉദ്യോഗസ്ഥരുടെ അനാസ്ഥയാണ് ഇതിന് കാരണമെന്നാണ് നാട്ടുകാർ ആരോപിക്കുന്നത്. കഴിഞ്ഞമാസം സപ്ലൈകോ ഔട്ട്‌ലെറ്റുകളിൽ അവശ്യ സാധനങ്ങളുടെ വില കുതിച്ചു ഉയർന്നതും ജനങ്ങളെ പരിഭ്രാന്തിയിലെത്തിച്ചിരുന്നു. വെല്ലം,റവ, മൈദ, ആട്ട മുതിരഅടക്കം ഇരുപതോളം സാധനങ്ങളുടെ വിലയാണ് കഴിഞ്ഞ തവണ പൊതുവിപണി സമ്മാനമായി വർത്തിച്ചിരുന്നത്. കോവിഡിന്റെ പശ്ചാത്തലത്തിൽ ആവശ്യമായ സുരക്ഷ പോലും ഇല്ലാതെയാണ് പല ഔട്‍ലെറ്റുകളിലും സാധനങ്ങൾ വിതരണം ചെയുന്നത്. കൂട്ടം കൂടി നിൽക്കുന്ന ആളുകളെ നിയന്ത്രിക്കാൻ പോലും കഴിയാത്ത അവസ്ഥയാണുള്ളത്. ഉദ്യോഗസ്ഥരെ അറിയിച്ചിട്ടും വേണ്ടത്ര നടപടികൾ എടുത്തിട്ടില്ലെന്നാണ് ജീവനക്കാർ പറയുന്നത്. സബ്‌സിഡി നിരക്കിൽ ലഭിക്കുന്ന സാധനങ്ങൾ എത്രയും പെട്ടെന്ന് ഔട്ലെറ്റുകളിൽ എത്തിക്കണമെന്നതാണ് നാട്ടുകാരുടെ ആവശ്യം.


മുട്ടുകുത്തി നിന്ന് ഐക്യദാര്‍ഢ്യം പ്രഖ്യാപിക്കാനാവില്ല; നിലപാടില് ഉറച്ച് ശ്രീലങ്ക | Southlive\nമുട്ടുകുത്തി നിന്ന് ഐക്യദാര്‍ഢ്യം പ്രഖ്യാപിക്കാനാവില്ല; നിലപാടില് ഉറച്ച് ശ്രീലങ്ക\nThursday, 28th October 2021, 6:37 pm\nടി20 ലോക കപ്പില് വര്‍ണവിവേചനത്തിനെതിരേ മുട്ടുകുത്തി നിന്നുള്ള ഐക്യദാര്‍ഢ്യത്തിന്റെ ഭാഗമാകില്ലെന്ന് ശ്രീലങ്കന് ക്രിക്കറ്റ് ബോര്‍ഡ്. ഈ വര്‍ഷം ആദ്യം വെസ്റ്റിന്‍ഡീസിനെതിരായ പരമ്പരയ്ക്ക് മുമ്പ് ഈ പ്രതിഷേധത്തിന്റെ ഭാഗമാകേണ്ടെതില്ലെന്ന് ലങ്കന് ക്രിക്കറ്റ് ബോര്‍ഡ് കളിക്കാരോട് പറഞ്ഞിരുന്നു. ലോക കപ്പിലും ഇതേ നിലപാട് പിന്തുടരനാണ് ക്രിക്കറ്റ് ബോര്‍ഡിന്റെ നിര്‍ദേശം.\nഏറെ നാളായി ലങ്കന് ക്രിക്കറ്റ് ബോര്‍ഡ് സ്വീകരിച്ച് പോകുന്ന നിലപാടാണ് ഇത്. ഇപ്പോഴും അത് തന്നെ പിന്തുടരാനാണ് തീരുമാനം. ലോക കപ്പിന് ശേഷവും ഇത് തന്നെയാവും നിലപാട്, ലങ്കന് ക്രിക്കറ്റ് ബോര്‍ഡ് വൃത്തങ്ങള് പറഞ്ഞു.\nടി20 ലോക കപ്പില് ശ്രീലങ്ക ഇന്ന് ഓസ്ട്രേലിയയെ നേരിടും. ആദ്യ മത്സരത്തില് ബംഗ്ലാദേശിന് എതിരെ ജയം പിടിക്കാന് ലങ്കയ്ക്കായിരുന്നു. ആദ്യ കളിയില് ദക്ഷിണാഫ്രിക്കയ്‌ക്കെതിരെ5വിക്കറ്റ് ജയം നേടിയതിന്റെ ആത്മവിശ്വാസത്തിലാണ് ഓസ്‌ട്രേലിയയും ഇറങ്ങുന്നത്.


മോട്ടോര്‍വാഹന നിയമ ഭേദഗതി ബില്: പണിമുടക്ക് നടത്തുമെന്ന് മോട്ടോര്‍വാഹന തൊഴിലാളികള് | Motor workers stir\nമോട്ടോര്‍വാഹന നിയമ ഭേദഗതി ബില്: പണിമുടക്ക് നടത്തുമെന്ന് മോട്ടോര്‍വാഹന തൊഴിലാളികള്\nജനുവരി അഞ്ചിന് പ്രതിഷേധ മാര്‍ച്ച് നടത്തുമെന്നും തൊഴിലാളികള് വ്യക്തമാക്കിയിട്ടുണ്ട്.\nPublished: Jan 3, 2018, 06:43 PM IST\nതൃശ്ശൂര്: മോട്ടോര്‍വാഹന നിയമ ഭേദഗതി ബില് രാജ്യസഭയില് അവതരിപ്പിക്കുന്നപക്ഷം ജനുവരി ആറിന് സംസ്ഥാന വ്യാപക പണിമുടക്ക് നടത്തുമെന്ന് മോട്ടോര്‍വാഹന തൊഴിലാളികള്. തൃശ്ശൂരില് നടത്തിയ വാര്‍ത്താ സമ്മേളനത്തിലാണ് വിവിധ സംഘടനകള് ഇക്കാര്യം അറിയിച്ചത്.\nജനുവരി അഞ്ചിന് പ്രതിഷേധ മാര്‍ച്ച് നടത്തുമെന്നും തൊഴിലാളികള് വ്യക്തമാക്കിയിട്ടുണ്ട്. മോട്ടോര് വാഹന നിയമ ഭേദഗതി ബില് നിയമവിരുദ്ധമാണെന്നും നീക്കത്തില്‍നിന്ന് സര്‍ക്കാര് പിന്‍മാറണണെന്നും തൊഴിലാളികള് ആവശ്യപ്പെട്ടു. നിയമ ഭേദഗതി പാര്‍ലമെന്റിന്റെ നടപ്പു സമ്മേളനത്തില് അവതരിപ്പിക്കുമെന്ന് ഗതാഗതമന്ത്രി നിതിന് ഗഡ്കരി വ്യക്തമാക്കിയിരുന്നു. ഇതേത്തുടര്‍ന്നാണ് തൊഴിലാളികളുടെ പ്രതിഷേധം.\nനടപ്പന്തലില് യുവതി എത്തി; സന്നിധാനത്ത് പ്രതിഷേധം\nഇതര മതത്തില്‍പ്പെട്ട ഉദ്യോഗസ്ഥരെ ശബരിമലയില് നിയോഗിച്ച് വിശ്വാസികളെ ഉപദ്രവിക്കുന്നു-ഒ.രാജഗോപാല്\nചരമം: പി നാരായണന് നായര്- പൊയിനാച്ചി


ദില്ലി ജന്തര്‍മന്തറില് സമാധാന റാലിയില് പങ്കെടുത്ത് കപില് മിശ്ര | Kapil Mishra participate peace march in Delhi\nദില്ലി ജന്തര്‍മന്തറില് സമാധാന റാലിയില് പങ്കെടുത്ത് കപില് മിശ്ര\nപ്രസംഗിക്കാനോ വേദിയില് കയറാനോ കപില് മിശ്ര തയ്യാറായില്ല. കപില് മിശ്രയുടെ അനുയായികളും മാര്‍ച്ചില് അണിനിരന്നു. കപില് മിശ്രയെ അനുയായികള് സിംഹമെന്ന് വിശേഷിപ്പിച്ച് മുദ്രാവാക്യം മുഴക്കി.\nNew Delhi, First Published Feb 29, 2020, 6:13 PM IST\nദില്ലി: ദില്ലി ജന്തര്‍മന്തറില് നടന്ന സമാധാന റാലിയില് പങ്കെടുത്ത് ബിജെപി നേതാവ് കപില് മിശ്ര. എന്‍ജിഒ സംഘടനയായ ദില്ലി പീസ് ഫോറം സംഘടിപ്പിച്ച സമാധാന റാലിയിലാണ് കപില് മിശ്ര പങ്കെടുത്തത്. ത്രിവര്‍ണ പതാകയുമേന്തി നൂറുകണക്കിനാളുകള് റാലിയില് പങ്കെടുത്തു. ജയ് ശ്രീ റാം, ഭാരത് മാതാ കീ ജയ് മുദ്രാവാക്യങ്ങളും റാലിയില് മുഴങ്ങി. റാലിയുടെ വീഡിയോ കപില് മിശ്ര തന്നെ ട്വിറ്ററില് പങ്കുവെച്ചു.\nഎന്നാല്, പ്രസംഗിക്കാനോ വേദിയില് കയറാനോ കപില് മിശ്ര തയ്യാറായില്ല. കപില് മിശ്രയുടെ അനുയായികളും മാര്‍ച്ചില് അണിനിരന്നു. കപില് മിശ്രയെ അനുയായികള് സിംഹമെന്ന് വിശേഷിപ്പിച്ച് മുദ്രാവാക്യം മുഴക്കി. സിഎഎ അനുകൂലികളാണ് മാര്‍ച്ചില് കൂടുതല് പങ്കെടുത്തത്. 'രത്തന് ലാല് എങ്ങനെ കൊല്ലപ്പെട്ടു, ക്ഷേത്രങ്ങള് ആര് കത്തിച്ചു, സ്കൂളുകള് ആര് കത്തിച്ചു' തുടങ്ങിയ പ്ലക്കാര്‍ഡുകള് റാലിയില് ഉയര്‍ന്നു. ജന്തര്‍മന്തറില് നിന്ന് തുടങ്ങിയ റാലി കോണാട്ട്പ്ലേസില് അവസാനിച്ചു.\nകപില് മിശ്രയുടെ വിദ്വേഷ പ്രസംഗമാണ് കലാപത്തിന് കാരണമെന്ന് ആരോപണമുയര്‍ന്നിരുന്നു. വിദ്വേഷ പ്രസംഗം നടത്തിയ കപില് മിശ്രയടക്കമുള്ളവര്‍ക്കെതിരെ കേസെടുക്കണമെന്ന് ദില്ലി ഹൈക്കോടതി നിര്‍ദേശിച്ചെങ്കിലും പിന്നീട് ഇപ്പോള് കേസെടുക്കാനാകില്ലെന്ന കേന്ദ്ര സര്‍ക്കാര് വാദം ഹൈക്കോടതി അംഗീകരിച്ചു.\nLast Updated Feb 29, 2020, 6:13 PM IST


വായനയും നിരീക്ഷണങ്ങളും: സ്വവര്‍ഗപ്രേമം രോഗമോ? ലൈംഗിക സംശയത്തിന് മറുപടി\nസ്വവര്‍ഗപ്രേമം രോഗമോ? ലൈംഗിക സംശയത്തിന് മറുപടി\nസത്യം പറയണമല്ലോ; ഞാന് “വനിത” വായിക്കുന്ന ഒരു പുരുഷനാണ്. (പ്രയോഗം എന്റെ സ്വന്തമല്ല; സുഹൃത്ത് പ്രസീല ഹണിയോട് കടപ്പാട്.) അതിന്റെ കെട്ടൂം മട്ടും, സിനിമാതാരങ്ങളുടെയും സുന്ദരിമാരുടെയും പടങ്ങളും, സര്‍വ്വോപരി കാണാന് ഭംഗിയുള്ള ഭക്ഷണസാധനങ്ങളുടെ ചിത്രങ്ങളും ഒക്കെ ആകുമ്പോള് ഏതവനും അതെടുത്ത് ഒന്ന് നോക്കിപ്പോകും. ചിലപ്പോള് പുറം മുതല് പുറം വരെ വായിച്ചും പോകും ;-) വിനയ ഡോളറുകള് മുടക്കി നാട്ടില്‍നിന്ന് വരുത്തുന്ന സാധനത്തിന് ബേ ഏരിയയില് നല്ല ഡിമാന്റാണ്. പഴയ പ്രതികള് ഒന്നും കളയില്ല. ഞാന് വരുത്തുന്ന Economist, New Yorker തുടങ്ങിയ ഉശിരന് മാഗസിനുകള് യാതൊരു ദാ‍ക്ഷണ്യവുമില്ലാതെ വിനയ കുപ്പത്തൊട്ടിയില് എറിയുമ്പോള് “വനിത”യുടെ മാത്രം വര്‍ഷങ്ങളോളം പഴക്കമുള്ള ലക്കങ്ങള് ഇവിടെ ഇപ്പോ ഴും ഇരിപ്പുണ്ട്.\n“വനിത”യില് കൊടുക്കാറുള്ള പല കാര്യങ്ങളും അശാസ്ത്രീയമാണെന്ന് എനിക്ക് തോന്നിയിട്ടുണ്ട്. പ്രത്യേകിച്ചും ആരോഗ്യത്തെക്കുറിച്ച് കൊടുക്കാറുള്ള ടിപ്പുകളും മറ്റും. ചൈനീസ് പാചകക്കുറിപ്പുകളിലും മറ്റും വമ്പന് തെറ്റുകള് കണ്ടിട്ടുണ്ട്. (Bay Area -യിലെ “ദേശീയ” cuisine ചൈനീസ് ആണേ.)\nഫെബ്രുവരി 15-28,2007 ലക്കത്തിലെ “ലൈംഗിക സംശയങ്ങള്‍ക്കു മറുപടി” യില് സ്വവര്‍ഗരതിയെക്കുറിച്ച് ഒരു ഡോക്ടറുടെ പേരില് എഴുതിക്കണ്ട ചില കാര്യങ്ങള് വിമര്‍ശിക്കപ്പെടേണ്ടതാണെന്നു തോന്നി. സ്വവര്‍ഗരതിയെയും അതിന്റെ രാഷ്ടീയത്തെയും അംഗീകരിക്കുന്ന, ആ വിഷയങ്ങള് ഏറ്റവും കൂടുതല് ചര്‍ച്ചചെയ്യപ്പെടുന്ന, സാന് ഫ്രാന്‍സിസ്ക്കോയില് നിന്ന് ഒരു പ്രതികരണം ഉണ്ടാകേണ്ടത് ആവശ്യവുമാണ്.\n“വനിത”യിലെ മേല്‍പ്പടി കോളം കൈകാര്യം ചെയ്യുന്നത് Dr.D. Narayana Reddy, Dega Institute, Chennai ആണ്. (നാട്ടില് മലയാളി വൈദ്യന്മാര് ആരെയും കിട്ടാനില്ലേ?) ഇദ്ദേഹത്തിന് 2007-ലെ World Association for Sexual Health Gold Medal കിട്ടിയെന്ന് പറയുന്നു. (അവരുടെ website കണ്ടുപിടിച്ചെങ്കിലും ഇദ്ദേഹത്തിന് ഗോള്‍ഡ് മെഡല് കിട്ടിയതൊന്നും അതില് കാണാനില്ല. ) പിന്നെ American University (അങ്ങനെയൊന്നുണ്ടോ?) യുടെ Distinguished Fellow Award; Sexology -യുടെ 7-മത് World Congress Award എന്നിവയൊക്കെ ഇങ്ങേര്‍ക്ക് കിട്ടിയതായി പറയുന്നുണ്ട്. എഴുതുന്ന ആളുടെ credentials ഒക്കെ ശരിയായ രീതിയില് കൊടുത്തില്ലെങ്കില് ഒരു വ്യാജന് look ഉണ്ടാവുമെന്ന് മനോരമക്ക് അറിയില്ലേ, ആവോ?\nഡോക്ടറോട് ചോദിക്കുന്നത് ഒരു പി.ജി. വിദ്യാര്‍ത്ഥിനിയാണ്. പുള്ളിക്കാരത്തിക്ക് കൂട്ടുകാരിയോട് കലശലായ പ്രേമം; അവര് ശാരിരിക ബന്ധത്തിലൊക്കെ ഏര്‍പ്പെടുന്നുണ്ട്. ആ ഇടപാട് വിവാഹബന്ധത്തെ ബാധിക്കുമോ എന്നാണ് സംശയം.\nചോദ്യത്തില് തന്നെ കാണുന്ന ചില വൈരുദ്ധ്യങ്ങള് വച്ചു നോക്കുമ്പോള് യഥാര്‍ത്ഥ‍ത്തില് ഒരു ചോദ്യകര്‍ത്താവുണ്ടോ എന്നു തന്നെ സംശയമാണ്. പക്ഷേ, തികച്ചും ഒരു ആരോഗ്യപ്രശ്നത്തെ അവലോകനം ചെയ്യുന്നതുപോലെയുള്ള ഡോക്ടറുടെ മറുപടിയില് അപാകതയുണ്ട്. അദ്ദേഹത്തിന്റെ ചികിത്സാവിധിയില് നിന്ന് കുറച്ച്:\n“ഏതു സാഹചര്യമാണ് സ്വവര്‍ഗപ്രണയം തുടങ്ങാന് കാരണം എന്ന് ആദ്യമേ കണ്ടെത്തണം. ഇതിന് വിദഗ്ധനായ മന:ശാസ്ത്രജ്ഞന്റെ സഹായവും സ്വവര്‍ഗപ്രണയം മാറ്റാന് സൈക്കോതെറാപ്പിയും ആവശ്യമാണ്. ..... സ്വവര്‍ഗപ്രണയക്കാരിലെ ലൈംഗികബന്ധം എയ്ഡ്സ് വ്യാപകമാക്കുമെന്നതിനെക്കുറിച്ച് ശക്തമായ അവബോധം സ്കൂള്, കോളേജ് തലത്തില് വളര്‍ത്തേണ്ടിയിരിക്കുന്നു.” (കൂടുതല് വിവരങ്ങള്‍ക്ക് ദയവായി മാഗസിന് വായിക്കുക; എല്ലാം ടൈപ്പൂ ചെയ്യാന് നേരമില്ല. പക്ഷേ, മറുപടിയുടെ പോക്ക് ഇങ്ങനെയാണ്.)\nസ്വവര്‍ഗരതിയെയും എയ്ഡിനെയുമൊക്കെയുള്ള ഈ അഭിപ്രായങ്ങള് വളരെ പുരാതനവും തികച്ചും അശാസ്ത്രീയവുമാണ്. സ്വവര്‍ഗരതിക്കാര് അങ്ങനെ തന്നെ ജനിക്കുന്നവരാണെന്നാണ് പൊതുവെ ഇന്ന് അംഗീകരിക്കപ്പെട്ടിട്ടുള്ളത്. അതിനെ ഒരു പ്രകൃതി വൈരുദ്ധ്യമായി കാണുന്ന രീതി ഇന്ന് ചുരുങ്ങിയ പക്ഷം ആധുനികചികിത്സാരംഗത്തില്ല. (മത-രാഷ്ട്രീയ രംഗത്ത് ഇതേക്കുറിച്ച് ഒരു പൊതുവായം ഇനിയും ആയിട്ടില്ല; ചില യൂറോപ്യന് രാജ്യങ്ങളിലും വളരെ ചുരുക്കം ക്രിസ്തീയ സഭകളിലും അല്ലാതെ.)എയ്ഡ്സ് സ്വവര്‍ഗരതിക്കാരുടെ രോഗം എന്ന് പേരു വരാന് കാരണം ആ രോഗത്തെ കണ്ടെത്തിയ സമയത്ത് ധാരാളം സ്വവര്‍ഗരതിക്കാര്‍ക്ക് ആ രോഗം ഉണ്ടായിരുന്നതുകൊണ്ടാണ്; ഇന്ന് എയ്ഡ്സിന് അങ്ങനെ പ്രത്യേക ലൈംഗീകമാനമൊന്നും ഉണ്ടെന്നു തോന്നുന്നില്ല.\nജനപ്രിയ മാസികകളുടെ ഇത്തരം വിജ്ഞാന“ഡോസ്”കൊണ്ട് എത്രയോ ആളുകളായിരിക്കും നാനാതരം വിഷയങ്ങളെക്കുറിച്ച് വികലവും അപൂര്‍ണ്ണവുമായ ധാരണകള് വച്ചുപുലര്‍ത്തുന്നത്.\nഇതുപോലൊരു അസത്യം ദിലീപിന്റെ “ചാന്തുപൊട്ടി”ലൂടെയും പ്രചരിപ്പിക്കപ്പെടുകയുണ്ടായി. ദിലീപ് വളരെ നന്നായി അവതരിപ്പിച്ച കഥാപാത്രത്തെ അവസാനം ചികിത്സിച്ച് “ഭേദ”മാക്കുന്നത് ഭൂരിപക്ഷത്തിന്റെ യാഥാസ്ഥികതയെ ഭയന്നോ, സുഖിപ്പിക്കുവാനോ ആണ്. സ്തൈണഭാവമുള്ള ആ ആണിന്റെ കഥാപാത്രത്തെ സിനിമയുടെ അവസാനം വരെ നിലനിര്‍ത്തിയെങ്കില് ആ ചിത്രം കൂടുതല് സത്യസന്ധവും കുറച്ചുകൂടി ആഴമുള്ളതുമാകുമായിരുന്നു.\nPosted by t.k. formerly known as thomman at 2/27/2007 10:53:00 PM\nസ്വവര്‍ഗപ്രേമം രോഗമോ? ഡോക്ടറോടു ചോദിച്ചതിന് “വനിത”യിലെ മറുപടി.\nതീര്‍ച്ചയായും അന്നുഭാവപൂര്‍ണ്ണം ചിന്തിക്കേണ്ട വിഷയമാണ്. homosexuals, ജീന് വഴിതന്നെ അപ്രകാരം ജനിക്കുന്നുവെന്നാണത്രേ പുതിയ ചിന്താരീതി. ഹോമോ ആയതുകൊണ്ടുമാത്രം ഔട്ട്കാറ്റ്സ്റ്റ് ആകുന്നത് സമൂഹത്തിന്റെ സങ്കുചിതചിന്താഗതിയെയാണ് കാണിക്കുന്നത് എന്നും.\nകേരളത്തിലെങ്കിലും, homosexuals-നോട് ഇത്തരം മനോഭാ‍വം വരാന് കാരണം, homosexuality-യെ വരുമാനമാര്‍ഗ്ഗമായി കാണുന്നവര് ആണ് എന്ന് പറയേണ്ടിയിരിക്കുന്നു. പിന്നെ, ചില perverted-സും.\nചിക്കാഗോ മലയാളിയായ ഒരു വനിത - ലിജി പുല്ലാപ്പള്ളി - സംവിധാനം ചെയ്ത ഒരു മലയാളം സിനിമ ഈ വിഷയത്തെപ്പറ്റിയാണ്. ‘സഞ്ചാരം’.\n2004 ചിക്കാഗോ ഇന്റര്‍നാഷണല് ഫിലിം ഫെസ്റ്റിവലില് ഈ ചിത്രം ഏറ്റവും നല്ല ചിത്രമായി തെരഞ്ഞെടുക്കപ്പെടുകയും ചെയ്തിരുന്നു.\nകമിതാക്കളായ രണ്ടു ഉത്തരമലബാര്‍കാരി പെണ്‍കുട്ടികളുടെ കഥയാണ് ഈ ചിത്രം. മാതാപിതാക്കളുടെ എതിര്‍പ്പുകാരണം അവര്‍ക്ക് ഒന്നിക്കാന് കഴിയുന്നില്ല. ഉള്‍ക്കൊള്ളാന് കഴിയാത്ത ആളുമായി വിവാഹം കഴിച്ച് ആ പങ്കാളിയുടെ ജീവിതം കൂടി നശിപ്പിക്കുന്നതിലും ഭേദമല്ലേ ഹോമോകളെ അവരുടെ രീതിയ്ക്ക് ജീവിക്കാന് വിടുന്നത് എന്ന് സംവിധായിക ചോദിക്കുന്നു.\nനമ്മുടെ conventional ആറ്റിറ്റ്യൂഡുമായി ലിജിയെ പരിചയപ്പെടാന് ചെന്നപ്പോള്, പുതിയൊരു angle ആണ് അവര് കാട്ടിത്തന്നത്.\nഅതായത്, ഒരു homo-യെ straight-ഉമായി വിവാഹം കഴിപ്പിക്കാന് മാതാപിതാക്കള് ശ്രമിക്കുന്നത് = ഒരു striaght-നെ ഹോമോയുമായി വിവാഹം കഴിപ്പിക്കാന് നിര്‍ബന്ധിക്കുന്നതുപോലെയാണ്.\nഇഷ്ടമില്ലാത്ത ഓറിയന്റേഷനുള്ളയാളുമായി വിവാഹം കഴിപ്പിക്കാന് നിര്‍ബന്ധിക്കുന്നതിലെ അപാകത.\nആ ലോജിക്ക് ശരിയാണെങ്കിലും, സംഗതി മുഴുവനായി അംഗീകരിക്കാന്, ഒരു സാദാ മലയാളിയായ എനിക്ക് കഴിയുന്നില്ല. പക്ഷേ, ഒരു കണക്കിന്, മറ്റുള്ളവര്‍ക്ക് ഉപദ്രവമൊന്നും ചെയ്യാത്ത, സമൂഹത്തില് deliberately ഹോമോsexuality പടര്‍ത്താത്ത ഹോമോകളെ അവരുടെ പാട്ടിന് വിടുകയാണ് നല്ലതെന്ന് തോന്നുന്നു.\nഅപ്പോഴും, മാതാപിതാക്കളുടെ ധര്‍മ്മസങ്കടം ബാക്കി.\nFebruary 28, 2007 6:11 AM\n1. മുകളില്, ‘ഹോമോ’ എന്ന വാക്ക് ഉപയോഗിച്ചിരിക്കുന്നത് പരിഹാസരൂപേണയല്ല\n2. വളരെ മുന്‍പ് കണ്ട (ഈ വിഷയത്തെപ്പറ്റിയുള്ള) ഒരു ടീവിഷോയില്, ഒരു യുവ എം.എല്.എ. ഹോമോകളെ സൂചിപ്പിക്കാനായി 'guys' എന്ന വാക്ക് തുടര്‍ച്ചയായി ഉപയോഗിച്ചിരുന്ന രംഗം ഓര്‍മ്മ വരുന്നു. 'gay' അണ് അദ്ദേഹം ഉദ്ദേശിച്ചിരുന്ന വാക്ക്.\nFebruary 28, 2007 6:16 AM\nശാസ്ത്രീയമായ വിവരങ്ങളല്ല മലയാളം മാഗസിനുകള് ഈ കാര്യങ്ങളില് കൊടുക്കുന്നത് എന്ന് തന്നെ പറയെന്റിയിരിക്കുന്നു. സമൂഹത്തിന്റെ പൊതുവേയുള്ള ധാരണകളെ എതിര്‍ക്കാത്ത അല്ലെങ്കില് പാതി സുഖിപ്പിക്കുന്ന രീതിയിലാണ് പല സ്യൂഡോ ഉപദേശങ്ങളും.\nദിവ - കമന്റിനു നന്ദി. ഞാന് ലിജി പുല്ലാപ്പള്ളിയുമായുള്ള അഭിമുഖങ്ങള് കണ്ടിട്ടുണ്ട്. “സഞ്ചാരത്തി”ന്റെ DVD കിട്ടാന് വല്ല മാര്‍ഗ്ഗമുണ്ടോ?\nസ്വവര്‍ഗരതിക്കാരെ അവരുടെ പാട്ടിനുവിടണം എന്നു തന്നെയാണ് ഞാന് പറയുന്നത്; അവരെ രോഗികളാക്കി മുദ്രകുത്തി ചികിത്സിക്കാന് ശ്രമിക്കാതെ. നിര്‍ബന്ധിച്ച് വിവാഹമൊക്കെ ചെയ്യിപ്പിച്ചാല് നഷ്ടപ്പെടുന്നത് മറ്റൊരാളുടെ ജീവിതം കൂടിയാവും.\nശരിയാണ് , അവരുടെ ജീവിതരീതിയെ endorse ചെയ്യാന് പാടാണ്. ഇത്തവണ ഓസ്ക്കര് കിട്ടിയ ഒരു സ്ത്രീ എന്റെ ഭാര്യയെന്നു പറഞ്ഞ് സദസ്സിലിരുന്ന മറ്റൊരു സ്ത്രീയെ കാണിച്ചുകൊടുത്തത് ചെറിയ വല്ലായ്കയോടെയാണ് കണ്ടിരുന്നത്.\nFebruary 28, 2007 9:03 AM\nവാരികകളില് ഡോക്ടറോട് ചോദിക്കാം പംക്തിയില് ഉത്തരം എഴുതുന്നതില് നല്ലൊരു ഭാഗം ആ പേരു വച്ചിരിക്കുന്ന ഡോക്ടര്‍മാരോ പലപ്പോഴും വൈദ്യശാസ്ത്രവുമായി എന്തെങ്കിലും പരിചയമുള്ളവരോ അല്ല. നിങ്ങളുടെ ഈ മാസത്തെ നക്ഷത്രഫലം എന്നിങ്ങനെ ഫില്ലര് എഴുതുന്ന വാരിക ജീവനക്കാര് തന്നെ പ്രശസ്തരായ പലരുടെയും അനുവാദത്തോടെ പേരു വച്ചോ അല്ലെങ്കില് ഒരിടത്തും കേള്‍ക്കാത്ത ഒരു ഡോക്റ്ററുടെ പേരിലോ ഉത്തരങ്ങളെഴുതുന്നു. പലപ്പോഴും ചോദ്യവും അവര് തന്നെ എഴുതുന്നു. നേരിട്ടറിയാവുന്ന കാര്യമായതുകൊണ്ട് ഒരു കുറിപ്പിട്ടെന്നേയുള്ളു. ഇത്തരം ആളുകളെ വ്യാജഡോക്ടറായി കണ്ട് ശിക്ഷിക്കേണ്ടതുണ്ടെന്ന് തോന്നുന്നു.\nഹോമോഫോബിയയെക്കുറിച്ചുള്ള ഫിലാഡെല്‍ഫിയ എന്ന ചിത്രം എനിക്കേറെ ഇഷ്ടപ്പെട്ട ഒന്നാണ്.\nFebruary 28, 2007 9:44 AM\nതാങ്കളുടെ കുറിപ്പിലെ നിരീക്ഷണങ്ങളോട് പൂര്‍ണ്ണമായും യോജിക്കുന്നു. സ്വവര്‍ഗ്ഗപ്രേമത്തിന്റെ ശരിക്കുമുള്ള വേരുകളെ പൂര്‍ണ്ണമായും അവഗണിക്കുന്ന ഒരു സമൂഹമാണ് നമ്മുടേത്.\nദേവാ, പലപ്പോഴും തോന്നിയിട്ടുള്ളതാണ് താങ്കള് പറഞ്ഞ ചോദ്യം-ഉത്തരം ചമയ്ക്കല് പരിപാടി. എങ്കിലും നേരിട്ടറിയാമെന്നു ദേവന് പറഞ്ഞപ്പോള് ഇനി സംശയത്തിന്റെ കൂടി ആവശ്യമില്ലെന്നുറപ്പിച്ചു.\nസ്വവര്‍ഗ്ഗ ലൈംഗികതയെയും അതിനോടുള്ള സമൂഹത്തിന്റെ സമീപനത്തെയും അത് സെന്‍സിറ്റീവ് ആയ മനുഷ്യരില് ഉണ്ടാക്കുന്ന സങ്കീര്‍ണ്ണമായ മാറ്റങ്ങളെയുമൊക്കെ ഏറെ കലാത്മകമായി ചിത്രീകരിച്ച ഒരു സിനിമയാണ് പെഡ്രോ അല്‍മോദോവറിന്റെ 'ബാഡ് എഡ്യൂക്കേഷന്'.\nFebruary 28, 2007 10:44 AM\nആ ചിത്രം കണ്ടിട്ടില്ല, കിട്ടുമോന്നു നോക്കട്ടെ (നല്ല പടങ്ങള് കിട്ടാന് വല്യ പാടാണു ദുബായില്)\nമലയാളിയുടെ സ്വവര്‍ഗ്ഗ രതി സങ്കല്‍പ്പത്തിനു വലിയൊരു പാളിച്ചയുണ്ട്, അതിനെ ബാല പീഡനവുമായി ബന്ധപ്പെടുത്തിയാണ് മിക്കവരും കാണുന്നത്. സ്വവര്‍ഗ്ഗരതി എന്നതിന്റെ ഗ്രാമ്യവും (ഏതാണ്ട് അസഭ്യവും) ആയ മലയാളം പദത്തിനു തന്നെ ബാലന്മാരോടുത്തുള്ള വേഴ്ച്ച എന്നാണ് അര്‍ത്ഥം വരുന്നത്.\n‘സഞ്ചാരം‘ ഡി.വി.ഡി. ഇപ്പോള് ബ്ലോക്ക്ബസ്റ്ററില് ‘ഫോറിന്‘ സെക്ഷനിലുണ്ട്.\nFebruary 28, 2007 2:50 PM\nഈ വിഷയത്തില് കേരളത്തിലെ ഒരു പ്രമുഖ വാരിക ഡൊക്ടറുടെ ഉപദേശം എന്ന പേരില് ഇങിനെ എഴുതിയത് അവരുടെ “രാഷ്ട്രീയം” തന്നെയാണ്. നമ്മള് ഭൂരിപക്ഷം “മലയാളികള്‍ക്കും” അംഗീകരിക്കാനാവാത്ത ജീവിതരീതിയാണ് ലൈംഗികന്യൂനപക്ഷങളുടേത് എന്നിരുന്നാലും അവരെ അങിനെ ജീവിക്കാന് അനുവദിക്കുക എന്നത് ഒരു മിനിമം ജനാധിപത്യമര്യാദ മാത്രമാണ്. live and let live എന്നല്ലേ പറയാറ്.\nഞാന് മനസ്സിലാക്കിയിടത്തോളം കേരളത്തില്, പ്രത്യേകിച്ച് കൊച്ചി നഗരത്തില് പുരുഷന്മാര്‍ക്കിടയില് കഴിഞ്ഞ ഏതാനും വര്‍ഷങ്ങളായി പരസ്യമാക്കപ്പെട്ടുകൊണ്ടിരിക്കുന്ന സ്വവര്‍ഗ്ഗരതി മേല് കമന്റുകളില് വിവരിച്ചതു പ്രകാരമുള്ള ജന്മനാല് കിട്ടിയ വാസനയാണെന്നു തോന്നുന്നില്ല.\nകൂടുതല് സമയം ചാറ്റ് റൂമുകളില് ചിലവഴിക്കുന്ന ചെറുപ്പക്കാരും മദ്ധ്യ വയസ്കരും പണച്ചെലവ്, അപഖ്യാതി എന്നിവയെ പേടിക്കാതെ ലൈംഗിക സംതൃപ്തി നേടാന് ഉപയോഗിക്കുന്ന എളുപ്പമാര്‍ഗ്ഗമായി ഇതിനെ ഉപയോഗിക്കുന്നതായാണ് എനിക്കു തോന്നിയിട്ടുള്ളത്. ഇത് എതിര്‍ക്കപ്പെടേണ്ടതാണ്. ഇതിനു പിന്നില് പ്രവര്‍ത്തിക്കുന്ന റാക്കറ്റ് സ്കൂളുകളിലേക്കും പ്രവര്‍ത്തനം വ്യാപിപ്പിച്ചിരിക്കുന്നതായും പത്രങ്ങളില് വായിച്ചറിഞ്ഞു. രണ്ടാഴ്ച മുന്‍പ് കൊല്ലത്തെ ഒരു സ്കൂളില് ഇതുമായി ബന്ധപ്പെട്ട് ഒരു വിദ്യാര്‍ത്ഥി ആത്മഹത്യ ചെയ്ത സംഭവവും റിപ്പോര്‍ട്ട് ചെയ്തിരുന്നു.\nചെറിയൊരു ശതമാനം പേര് ജന്മനാ ഉള്ള വാസന കൊണ്ട് ഈ രീതിയില് പ്രവര്‍ത്തിക്കുന്നവരാകാം. എന്നാല് അവരെ മുന് നിര്‍ത്തി മുകളില് പറഞ്ഞ രീതിയിലുള്ള സാമൂഹിക വൈകൃതങ്ങള് പ്രോത്സാഹിപ്പിക്കുന്നതിനെ എതിര്‍ക്കുക തന്നെ വേണമെന്നാണ് എന്റെ എളിയ കാഴ്ചപ്പാട്.\nFebruary 28, 2007 9:08 PM\nദിവ - Netflix-ല് നോക്കിയപ്പോള് The Journey എന്ന പേരില് ലിജിയുടെ പടം കണ്ടു. അത് queue-ല് ഇട്ടു കഴിഞ്ഞു. വിശദാംശങ്ങള്‍ക്ക് നന്ദി.\nParajithan - Pedro Almodovar-ന്റെ All About My Mother-ഉം Talk To Her ഉം കണ്ടിട്ടുണ്ട്. രണ്ടും disturbing, but well made പടങ്ങളാണ്. Bad Education ഉടനെ കിട്ടും; ഇനി കണ്ടാല് മതി :-) നിര്‍ദ്ദേശത്തിന് നന്ദി.\nലൈംഗികതയും അനുബന്ധ ലേഖനങ്ങളും വനിതയുടെ നിലനില്പിന്റെ പ്രശ്നമല്ലേ തൊമ്മന്. വനിത വായിക്കുന്നത് അധികം പുരുഷന്മാരാണെന്നാ തോന്നുന്നത്, ഫയര് മാഗസിന് അവര്‍ക്ക് ഒളിച്ചു വാങ്ങണമെങ്കില് വനിത തെളിഞ്ഞു വാങ്ങാം ;)\nദേവനാണെന്നു തോന്നുന്നു ഒരിക്കല് “പൂന്തോട്ടവും ലൈംഗികതയും” എന്നൊരു കമന്റ് മലയാളത്തിലെ സ്ത്രീവാരികകളുടെ പ്രസിദ്ധീകരണ തന്ത്രങ്ങളെ കുറിച്ചെഴുതിയിരുന്നു. മിക്കവാറും ചോദ്യങ്ങളും അഭിനവ പത്രപ്രവര്‍ത്തകര് തന്നെയാണു് എഴുതിയുണ്ടാക്കുന്നതെന്നും കേട്ടിട്ടുണ്ടു്.\nപ്രിയ തൊമ്മന് , ഞാന് വര്‍ഷങ്ങള്‍ക്ക് മുന്‍പേ ജനയുഗം വാരികയില് ഇത്തരം പംക്തി വായിച്ചപ്പോള് എനിക്ക് മനസ്സിലായ ഒരു കാര്യം ഇതിനൊന്നും ഒരു ചോദ്യകര്‍ത്താവ് ഉണ്ടാകാന് സാധ്യത ഇല്ലെന്നാണ് . വായനക്കാരന് ഇക്കിളി ഉണ്ടകാന് പാകത്തില് ആവശ്യമായ ചോദ്യവും ഉത്തരങ്ങളും അവര് സ്വയം എഴുതുന്നതാണ് . മിക്ക മന:ശാസ്ത്ര -ലൈംഗീക-ആരോഗ്യ-ജ്യോതിഷ ചോദ്യങ്ങളും ഈ പറഞ്ഞ പോലെയാണ് എന്ന് സംശയിക്കേണ്ടിയിരിക്കുന്നു .\nNovember 09, 2007 1:35 AM\nവേദവാക്യങ്ങളിലെ മണ്ടത്തരങ്ങള് അഥവാ മാതൃഭൂമിയുടെ പ...


കൊച്ചി തീരത്ത് മൽസ്യക്കുഞ്ഞുങ്ങളെ പിടികൂടുന്നത് വ്യാപകം; ഫിഷറീസ് വകുപ്പു നടത്തിയ പരിശോധനയിൽ അഞ്ചു വള്ളങ്ങൾ പിടികൂടി | Ernakulam Local News about fisheries department - Malayalam Oneindia\nകൊച്ചി തീരത്ത് മൽസ്യക്കുഞ്ഞുങ്ങളെ പിടികൂടുന്നത് വ്യാപകം; ഫിഷറീസ് വകുപ്പു നടത്തിയ പരിശോധനയിൽ അഞ്ചു വള്ളങ്ങൾ പിടികൂടി\nUpdated: Sat, Jul 28, 2018, 0:56 [IST]\nകൊച്ചി: ഇൻബോർഡ് വള്ളങ്ങൾ കൊച്ചി തീരത്ത് മൽസ്യക്കുഞ്ഞുങ്ങളെ പിടികൂടുന്നത് വ്യാപകമായി. കാളമുക്ക് തുറമുഖത്ത് ഫിഷറീസ് വകുപ്പു നടത്തിയ പരിശോധനയിൽ അഞ്ചു വള്ളങ്ങളെ പിടികൂടി പിഴ ചുമത്തി. അയല കുഞ്ഞുങ്ങളുമായി വന്ന ഇൻബോർഡ് വള്ളങ്ങളാണ് അസിസ്റ്റന്‍റ് ഫിഷറീസ് ഡയറക്റ്റർ കെ.കെ.ലാൽജിത്തിന്‍റെ നേതൃത്വത്തിൽ പിടികൂടിയത്.\n14 സെന്‍റീമീറ്ററിൽ താഴെയുള്ള അയല കുഞ്ഞുങ്ങളുമായിട്ടാണ് എത്തിയത്. നാലു വള്ളങ്ങൾക്ക് ഒരു ലക്ഷം രൂപ വീതം പിഴ ഈടാക്കി. അഞ്ചാമത്തെ വള്ളത്തിനു ലൈസൻസും റജിസ്ട്രേഷനും ഇല്ലാത്തതിനാൽ രണ്ടര ലക്ഷം രൂപ ചുമത്തി.\nഇന്നലെ ചെല്ലാനം മത്സ്യബന്ധന തുറമുഖത്ത് നടത്തിയ പരിശോധനയിൽ മത്സ്യക്കുഞ്ഞുങ്ങളുമായി എത്തിയ ഫൈബർ വള്ളം പിടികൂടി 10,000 രൂപ പിഴ ചുമത്തി. തുറമുഖം കേന്ദ്രീകരിച്ചു ചെറു വള്ളങ്ങൾ മത്സ്യക്കുഞ്ഞുങ്ങളെ പിടിച്ചു വിതരണം ചെയ്യുന്നുവെന്ന പരാതിയെ തുടർന്നായിരുന്നു ഇത്.\nernakulam കൊച്ചി എറണാകുളം fishing മത്സ്യബന്ധനം\nErnakulam Local News about fisheries department


നോര്‍വ്വേയിലെ മുസ്ലീംപള്ളിയ്ക്ക് നേരെയുണ്ടായ വെടിവെയ്പ്പില് നിരവധി പേര്‍ക്ക് പരിക്ക്.\nNational Vision News 10:49 AM World News\nഓസ്ലോ: നോര്‍വ്വേയിലെ മുസ്ലീംപള്ളിയ്ക്ക് നേരെയുണ്ടായ വെടിവെയ്പ്പില് നിരവധി പേര്‍ക്ക് പരിക്കെന്ന് മാധ്യമ റിപ്പോര്‍ട്ട്. ഓസ്ലോയിലെ അല് നൂര് ഇസ്ലാമിക് സെന്ററിലാണ് അക്രമം നടന്നത്.\nഇരുപത് വയസ്സു മാത്രം പ്രായമുള്ള യുവാവാണ് യാതൊരുപ്രകോപനവുമില്ലാതെ വെടിയുതിര്‍ത്തത്.ആദ്യം വെടിയേറ്റത് പ്രാര്‍ത്ഥനയ്ക്ക് എത്തിയ 75 വയസ്സുകാരനാണ്. ഹെല്‍മറ്റും യൂണിഫോമും ധരിച്ചെത്തിയ അക്രമി വെടിയുതിര്‍ത്തശേഷം ഓടി രക്ഷപെടാന് ശ്രമിച്ചെങ്കിലും നാട്ടുകാര് പിടികൂടുകയായിരുന്നു.\nഅക്രമിയുടെ വീട്ടില്‍പോലീസ് നടത്തിയ പരിശോധനയില് ഒരാളെ മരിച്ച നിലയില് കണ്ടത്തുകയും ചെയ്തത് സമീപവാസികളെ ഞെട്ടിച്ചു.അക്രമിയുടെ ബന്ധുതന്നെയാണ് കൊല്ലപ്പെട്ടത്.\nനോർവേയിലെ പ്രസിദ്ധമായ ഓട്ടോയാ ദ്വീപിൽ 2015 ൽ 75 പേരെ കൂട്ടക്കൊല ചെയ്ത വെടിവെപ്പിന്റെ ഭീതിയാണ് ജനങ്ങൾക്ക് പെട്ടന്നുണ്ടായതെന്നു നോർവേ പോലീസ് പറഞ്ഞു.അമേരിക്കയിൽ കഴിഞ്ഞ ദിവസമുണ്ടായ വെടിവെയ്പ്പിനെതുടർന്ന് വിദേശരാജ്യങ്ങളിലെല്ലാം ഭീതി നിലനിൽക്കേയാണ് നോർവേയിലെ വെടിവയ്പ്പ് നടന്നിരിക്കുന്നത്.\nകടുത്ത മതവിദ്വേഷം പ്രകടിപ്പിക്കുന്ന തരത്തിലേയ്ക്ക് പാശ്ചാത്യയുവാക്കൾ മാറുന്ന കാഴ്ചയാണെങ്ങും.മറ്റൊന്ന് യാതൊരു നിയന്ത്രണങ്ങളുമില്ലാത്തവിധമുള്ള തോക്ക് നിയമവും ചര്ച്ചയാണ്. അമേരിക്കയിലെ സർക്കാറിനെതിരെ തോക്ക് വ്യാപാരികൾ വരെ രംഗത്തെത്തിയിരുന്നു.\nഓസ്ലോ: നോര്‍വ്വേയിലെ മുസ്ലീംപള്ളിയ്ക്ക് നേരെയുണ്ടായ വെടിവെയ്പ്പില് നിരവധി പേര്‍ക്ക് പരിക്കെന്ന് മാധ്യമ റിപ്പോര്‍ട്ട്....


കേരളത്തിന് പകരം ഉത്തരേന്ത്യയിലായിരുന്നു കരോൾ സംഘത്തെ ആക്രമിച്ചിരുന്നതെങ്കിലോ? രഘു നന്ദനൻ എഴുതുന്നു – Prathipaksham\nകേരളത്തിന് പകരം ഉത്തരേന്ത്യയിലായിരുന്നു കരോൾ സംഘത്തെ ആക്രമിച്ചിരുന്നതെങ്കിലോ? രഘു നന്ദനൻ എഴുതുന്നു\nJanuary 4, 2019. 11:03 am January 4, 2019. 11:29 am\nകഴിഞ്ഞ 10 ദിവസങ്ങളിലായി സ്ത്രീകളും കുട്ടികളുമടങ്ങുന്ന കരോൾ സംഘം ഡിവൈഎഫ്ഐ അക്രമി സംഘത്തെ പേടിച്ച് വീടുകളിൽ പോലും പോവാൻ കഴിയാതെ കൂമ്പാടി ,സെന്റ് പോൾസ് ആംഗ്ളിക്കൻ പള്ളിയിൽ അഭയം തേടാൻ തുടങ്ങിയിട്ട്. കരോൾ സംഘത്തെ ആക്രമിച്ചത് ഇടത് പുരോഗമന വിപ്ലവ സംഘടനായ ഡിവൈഎഫ്ഐ ആയത്കൊണ്ട് മാത്രം കേരളത്തിൽ അതൊരു വാർത്തയെ അല്ല. ഫാസിസത്തെയും ന്യൂനപക്ഷങ്ങളെയും തടയുക തങ്ങൾ വഴി ആണെന്നാണ് അവരെപ്പോഴും അവകാശപ്പെടുന്നത്. തിരിച്ചൊന്ന് ചിന്തിച്ചാൽ ആർഎസ്എസ് അക്രമി സംഘങ്ങൾ ആണ് ഈ കരോൾ സംഘത്തെ ആക്രമിച്ചിരുന്നതെങ്കിലോ? അത് ഉത്തരേന്ത്യയിൽ ആയിരുന്നാൽ പോലും കേരളത്തിലുള്ള സോഷ്യൽ മീഡിയ ആക്റ്റിവിസ്റ്റുകളും മാധ്യമങ്ങളും വെളിച്ചപ്പാടിനെ കടത്തി വെട്ടുന്ന രീതിയിൽ ഉറിഞ്ഞു തുള്ളിയേനേ. മുറ്റത്തെ മുല്ലയ്‌ക്ക് മണമില്ലാത്തത് കൊണ്ടാവണം മാധ്യമങ്ങൾക്കും ആക്റ്റിവിസ്റ്റുകൾക്കും ഇവരെ വേണ്ടാത്തത് കാരണം അവരിപ്പോഴും ഭയത്തോടെ പള്ളിയ്ക്കുള്ളിൽ അഭയം പ്രാപിച്ചിരിക്കുകയാണ്.\nഡിസംബർ 23ന് രാത്രി കരോൾ പാടുന്നതിനിടെയാണ് മദ്യപിച്ചെത്തിയ ഡിവൈഎഫ്ഐ അക്രമി സംഘം തെറിവിളിയുമായി കരോൾ സംഘത്തിനെതിരെ തിരിഞ്ഞത്. ഇത് ചോദ്യം ചെയ്ത കരോൾ സംഘത്തിലെ ആണുങ്ങളെ മർദ്ദിക്കുകയും സ്ത്രീകൾക്ക് നേരെ തുണി അഴിച്ച് തങ്ങളുടെ വിപ്ലവ വീര്യം ഡിവൈഎഫ്ഐ പുറത്തെടുത്ത് കാണിക്കുകയായിരുന്നു. ഡിവൈഎഫ്ഐ പ്രവർത്തകരുടെ കല്ലേറിൽ കരോൾ സംഘത്തിലെ ഒരു പെൺകുട്ടിയ്ക്ക് കണ്ണിന് താഴെ സാരമായ പരിക്ക് പറ്റിയിരുന്നു. സ്ത്രീകളും കുട്ടികളുമടക്കമുള്ളവരെ വടിവാളുൾപ്പടെ കാണിച്ചു വെട്ടുമെന്നും കൊല്ലുമെന്നും ഭീഷണിപ്പെടുത്തുന്നത് സംസ്ഥാനം ഭരിക്കുന്ന രാഷ്ട്രീയ പാർട്ടിയുടെ പോഷക സംഘടനാ കൂടിയാണ്.\nക്രിസ്ത്യൻ സ്ത്രീകൾക്ക് ഇന്നും സാധ്യമല്ലാത്ത അൾത്താരയിൽ ജീവൻ രക്ഷാര്‍ഥം പ്രവേശനം നടത്തിയും പാതിരാത്രിയിൽ ഡിവൈഎഫ്ഐ അക്രമി സംഘത്തിൽ നിന്ന് രക്ഷ നേടാനായി കൂട്ടമണി അടിച്ചുമാണ് ഈ സ്ത്രീകളും കുട്ടികളും ജീവനെ തിരികെ പിടിച്ചത്. കരോൾ സംഘത്തിന് കഴിക്കാൻ ഉണ്ടാക്കിയിരുന്ന ഭക്ഷണങ്ങളും പള്ളിയ്ക്കുള്ളിലെ വസ്തുവകകളും നശിപ്പിച്ചാണ് അക്രമി സംഘം അവരുടെ അരിശം തീർത്തതെന്ന് പെൺകുട്ടികൾ പറയുന്നു. വീടുകൾ കയറി ആക്രമിക്കുകയും വാഹനങ്ങളും വീട്ടുപകരണങ്ങളും നശിപ്പിക്കുകയും ചെയ്ത ഇവരെ പേടിച്ച് തങ്ങൾ എങ്ങനെ തിരികെ വീടുകളിലേക്ക് പോകുമെന്നാണ് ഈ പെൺകുട്ടികൾ ചോദിക്കുന്നത്.\nഎന്നാൽ ഡിവൈഎഫ്ഐക്ക് സംഭവുമായി ബന്ധമില്ലെന്നും രണ്ടു കരോൾ സംഘങ്ങൾ തമ്മിലുള്ള തർക്കം മാത്രമാണ് ഇതെന്നും ഇതിൽ ഒരു സംഘം പള്ളിയിൽ കഴിയുന്നതു രാഷ്ട്രീയ ലക്ഷ്യം വച്ചാണെന്നും സിപിഐഎം പനച്ചിക്കാട് ലോക്കൽ സെക്രട്ടറി കെ. രാധാകൃഷ്ണൻ പറയുന്നു. മാധ്യമങ്ങളും നേതാക്കളും എത്തുമ്പോൾ മാത്രം ആണ് ഇവർ പള്ളിയിൽ എത്തുന്നതെന്നും മറ്റുള്ള സമയത്തു സ്വന്തം വീടുകളിൽ തന്നെ കഴിയുകയുമാണ് ചെയ്യുന്നതെന്നും കെ. രാധാകൃഷ്ണൻ പറയുന്നു.\nപ്രതിപക്ഷ നേതാവ് രമേശ് ചെന്നിത്തല ഉൾപ്പടെയുള്ള നേതാക്കൾ ഇവരെ സന്ദർശിച്ചുവെങ്കിലും വേണ്ടതെല്ലാം ചെയ്യാമെന്ന് ഉറപ്പ് നൽകിയെങ്കിലും പേടിയില്ലാതെ ഇനി എങ്ങനെ ജീവിക്കാൻ കഴിയുമെന്ന ആശങ്കയിലാണ് ഇവർ. സ്കൂൾ തുറന്നെങ്കിലും കുട്ടികളെ ഉൾപ്പടെ സ്കൂളിൽ അയച്ച് സുരക്ഷിതമായി മടങ്ങി വരുമോ എന്നുള്ള ആശങ്ക ഇവരെ വല്ലാതെ ഭയപ്പെടുത്തുന്നുവെന്നാണ് ഓരോ സ്ത്രീകളും പറയുന്നത്.\nRead Also സംഘപരിവാര തമാശകള്: കേരളത്തില് ചുവപ്പന് അടിയന്തരാവസ്ഥയെന്ന് ഓര്‍ഗനൈസര്\nകോട്ടയം ജില്ലാ കലക്ടർ പി. സുധീർ ബാബുവിന്റെ നിർദ്ദേശ പ്രകാരം കഴിഞ്ഞ ദിവസം സബ് കളക്ടർ ഈശ പ്രിയ സന്ദർശിച്ച് തെളിവെടുപ്പു നടത്തിയപ്പോൾ തങ്ങൾ വീടുകളിലേക്ക് മടങ്ങാൻ തയ്യാറാണ്. എന്നാൽ മതിയായ സുരക്ഷ നൽകണമെന്ന അഭ്യര്‍ഥനയാണ് ഇവർ സബ് കളക്ടർക്ക് മുന്നിൽ വെച്ചത്. കുട്ടികൾ അടക്കമുള്ളവർ പള്ളിയിൽ ഒരു വിഭാഗത്തെ പേടിച്ചു കഴിയുന്നത് കേരളത്തിൽ തന്നെയല്ലേ എന്ന ചോദ്യമാണ് വീണ്ടും വീണ്ടും നമ്മൾ നമ്മളോട് തന്നെ ചോദിക്കേണ്ടത്.\nTagged in Carol, CPIM, Dyfi, DYFI attack against Christians, Kottayam, RSS\nPrevകേരളത്തിലെ കോൺഗ്രസിനെ ലിംഗസമത്വത്തെക്കുറിച്ച് ഓർമിപ്പിച്ച് സോണിയാ ഗാന്ധി\nNextഅടൂരിൽ അക്രമികൾ മുപ്പത് വീടുകൾ അടിച്ചു തകർത്തു


ഫിജി: പ്രശ്നം അവസാനത്തോടടുക്കുന്നുവെന്ന് സ്പെയ്റ്റ് | Fiji crisis close to resolution: Speight - Malayalam Oneindia\nഫിജി: പ്രശ്നം അവസാനത്തോടടുക്കുന്നുവെന്ന് സ്പെയ്റ്റ്\nസുവാ: ഫിജിയിലെ ബന്ദിനാടകം അവസാനഘട്ടത്തിലാണെന്നും ബന്ദികളെ 48 മണിക്കൂറിനുള്ളില് മോചിപ്പിക്കുമെന്നും അട്ടിമറി നേതാവ് ജോര്‍ജ് സ്പെയ്റ്റ്. പാര്‍ലമെന്റ് മന്ദിരത്തിനകത്തുവെച്ച് സ്പെയ്റ്റ് വാര്‍ത്താലേഖകരെ അറിയിച്ചതാണ് ഇക്കാര്യം.\nഅട്ടിമറി പ്രശ്നം അവസാനത്തോടടുക്കുകയാണെന്ന് ഞാന് അങ്ങേയറ്റം വിശ്വസിക്കുന്നു. 24 മണിക്കൂറിനുള്ളിലല്ലെങ്കില് തീര്‍ച്ചയായും 48 മണിക്കൂറിനുള്ളില് പ്രശ്നം അവസാനിക്കും. അടുത്ത രണ്ടു ദിവസത്തിനുള്ളില് ബന്ദികളെ മോചിപ്പിക്കും, സ്പെയ്റ്റ് പറഞ്ഞു. താന് മഹാസഭാ മേധാവികളോട് ചര്‍ച്ച നടത്തിയെന്നും സംഭാഷണം ഉപയോഗപ്രദമായിരുന്നുവെന്നും അദ്ദേഹം വ്യക്തമാക്കി. സഭാ മേധാവികളുമായി സ്പെയ്റ്റ് ഞായറാഴ്ചയും ചര്‍ച്ച നടത്തുന്നുണ്ട്.\nഫിജിയില് ഇടക്കാല സര്‍ക്കാര് രൂപീകരിക്കാനും ഫിജി വംശജര് മാത്രം പ്രധാനമന്ത്രി പദത്തിലെത്തുന്ന തരത്തില് ഭരണഘടന ഭേദഗതി ചെയ്യാനും മഹാസഭ പ്രസിഡണ്ട് റതു കമീസേസെ മാരയെ ചുമതലപ്പെടുത്തിയിരുന്നു. എന്നാല് ഈ നിര്‍ദ്ദേശം സ്പെയ്റ്റ് നിരാകരിച്ചു.\nമെയ് 19-നാണ് ഫിജി പാര്‍ലമെന്റ് മന്ദിരത്തില് അതിക്രമിച്ചു കയറി സ്പെയ്റ്റും സംഘവും പ്രധാനമന്ത്രി മഹേന്ദ്ര ചൗധരിയെയും മറ്റു പാര്‍ലമെന്റംഗങ്ങളെയും ബന്ദികളാക്കിയത്. 10-ാം ദിവസത്തിലേക്ക് കടന്ന പ്രശ്നം അവസാനിപ്പിക്കാന് ചൗധരി സര്‍ക്കാരിനെ പിരിച്ചുവിടുന്നതായി ശനിയാഴ്ച പ്രസിഡണ്ട് മാര പ്രഖ്യാപിച്ചിരുന്നു.


തങ്ങളുടെ പ്രവര്‍ത്തകരുടെ മേല് കൈവെച്ചവരെ എങ്ങനെയാണ് കൈകാര്യം ചെയ്യേണ്ടതെന്ന് അറിയാം;സി.പി.എം പ്രവര്‍ത്തകന് ഹരിദാസന്റെ കൊലപാതകത്തിന്റെ പശ്ചാത്തലത്തില് ചര്‍ച്ചയായി ബി.ജെ.പി നഗരസഭാ കൗണ്‍സിലറുടെ പ്രസംഗം - Media Malayalam (മീഡിയ മലയാളം)\nHome Kerala തങ്ങളുടെ പ്രവര്‍ത്തകരുടെ മേല് കൈവെച്ചവരെ എങ്ങനെയാണ് കൈകാര്യം ചെയ്യേണ്ടതെന്ന് അറിയാം;സി.പി.എം പ്രവര്‍ത്തകന് ഹരിദാസന്റെ കൊലപാതകത്തിന്റെ പശ്ചാത്തലത്തില്...\nതങ്ങളുടെ പ്രവര്‍ത്തകരുടെ മേല് കൈവെച്ചവരെ എങ്ങനെയാണ് കൈകാര്യം ചെയ്യേണ്ടതെന്ന് അറിയാം;സി.പി.എം പ്രവര്‍ത്തകന് ഹരിദാസന്റെ കൊലപാതകത്തിന്റെ പശ്ചാത്തലത്തില് ചര്‍ച്ചയായി ബി.ജെ.പി നഗരസഭാ കൗണ്‍സിലറുടെ പ്രസംഗം\nതലശേരി: സി.പി.എം പ്രവര്‍ത്തകന് ഹരിദാസന്റെ കൊലപാതകത്തിന്റെ പശ്ചാത്തലത്തില് ചര്‍ച്ചയായി ബി.ജെ.പി നഗരസഭാ കൗണ്‍സിലറുടെ പ്രസംഗം. തലശേരി നഗരസഭയിലെ ബി.ജെ.പി കൗണ്‍സിലറായ ലിജേഷ് കഴിഞ്ഞ ആഴ്ച നടത്തിയ പ്രസംഗത്തിന്റെ വീഡിയോയാണ് സാമൂഹിക മാധ്യമങ്ങളില് പ്രചരിക്കുന്നത്. സി.പി.എം നേതാക്കളുള്‍പ്പടെയുള്ളവര് ഈ പ്രസംഗം ചൂണ്ടിക്കാട്ടിയാണ് ഹരിദാസന്റെ കൊലപാതകത്തില് ബി.ജെ.പി നേതൃത്വത്തിന് പങ്കുള്ളതായി ആരോപിക്കുന്നത്.\nപ്രദേശത്തെ ബി.ജെ.പി ഓഫീസിന് മുന്നില് നടന്ന പരിപാടിയിലാണ് ലിജേഷ് പ്രസംഗം നടത്തിയത്. കുറച്ച് ദിവസങ്ങള്‍ക്ക് മുന്‍പ് പ്രദേശത്ത് ഉത്സവവുമായി ബന്ധപ്പെട്ട് നടന്ന സംഘര്‍ഷത്തിന്റെ തുടര്‍ച്ചയായി നടന്ന പരിപാടിയാണിത്. സി.പി.എം പ്രവര്‍ത്തകര്‍ക്കെതിരെ അക്രമം നടത്തുമെന്ന് സൂചന നല്‍കുന്നതാണ് ലിജേഷിന്റെ പ്രസംഗമെന്ന് സിപിഎം ആരോപിക്കുന്നു.\nതങ്ങളുടെ പ്രവര്‍ത്തകരുടെ മേല് കൈവെച്ചവരെ എങ്ങനെയാണ് കൈകാര്യം ചെയ്യേണ്ടതെന്ന് അറിയാമെന്ന് പ്രസംഗത്തില് ലിജേഷ് പറയുന്നു. ഏത് രീതിയിലാണ് കൈകാര്യം ചെയ്യുക എന്നത് കഴിഞ്ഞ കാലത്തെ ചരിത്രം പരിശോധിച്ചാല് സി.പി.എം നേതാക്കള്‍ക്ക് മനസ്സിലാകുമെന്നും ഇയാള് പറയുന്നുണ്ട്.\nBJP Municipal Councilor's speech\ndiscussing the murder of CPM activist Haridasan\nWe know how to deal with those who laid hands on their workers\nPrevious articleആന്ധ്രാപ്രദേശ് മന്ത്രി എം. ഗൗതം റെഡ്ഡി അന്തരിച്ചു\nNext articleപുന്നോലില് സി.പി.എം. പ്രവര്‍ത്തകനായ ഹരിദാസനെ വെട്ടിക്കൊലപ്പെടുത്തിയത് അഞ്ചുപേരടങ്ങുന്ന സംഘമെന്ന് സഹോദരന്


തെറ്റിധാരണയുണ്ടാക്കുന്ന അപേക്ഷാ ഫാറം കാരണം 57% ആളുകളും നഷ്‌ടപരിഹാരത്തിന് അപേക്ഷിക്കാന് കഴിഞ്ഞില്ല – നേരിടം\nതെറ്റിധാരണയുണ്ടാക്കുന്ന അപേക്ഷാ ഫാറം കാരണം 57% ആളുകളും നഷ്‌ടപരിഹാരത്തിന് അപേക്ഷിക്കാന് കഴിഞ്ഞില്ല\nPosted on ഏപ്രില് 24, 2012 by admin\nNuclear Damage Liability Facilitation Fund നിര്‍മ്മിച്ച താല്‍ക്കാലിക വീടുകളില് താമസിക്കുന്ന പുനരധിവസിപ്പിച്ചവരില് 57% ആളുകള്‍ക്കും നഷ്‌ടപരിഹാരത്തിന് അപേക്ഷിക്കാന് കഴിഞ്ഞില്ല. ഫാറമുകള് തെറ്റിധാരണയുണ്ടാക്കുന്ന തരത്തിലായതാണ് കാരണമെന്ന് മാര്‍ച്ച് 8 ന് പുറത്തുവന്ന സര്‍വ്വേ കണ്ടെത്തി.\nഒക്റ്റോബര് 2011 മുതല് ഫെബ്രുവരി വരെ ഒരു സംഘം വക്കിലന്‍മാര് 131 വീടുകള് സന്ദര്‍ശിച്ച് വരികയായിരുന്നു. അവര്‍ക്ക് 9,015 പരാതികളും അപേക്ഷകളും ലഭിച്ചു. അതില് 6,088 എണ്ണവും നഷ്ടപരിഹാരത്തിനെക്കുറിച്ചുള്ളതായിരുന്നു. മാനസിക സംഘര്‍ഷം നേരിട്ടതിനും ജീവിത ചിലവ് കൂടിയതിനും ഓരോത്തവര്‍ക്കും നല്‍കുന്ന 100,000 യെന് എന്ന തുക അപര്യാപ്തമാണെന്നതാണ് ഏറ്റവും കൂടുതല് കിട്ടിയ പരാതി. ഇത്തരത്തിലുള്ള 2,611 പരാതിയുണ്ടായിരുന്നു. സ്വത്തിന് സംഭവിച്ച മൂല്യക്കുറവ് കണക്കാക്കിയിട്ടില്ല എന്നതാണ് രണ്ടാമത്തെ വലിയ പരാതി. 1,496 പരാതി ഈ ഇനത്തിലായിരുന്നു.\nപുനരധിവസിക്കപ്പെട്ടവരുടെ വസ്തുക്കള് വാങ്ങുന്നതിനെക്കുറിച്ച് 312 പരാതികളും വസ്തുക്കളുടെ മൂല്യം കുറഞ്ഞതിന് നഷ്ടപരിഹാരം തരണമെന്ന് പറഞ്ഞ് 262 പരാതിയും ലഭിച്ചു. തിരിച്ച് വന്നാലും തുടര്‍ന്നും നഷ്ടപരിഹാരം നല്‍കിക്കൊണ്ടിരിക്കണമെന്ന് 21 പേരും ആവശ്യപ്പെട്ടു.\n57% ആളുകളും ഇതുവരെ നഷ്ടപരിഹാരത്തിന് അപേക്ഷിച്ചിട്ടില്ല. ഫാറം മനസിലാക്കാന് പറ്റാത്തവിധം കട്ടിയുള്ളതാണെന്നാണ് പകുതി പേരും പറയുന്നത്. മൂന്നിലൊന്ന് പേര് നഷ്ടപരിഹാരത്തുക കുറവെന്ന് അഭിപ്രായപ്പെട്ടു.\nTokyo Electric Power Co. നു മേല് കൂടുതല് സമ്മര്‍ദ്ദം ചെലുത്തുമെന്ന് ധനസഹായ വിഭാഗത്തിന്റെ വക്താവ് പറഞ്ഞു.\n– source mainichi.jp\nമുമ്പത്തെ ലേഖനം 99% ക്കാരുടെ പ്രതിജ്ഞ\nഅടുത്ത ലേഖനം ഒരു രൂപാ വെച്ചാല്, 59 രൂപാ തിരികെ! വെയ് രാജാ, വെയ്


ബി.ജെ.പി. സംസ്ഥാന അധ്യക്ഷനായി കുമ്മനം രാജശേഖരന് വരുന്നു – DN News Online\nHome/News/Kerala/ബി.ജെ.പി. സംസ്ഥാന അധ്യക്ഷനായി കുമ്മനം രാജശേഖരന് വരുന്നു\nബി.ജെ.പി. സംസ്ഥാന അധ്യക്ഷനായി ഹിന്ദു ഐക്യവേദി ജനറല് സെക്രട്ടറി കുമ്മനം രാജശേഖരന് നിയമിതനാകും. ഡല്‍ഹിയില് നടന്ന കോര് കമ്മിറ്റി യോഗത്തില് തീരുമാനമായി. പ്രഖ്യാപനം രണ്ടുദിവസത്തിനുള്ളില് ഉണ്ടാകും.\nകേരളത്തിലെ പ്രതിനിധികള് പങ്കെടുത്ത കോര് കമ്മിറ്റിയോഗത്തില് അടുത്ത തിരഞ്ഞെടുപ്പിനെ നേരിടുന്നത് സംബന്ധിച്ച ചര്‍ച്ചകള് നടന്നു. കേരളം ഭരിക്കുന്ന യു.ഡി.എഫ് സര്‍ക്കാരിനെതിരെയുള്ള കുറ്റപത്രം തയ്യാറാക്കിയതായി സംസ്ഥാന പ്രസിഡന്റ് വി.മുരളീധരന് പറഞ്ഞു.\nദേശീയ അധ്യക്ഷന് അമിത് ഷാ കുമ്മനത്തെ ന്യൂഡല്‍ഹിക്ക് വിളിച്ചുവരുത്തുകയായിരുന്നു . ചൊവ്വാഴ്ച വൈകീട്ട് അദ്ദേഹം ന്യൂഡല്‍ഹിക്കു പോയി. ന്യൂഡല്‍ഹിയില് ബുധനാഴ്ച നടന്ന ബി.ജെ.പി. സംസ്ഥാന കോര്‍ഗ്രൂപ്പ് യോഗത്തില് കുമ്മനവും പങ്കെടുത്തു.\nഅധ്യക്ഷ സ്ഥാനത്തേക്ക് വി.മുരളീധരന്റെ പിന്‍ഗാമിയെ തീരുമാനിക്കുന്നതിനാണ് പാര്‍ട്ടി കോര്‍ഗ്രൂപ്പ് യോഗം ചേര്‍ന്നത്. തിങ്കളാഴ്ച കൊച്ചിയില് പ്രധാനമന്ത്രി നരേന്ദ്ര മോദിയുമായി കുമ്മനം കൂടിക്കാഴ്ച നടത്തിയിരുന്നു. ശബരിമലയെ തീര്‍ത്ഥാടന നഗരമായി പ്രഖ്യാപിക്കുക, രംഗനാഥ കമ്മിഷന് റിപ്പോര്‍ട്ട് തള്ളിക്കളയുന്നതായി പ്രഖ്യാപിക്കുക തുടങ്ങിയ ആവശ്യങ്ങളടങ്ങിയ നിവേദനവുമായാണ് കുമ്മനം മോദിയെ കണ്ടത്. ഹിന്ദു ഐക്യവേദിയുടെ നിവേദനം സ്വീകരിച്ച പ്രധാനമന്ത്രി പാര്‍ട്ടി അധ്യക്ഷസ്ഥാനത്തേക്ക് കുമ്മനത്തെ ക്ഷണിക്കുകയും ചെയ്തു.\nപത്രപ്രവര്‍ത്തകനായി ജോലിയില് പ്രവേശിച്ച കുമ്മനം കേന്ദ്ര സര്‍വീസിലിരിക്കെയാണ് നിലയ്‌ക്കല് സമരത്തില് പങ്കെടുത്ത് ആര്.എസ്.എസിന്റെ നേതൃതസ്‌ഥാനത്തെത്തിയത്. ശബരിമല വികസനത്തിനുവേണ്ടി പ്രവര്‍ത്തിച്ച കുമ്മനം ഹൈന്ദവ സംഘടനകളെ ഏകോപിപ്പിക്കാനും മുന്നില്‍നിന്നു. കടുത്ത നിലപാടുകാരനാണെങ്കിലും സൗമ്യ സ്വഭാവക്കാരനായ കുമ്മനത്തിനു മറ്റു ജാതി സംഘടനകളെയും കൂടെക്കൂട്ടാനാകുമെന്നാണു കേന്ദ്ര നേതൃത്വത്തിന്റെ പ്രതീക്ഷ.\nപ്രധാനമന്ത്രി പ്രതീക്ഷ നല്‍കി മടക്കം


ഡിവൈഎഫ്ഐയെ എസ് സതീഷും എ എ റഹീമും നയിക്കും | VygaNews\nഡിവൈഎഫ്ഐയെ എസ് സതീഷും എ എ റഹീമും നയിക്കും\nകോഴിക്കോട്: ഡിവൈഎഫ്ഐ കേരള പ്രസിഡന്റായി എസ് സതീഷിനേയും സെക്രട്ടറിയായി എ എ റഹീമിനേയും 14– ാമത് സംസ്ഥാന സമ്മേളനം തിരഞ്ഞെടുത്തു. എസ് കെ സജ...\nകോഴിക്കോട്: ഡിവൈഎഫ്ഐ കേരള പ്രസിഡന്റായി എസ് സതീഷിനേയും സെക്രട്ടറിയായി എ എ റഹീമിനേയും 14– ാമത് സംസ്ഥാന സമ്മേളനം തിരഞ്ഞെടുത്തു.\nഎസ് കെ സജീഷാണ് ട്രഷറര്. 90 അംഗ സംസ്ഥാനകമ്മിറ്റിയേയും കോഴിക്കോട് സമാപിച്ച സമ്മേളനം തിരഞ്ഞെടുത്തു.\nചിന്താ ജെറോം, പി നിഖില്, കെ റഫീഖ്, പി ബി അനൂപ്, വി കെ സനോജ് എന്നിവരെ ജോയിന്റ് സെക്രട്ടറിമാരായും മനു സി പുളിക്കല്, കെ പ്രേംകുമാര്, കെ യു ജനീഷ് കുമാര്, എം വിജിന്, ശ്രീഷ്മ അജയ്‌ഘോഷ് എന്നിവരെ വൈസ് പ്രസിഡന്റുമാരായും തിരഞ്ഞെടുത്തു.\nസെക്രട്ടറിയേറ്റ് അംഗങ്ങള്: സി ജെ സജിത്ത്, പി കെ മുബഷീര്, ഡോ. പ്രിന്‍സി കുര്യാക്കോസ്, രമേഷ് കൃഷ്ണന്, സജേഷ് ശശി, എസ് ആര് അരുണ് ബാബു, കെ പി പ്രമോഷ്, കെ ഷാജര്, ജെ എസ് ഷിജുഖാന്, വി വസീഫ്, ജെയ്ക് സി തോമസ്, എസ് കവിത.\nകോതമംഗലം കുത്തുകുഴി സ്വദേശിയായ എസ് സതീഷ് സി പി ഐ എം എറണാകുളം ജില്ലാ കമ്മിറ്റി അംഗവും യുവജനക്ഷേമ ബോര്‍ഡ് അംഗമാണ്. ഡിവൈഎഫ്‌ഐ എറണാകുളം ജില്ലാ സെക്രട്ടറിയും സംസ്ഥാന ജോയിന്റ് സെക്രട്ടറിയുമായിരുന്നു. വിരുത്തേലിമറ്റത്തില് ശശിധരന് നായരുടേയും ലളിതയുടേയും മകനാണ്. ഭാര്യ : ആര്യ. രണ്ട് മക്കളുണ്ട്.\nനിലവില് ഡിവൈഎഫ്‌ഐ കേന്ദ്ര കമ്മിറ്റി അംഗമാണ് അഭിഭാഷകനായ എ എ റഹീം. 2011ല് നിയമസഭാ തിരഞ്ഞെടുപ്പില് വര്‍ക്കല മണ്ഡലത്തിലെ എല്‍ഡിഎഫ് സ്ഥാനാര്‍ത്ഥിയായിരുന്നു. വിദ്യാര്‍ഥി പ്രസ്ഥാനത്തിലുടെ പൊതുരംഗത്തെത്തി. കേരളാ സര്‍വകലാശാല യൂണിയന് ചെയര്‍മാന്, സിന്‍ഡിക്കറ്റംഗം എന്നീ നിലകളില് പ്രവര്‍ത്തിച്ചിട്ടുണ്ട്.\nപേരാമ്പ്ര സ്വദേശിയായ എസ് കെ സജീഷ് ഡിവൈഎഫ്‌ഐ സംസ്ഥാന സെക്രട്ടറിയറ്റ് അംഗമാണ്.\nVygaNews: ഡിവൈഎഫ്ഐയെ എസ് സതീഷും എ എ റഹീമും നയിക്കും